
NAŠA MISIJA
Misija dječjeg vrtića je razvijati sigurno, tolerantno i poticajno okruženje za djecu roditelje i zaposlenike, gdje će se svako dijete, u svakom trenutku osjećati voljeno i prihvaćeno.






NAŠA VIZIJA
Naša vizija je vrtić kao mjesto rasta i svestranog razvoja svakog pojedinca u poticajnom okruženju što osigurava ishod vizije: 
SRETNO DIJETE, SRETAN ČOVJEK, SRETAN SVIJET 

1. [bookmark: _Toc83019817][bookmark: _Toc83372948][bookmark: _Toc148085758][bookmark: _Toc240901965]USTROJSTVO RADA

Dječji vrtić IZVOR je javna predškolska ustanova, koja ostvaruje programe njege, odgoja, obrazovanja i skrbi djece rane i predškolske dobi. Ustrojstvo rada vrtića zasniva se na zadovoljavanju potreba djece i roditelja. Uvažavajući Programsko usmjerenje, Zakon o predškolskom odgoju i obrazovanju, Državni pedagoški standard i Okvirni nacionalni kurikul te njegove posebne ciljeve, ustrojstvom rada je potrebno osigurati otvorenost ustanove za potrebe okoline, te fleksibilnost odgojno obrazovnog rada uz uvažavanje individualnih potreba svakog djeteta.
 
Bitni zadaci na unapređenju ustrojstva rada:

· ustrojstvom rada pridonositi povoljnom, cjelovitom razvoju predškolske djece, te razvijati potrebu što većeg povezivanja obiteljskog i izvan obiteljskog odgoja. Kroz planirane programe polaziti od stvarnih potreba djece, uz uvažavanje svakog pojedinca te poštivanje njegove osobnosti. 
· osigurati organizaciju rada, koja će biti usklađena s potrebama roditelja, u odnosu na njihove radne i druge obveze. 
· podržavati i nadalje razvijati stručnu ulogu svih djelatnika u odgojno-obrazovnom radu, te poticati na suradnju i timski rad. 
· sustavnim praćenjem i vrednovanjem postignuća u kompletnom radu s djecom utjecati na cjelovit razvoj osobnosti djeteta, te kvalitete njegova života. 

[bookmark: _Hlk82857626]Pedagoška godina započinje 01. rujna 2026., a završava 31. kolovoza 2027. godine.  
Dan dječjeg vrtića Izvor je 28. lipnja.


1.1. [bookmark: _Toc83019818][bookmark: _Toc83372949][bookmark: _Toc148085759][bookmark: _Toc240901966] PODACI O DJECI I ODGOJNIM SKUPINAMA
Tijekom pedagoške 2026./2027.godine DV IZVOR planira rad na pet lokacija – ukupno 37 skupine:
            ~  centralni vrtić, Gustava Krkleca 2                =  12
            ~  područni vrtić Mlinska, Mlinska 16a             =    6
            ~  područni vrtić Celine Samoborske  33         =    1
            ~  područni vrtić Bregana, Ul. G. Viteza 30      =  11
            ~  područni vrtić Perivoj, Ul. J. Draškovića 10  =   7


Ukupan broj upisane djece s 01.09.2026. je 753 od kojih je:
Centralni vrtić: Krklecova      -   253
Područni vrtić: Mlinska          -   121
Područni vrtić: Celine            -     23
Područni vrtić: Bregana         -   225
Područni vrtić: Perivoj           -   131
---------------------------------------------------------------------------------------
                                    UKUPNO: 753
[bookmark: _Toc53495592]Skupine se formiraju u pravilu prema dobi djece. Timovi odgojitelja formiraju se tako da je u timu jedan stariji i jedan mlađi odgojitelj kada god je to moguće. Stariji odgojitelj timu pridonosi svojim iskustvom i praksom u radu s djecom, a mlađi odgojitelj novim znanjima i metodama rada. S obzirom na izraženi nedostatak odgojitelja, koji je prisutan u svim vrtićima, osiguravanje dovoljnog broja stručnih odgojitelja za nesmetano funkcioniranje svih odgojnih skupina predstavlja izazov u organizaciji rada. Za ovu pedagošku godinu planirane su četiri zamjene odgojitelja, uz kontinuirano praćenje kadrovskih potreba i daljnje traženje odgovarajućih stručnih kadrova. Pri angažiranju zamjena vodit će se računa o njihovim kompetencijama, iskustvu i primjerenosti za rad s djecom, kako bi se u najvećoj mogućoj mjeri očuvala stabilnost skupina i kontinuitet odgojno-obrazovnog rada.
 Svaka skupina ima svoj naziv kako bi se lakše razvio identitet pojedine skupine, ali i radi lakšeg raspoznavanja skupina po dobi, objektu, odgojiteljima i djeci u vrtiću. 
[bookmark: _Toc241656483]Tablica 1 - Centralni objekt Krklecova
	ODGOJNA SKUPINA
	BROJ
DJECE
	IME I PREZIME ODGOJITELJA
	STRUČNA
SPREMA
	BROJ
IZVRŠITELJA
	TJEDNO RADNO VRIJEME

	Predškolska skupina
MAKOVI
	22
	Kupres T.
Štefulj J.
Škripač Č. A.
Horvat K.
	VŠS
VŠS
SSS
SSS
	
2+2
(TUR[footnoteRef:1]) [1:  TUR – teškoće u razvoju (prisutne u skupini)] 

	40 h
40 h
20 h
40 h

	Starija jaslička
PATKICE
	20
	Križetić J.
Tarle A.
Drušković I.
Magdić K.
	VŠS
VŠS
SSS
SSS
	2+2
(TUR)
	40 h
40 h
40 h
40 h

	Engleska mješovita vrtićka
DAISIES
	22
	Kostić A.
Stanić A.
Budi Gluščić A.
	VSS
VŠS
SSS
	2+1
(TUR)
	40 h
40 h
40 h

	Montessori -mješovita vrtićka
KOCKICE
	22
	Moštak B. R.
Halapa S.
Ladišić Z.
	VŠS
VŠS
VŠS
	3
	40 h
40 h
40 h

	Starija vrtićka
JAGLACI
	23
	Ogris I.
Skukan I.
Lončarić Burić I.
	VŠS
VŠS
SSS
	2+1
(TUR)
	40 h
40 h
40 h

	Jaslička skupina
SUNCOKRETI
	16
	Jerković I.
Vidović A.
Kormoš K.
	VŠS
VSS
SSS
	2+2
(TUR)
	40 h
40 h
40 h

	Montessori -mješovita vrtićka
PERLICE
	22
	Honomihl T.
Mihaldinec M.
Babojelić V.
	VŠS
VSS
(odgojitelj mentor)
VSS
	3
	40 h
20 h
40 h

	Mlađa vrtićka
ISKRICE
	20
	Baždar Lj.

Razum L.
Mihelić S.
	VŠS
VSS
SSS
	2+1
	40 h
40 h
40 h

	Srednja vrtićka
VILENJACI
	22
	Lindić Čavlović M.
Kalafatić S.
Batur S.
	VŠS
VŠS
SSS
	2+1
	40 h
40 h
40 h

	Mlađa vrtićka
ZEČIĆI
	21
	Erdelja S.
Živoder P.
Lindić T.
	VŠS
VŠS
SSS
	2+1
TUR
	40 h
40 h
40 h

	Likovna  vrtićka
KAPLJICE
	21
	Klasiček  S.
Kordić A.
	VŠS
VSS
	2
	40 h
40 h

	Srednja vrtićka
SLONIĆI
	22
	Dora B.
Zvonar M.
Petrić S.
	VŠS
VŠS
SSS
	2+1
(TUR)
	40 h
40 h
40 h





[bookmark: _Toc148083996][bookmark: _Toc241656484]Tablica 2 - Područni objekt Celine
	[bookmark: _Hlk113960016]ODGOJNA SKUPINA
	BROJ
DJECE
	IME I PREZIME ODGOJITELJA
	STRUČNA
SPREMA
	BROJ
IZVRŠITELJA
	TJEDNO RADNO VRIJEME

	Mješovita vrtićka
SOVICE

	23
	Stojčević L.
Papić M.
Škiljan M.
	VSS
VŠS
SSS
	2+1
(TUR)
	40 h
40 h
40h



[bookmark: _Toc84838054][bookmark: _Toc148083997][bookmark: _Toc241656485][bookmark: _Toc53495594][bookmark: _Hlk82765578]Tablica 3 - Područni objekt Mlinska 
	[bookmark: _Hlk113959949]ODGOJNA SKUPINA
	BROJ
DJECE
	IME I PREZIME ODGOJITELJA
	STRUČNA
SPREMA
	BROJ
IZVRŠITELJA
	TJEDNO RADNO VRIJEME

	Mlađa vrtićka
BUBAMARE
	20
	Kričkić D.
Đekić L.
Dodig I.
	VŠS
VSS
SSS
	2+1
(TUR)
	40 h
40 h
40 h

	Starija vrtićka
PTIČICE
	23
	Kartelo V.
Erceg I.
Grdović J.
Kovač N.
	VŠS
VSS
SSS
SSS
	2+2
(TUR)
	40 h
40 h
20h
40h

	Srednja vrtićka
JEŽIĆI
	21
	Tanković A.
Nikl A.
Ćosić A.
	VŠS
VSS
SSS
	2+1
(TUR)
	40 h
40 h
40 h

	Predškolska
PČELICE
	24
	Gambiroža A.
Dubić A.
Grdanjski M.
	VŠS
VŠS
SSS
	2+1
(TUR)
	40 h
40 h
40h

	Mješovita jaslička
RIBICE
	18
	Stupar D.
Đurđević I.
Hribar A.
	VŠS
VŠS
SSS
	2+1
	40 h
40 h
40 h

	Predškolska
skupina
LEPTIRIĆI
	15
	Planinčić L.
Haberle K.
Balaban L.
	VSS
VŠS
SSS
	2+1
TUR
	40 h
40 h
40 h



[bookmark: _Toc53495595][bookmark: _Toc84838055][bookmark: _Toc148083998]
[bookmark: _Toc241656486]Tablica 4 - Područni objekt Bregana
	[bookmark: _Hlk113959965]ODGOJNA SKUPINA
	BROJ
DJECE
	IME I PREZIME ODGOJITELJA
	STRUČNA
SPREMA
	BROJ
IZVRŠITELJA
	TJEDNO RADNO VRIJEME

	Mješovita vrtićka
Waldorf
LICITARI
	22
	Puharić I.
Kovač Buljan A.
Marina Pevec
	VŠS
VŠS
SSS
	2 + 1
 (TUR)
	40 h
40 h
40h

	Mješovita jaslička
LOPTICE
	18
	Majstorović K.
Baltić A.
Papić M.
Maša U.
	VŠS
VŠS
SSS
SSS
	
2+2
(TUR)
	40 h
40 h
40 h
40 h

	Mlađa vrtićka
KRIJESNICE
	
21

	Pasarić J.
Juratović LJ.
Šimunov D.
	VŠS
SSS
SSS
	2+1
	40 h
40 h
40 h

	Starija jaslička
CIPELIĆI
	18
	Dijana K.
Ana P.
Jantolić Kranjčić V.
	VSS
VSS
SSS
	2 + 1
	40 h
40 h
40 h

	Mlađa jaslička
GUMBEKI
	16
	Pešutić N.
Crnogorac S.
Štampek J.
	VŠS
VŠS
SSS
	2+1 
(TUR)
	40 h
40 h
40 h

	Predškolska skupina
TOČKICE
	24
	Dekanić M.
Kahlina Đ.
Sučić M.
	VŠS
VŠS
SSS
	3+1
(TUR)
	40 h
40 h
40 h

	Mlađa vrtićka
LISTIĆI
	20
	Čebušnik T.
Brkljača N.
Buljan D.
	VŠS
VSS
SSS
	2+1
(TUR)
	40 h
40 h
40 h

	Predškolska
VJEVERICE
	23
	Celižić  K.
Kuhtić L.
Hrelec A.
	VŠS
VŠS
SSS
	2+2 
(TUR)
	40 h
40 h
40 h

	Srednja vrtićka
ŽIRAFICE
	21
	Zaić I.
Rešetar A.
Marjanović A..
Kajmić J. P.
	VŠS
VŠS
SSS
SSS
	2+2 
(TUR)
	40 h
40 h
40 h
20 h

	Starija vrtićka
LASTAVICE
	22
	Dundić M.
Kovačević J.
Pervan D.
	VŠS
VŠS
SSS
	2+1
TUR
	40 h
40 h
40 h

	Mlađa vrtićka
TINTILINIĆI
	20
	Vrtar M.
Šturlan M.
Tandarić G.
	VŠS
VSS
SSS
	2+1 (TUR)
	40 h
40h
40 h




[bookmark: _Toc84838056][bookmark: _Toc148083999][bookmark: _Toc241656487]Tablica 5 -  Područni objekt Perivoj 
	[bookmark: _Hlk113960033]ODGOJNA SKUPINA
	BROJ
DJECE
	IME I PREZIME ODGOJITELJA
	STRUČNA
SPREMA
	BROJ
IZVRŠITELJA
	TJEDNO RADNO VRIJEME

	Mlađa jaslička
BOJICE
	16
	Tadić H.
Mujkanović A.
Noršić J.
	VŠS
SSS
SSS
	
2+1
	40 h
40 h
40 h

	Mlađa jaslička
NOTICE
	16
	Mezdić M.
Grgić K.
Janžić S.
	VŠS
VŠS
VŠS
	2+1
	40 h
40 h
40 h

	Starija jaslička
KISTIĆI
	18
	Grgat S.
Zrinjan L.
Mujčić M.
Ivkovčić M.
	VŠS
VSS
SSS
SSS
	2 + 2
TUR
	40 h
40h
40h
40 h

	Mješovita jaslička
ČAROBNJACI
	17
	Pernjak T.
Grgečić I.
Slamar M.
	VSS
VŠS
SSS
	2 +1
	40 h
40h
40h

	Starija jaslička
ZVONČIĆI
	18
	Pedisić I.
Vugrin M.
Razum S. K.
	VŠS
VŠS
SSS
	2 + 2 (TUR)
	40 h
40h
40h

	Mješovita vrtićka skupina
HLAPIĆI
	23
	Todorović D.
Đajić I.
Kordić I.
	VSS
(odgojitelj mentor)
VŠS
SSS
	2 + 1 (TUR)
	40 h
40 h
40 h

	Mješovita vrtićka skupina
ŠTRUMPFOVI
	24
	Sandra Beljak
Maja Matijaščić
Ana Petravić
	VŠS
VŠS
SSS
	2+1 (TUR)
	40 h
40h
40h



Napomena:
[bookmark: _Hlk110860521]Odlukom Osnivača, a temeljem članka 29. Državnog pedagoškog standarda predškolskog odgoja i naobrazbe, u odgojno-obrazovne skupine u kojima je upisan veći broj djece od planiranog, kao i u skupine u kojima su uključena djeca s teškoćama u razvoju kojima je potrebna dodatna podrška, osiguravaju se pomoćne osobe za njegu, skrb i pratnju djece, odnosno pomoćnici za djecu s teškoćama u razvoju, u opsegu od 4 ili 8 sati dnevno, ovisno o potrebama djeteta i skupine.
Posebno je važno istaknuti kontinuirano praćenje potreba ustanove od strane Osnivača, koji još od 2012. godine prati povećanje broja djece s teškoćama u razvoju i potrebe za dodatnom podrškom te u skladu s tim nastoji osiguravati potrebne resurse. Ove pedagoške godine odobren je veći broj pomoćnih osoba u odnosu na prethodnu godinu, što je povezano kako s rastom broja djece s teškoćama u razvoju, tako i s povećanjem ukupnog broja odgojno-obrazovnih skupina u ustanovi.
Dodatno, Odlukom Osnivača dijelu pomoćnika za djecu s teškoćama u razvoju omogućuje se nastavak rada i tijekom ljetnih mjeseci, odnosno produljenje ugovora u skladu s kontinuiranom potrebom za njihovom podrškom. Time se nastoji osigurati kontinuitet podrške djeci kojoj je pomoćnik potreban i tijekom razdoblja ljetne organizacije rada.
S obzirom na kontinuirani rast potreba za podrškom djeci s teškoćama u razvoju, iskustvo i kompetencije pomoćnika koji već rade u ustanovi predstavljaju značajan resurs za kvalitetu i kontinuitet inkluzivnog odgojno-obrazovnog rada. Stoga bi, kada za to postoje uvjeti i trajna potreba za radnim mjestom, bilo opravdano dugoročno razmatrati mogućnost zapošljavanja iskusnih i kvalitetnih pomoćnika na neodređeno vrijeme. Na taj bi se način očuvala stečena iskustva i znanja, smanjila potreba za ponovnim uvođenjem novih osoba u rad s pojedinom djecom te dodatno pridonijelo stabilnosti, kontinuitetu i kvaliteti podrške djeci s teškoćama u razvoju.

1.2. [bookmark: _Toc240901967] PLANIRANA REORGANIZACIJA MREŽE GRADSKIH VRTIĆA
Početkom 2027. godine najavom Osnivača i nadležnog ministarstva planira se reorganizacija mreže gradskih dječjih vrtića, kojom bi se postojeće ustanove Dječji vrtić Izvor i Dječji vrtić Grigor Vitez organizacijski podijelile na tri gradske ustanove, od kojih bi nova, treća ustanova bio Dječji vrtić  „Ferdo i prijatelji“.

Planirana reorganizacija predstavlja značajnu organizacijsku promjenu koja može utjecati na raspored i područje rada pojedinih objekata, organizaciju odgojno obrazovnih skupina, raspored djelatnika te provedbu pojedinih aktivnosti predviđenih Godišnjim planom i programom rada.

S obzirom na to da se reorganizacija planira tijekom pedagoške godine, pojedini dijelovi Godišnjeg plana i programa rada po potrebi će se usklađivati s novom organizacijskom strukturom, rasporedom rada i okolnostima nastalim osnivanjem novih ustanova. Pri tome će se nastojati očuvati kontinuitet odgojno-obrazovnog rada, stručne podrške djeci i obiteljima te provedbe planiranih aktivnosti.

[bookmark: _Toc241656488]Tablica 6 – Planirana organizacijska struktura nakon reorganizacije
	Gradska ustanova
	Objekt
	Broj odgojno-obrazovnih skupina
	Status nakon reorganizacije

	Dječji vrtić Izvor
	Centralni objekt Krklecova
	12
	ostaje u DV Izvor

	Dječji vrtić Izvor
	Mlinska
	6
	ostaje u DV Izvor

	Dječji vrtić Izvor
	Sudnikova
	3
	planirano pripajanje u DV Izvor

	Ukupno DV Izvor
	
	21 skupina
	

	DV „Ferdo i prijatelji“
	Perivoj
	7
	prelazi u novu ustanovu

	DV „Ferdo i prijatelji“
	Bregana
	11
	prelazi u novu ustanovu

	DV „Ferdo i prijatelji“
	Celine
	1
	prelazi u novu ustanovu

	Ukupno „Ferdo i prijatelji“
	
	19 skupina
	



1.3. [bookmark: _Toc83019819][bookmark: _Toc83372950][bookmark: _Toc148085760][bookmark: _Toc240901968] PODACI O RADNICIMA
Uloga radnika koji sudjeluju u provođenju Godišnjeg plana i programa utvrđena je Državnim pedagoškim standardom predškolskog odgoja i obrazovanja i Pravilnikom o unutarnjem ustrojstvu. Na svim radnicima je odgovornost za kvalitetu rada te oni svojim zajedničkim djelovanjem pridonose kvalitetnom odgojno-obrazovnom procesu i uspjehu rada vrtića. 


Plan potrebnih djelatnika
Za realizaciju godišnjeg Plana i programa rada ustanove, u pedagoškoj godini 2026./2027., na svih pet lokacija na kojima vrtić radi potrebni su sljedeći djelatnici:
[bookmark: _Toc53495596]
[bookmark: _Toc84838057][bookmark: _Toc148084000][bookmark: _Toc241656489]            Tablica 7 - Plan djelatnika DV Izvor
	[bookmark: _Hlk82769015]PROFIL
	POTREBNI DJELATNICI

	Ravnatelj
	1

	Psiholog
	1

	Pedagog
	1

	Edukacijski rehabilitator
	1

	Zdravstveni voditelj
	1

	Logoped
	2

	Tajnik
	1

	Voditelj računovodstva
	1

	Računovodstveni radnik-ekonom 
	1

	Odgojitelj
	72

	Odgojitelj pripravnik
	1

	Nestručne zamjene
	4

	Pomoćne osobe za njegu skrb i pratnju djece
	40

	Spremačica
	34

	Domar
	4

	Kuharica
	6

	Pralja/krojačica
	1

	UKUPNO:
	180

	
	


1.4. [bookmark: _Toc83019820][bookmark: _Toc83372951][bookmark: _Toc148085761][bookmark: _Toc240901969]RADNO VRIJEME
Svi objekti u sastavu DV Izvor, u pedagoškoj godini 2026./2027. rade u petodnevnom radnom tjednu, od ponedjeljka do petka. Radno vrijeme vrtića prilagođeno je potrebama roditelja i djece. Veliki objekti otvaraju u 6:00 ili 6:30 sati ujutro. Popodnevni rad je na istim lokacijama do 17:00 ili 17:30.
Mali područni objekt u Celinama  radi kraće sukladno potrebama roditelja. Tako p.o . Celine rade od 6:30 do 16:30. Početkom svake pedagoške godine, roditelji imaju mogućnost iskazivanja potreba u svezi radnog vremena vrtića, putem ankete ili roditeljskih sastanaka. Ako postoji stvarna potreba za ranijim otvaranjem vrtića, dežurni odgojitelji, u dogovoru s roditeljima, dolaze ranije te dane, što se evidentira u satnici. Isto tako, ako je povremena potreba roditelja za dužim radnim vremenom popodne, odgojitelj će produžiti smjenu po najavi roditelja. U vremenu kada su blagdani i prisutnost  djece u vrtiću je smanjena, te tijekom ljetnih mjeseci, vrtić će raditi u istom radnom vremenu, ali zbog uštede i eventualne mogućnosti korištenja godišnjeg odmora djelatnika, spajat će se susjedni objekti.
	Pedagoška godina 2026./2027. traje od 01. rujna 2026. do 31. kolovoza 2027. godine. Rad tijekom ljetnih mjeseci (srpanj i kolovoz 2027.) organizirat će se po Planu i programu rada ljeti, za smanjeni broj djece, zbog  korištenja godišnjih odmora roditelja i osoblja vrtića, ali i radova u koliko ih bude bilo na pojedinim lokacijama. Svakodnevni rad, u periodu od 01.09. do 30.06. je organiziran tako da jutarnji rad započinje u dogovoreno vrijeme u jednom prostoru (dežurna soba) i traje do dolaska drugog odgojitelja. U svakom objektu je dolazak odgojitelja različit, prema stvarnim potrebama roditelja i djece, što se evidentira kroz knjigu pedagoške dokumentacije.
Postepeni dolazak odgojitelja u jutarnjoj smjeni omogućuje da odgojitelji popodnevne smjene rade s djecom do 16:30, 16:45, ili 17:00 sati, a da se preklapanje oba odgojitelja optimalno poštuje. Praćenjem dolaska i odlaska djece iz vrtića na listama prisutnosti evidentiran je sve kasniji jutarnji dolazak djece u vrtić i sve kasniji odlazak djece iz vrtića.
Organizacija rada je fleksibilna, tako da sve odgojne skupine ne počinju rad u isto vrijeme. Vrijeme početka rada pojedine skupine uvjetuje broj prisutne djece, odnosno vrijeme dolaska djeteta u vrtić. Zbog prirode posla i zahtjeva procesa rada u predškolskoj ustanovi, tijekom pedagoške godine se radno vrijeme svih zaposlenih, u okviru godišnjeg zaduženja, može preraspodijeliti prema čl.39. Pravilnika o radu DV Izvor.

[bookmark: _Toc83019821][bookmark: _Toc83372952][bookmark: _Toc148085762][bookmark: _Toc240901970]1.4.1. Ustrojstvo radnog vremena svih djelatnika
[bookmark: _Toc53495597]Ustrojstvo radnog vremena svakog djelatnika ovisi o stvarnim potrebama djece u vrtiću, a regulirano je brojem radnih dana kroz godinu umanjenih za godišnji odmor djelatnika. Svi djelatnici neovisno o planu mogu biti raspoređeni na sve lokacije ukoliko postoji potreba. Godišnja obaveza za  ustanovu za pedagošku godinu 2026. /2027. je ukupno 2024 sati, a u tablici 8 se vidi raspodjela sati po mjesecima. 
[bookmark: _Toc84838058][bookmark: _Toc148084001]





[bookmark: _Toc241656490]Tablica 8 -  Pregled radnih dana u pedagoškoj godini 2026./2027.
	Mjesec
	9.
	10.
	11.
	12.
	1.
	2.
	3.
	4.
	5.
	6.
	7.
	8.
	Godišnje za ustanovu

	Broj dana
	30
	31
	30
	31
	31
	28
	31
	30
	31
	30
	31
	31
	365

	Blagdani i praznici
	0
	0
	1
	1
	2
	0
	1
	0
	1
	1
	0
	1
	8

	Subote
	4
	5
	4
	4
	5
	4
	4
	4
	5
	4
	5
	4
	52

	Nedjelje
	4
	4
	5
	4
	5
	4
	4
	4
	5
	4
	4
	5
	52

	Ukupan broj radnih dana
	22
	22
	20
	22
	19
	20
	22
	22
	20
	21
	22
	21
	253

	Ukupan broj sati mjesečno
	176
	176
	160
	176
	152
	160
	176
	176
	168
	168
	176
	168
	2024



[bookmark: _Toc83019822][bookmark: _Toc83372953][bookmark: _Toc148085763][bookmark: _Toc240901971]1.4.2. Ustrojstvo i struktura radnog vremena odgojnih skupina i odgojitelja 
[bookmark: _Toc53495602][bookmark: _Toc84838059]Djelatnici svih struktura su u tjednoj radnoj obvezi od 40 sati. Preraspodjelom satnice, u svim službama, moguće je u potpunosti zadovoljiti sve potrebe djece i roditelja. Odgojitelji rade u dnevnoj izmjeni. U jutarnji rad od 6:00 sati su uključeni svi odgojitelji. U situacijama kada odgojno obrazovni rad zahtjeva prisustvo oba odgojitelja u skupini i mimo dnevnog rasporeda smjenskog rada odgojitelja, odgojitelji mogu, u dogovoru s ravnateljicom, produljiti ili skratiti svoj dnevni, neposredni rad s djecom. U vrijeme školskih praznika i u periodu kada se zbog bolesti smanji broj djece prisutne u vrtiću, odgojitelji će, ovisno o situaciji, koristiti višak sati iz satnice ili raditi u smjenama, bez zajedničkog rada drugog odgojitelja. Zbog sigurnosti djece, u slučaju eventualnog bolovanja odgojiteljica, ostale odgojiteljice tog objekta, u dogovoru s voditeljicom, prema rasporedu, produžuju efektivni rad, do najviše 8 sati  tjedno po jednoj odgojiteljici. U jutarnjem i popodnevnom radu, u periodu od 6:00 do 7:00, i od 16:30 do 17:30 sudjeluju sve odgojiteljice istog objekta, prema napisanom rasporedu.

[bookmark: _Toc148084002][bookmark: _Toc241656491] Tablica 9 - Voditelji objekta i  osobe zadužene za vođenje evidencije rada
	LOKACIJA
	VODITELJ OBJEKTA
	EVIDENCIJA RADA

	C.O.[footnoteRef:2] GUSTAVA KRKLECA [2:  C.O. – centralni objekt] 

	Marina Mihaldinec i Dora Brnčić
	Sanja Halapa i Anita Tarle

	P.O. MLINSKA
	Iva Erceg
	Laura Đekić

	P.O. BREGANA
	Maja Dekanić i Kahlina Đurđica
	Ana Petrić

	P.O. CELINE
	Lana Stojčević
	Lana Stojčević

	PERIVOJ
	Tihana Pernjak
	Klaudia Fabek

	TEHNIČKO OSOBLJE
	Andreja Hribar
	Andreja Hribar

	UPRAVA I ST
	-
	Krešo Sokolović



Jutarnji rad: od 6:00 do 7:00
Jutarnji rad u odgojnoj skupini: od 6:30/7:00/7:15/7:30/7:45  do      
                                                 12:00/12:15/12:30/12:45/13:00
Popodnevni rad: od 10:30/10:45/11:00/11:15/11:30/11:45/12:00 
                           do16:00/16:15/16:30/16:45/17:00/17:15/17:30
Doručak: od 8:00 do 9:00
Ručak: od 11:15 do 12:15 – fleksibilno, ovisno o dobi
Užina: od 14:00 do 15:00
Zajednički rad oba odgojitelja: 1,5-3 sata dnevno 
[bookmark: _Toc53495600][bookmark: _Toc84838060][bookmark: _Toc148084003][bookmark: _Toc241656492] Tablica 10 - Radno vrijeme po odgojnim skupinama
	OBJEKT
	IME SKUPINE
	JUTARNJI RAD
	POPODNEVNI RAD
	PREKLAPANJE

	G. KRKLECA
	DASIES
	7:00-13:00
	11:30- 16:30
	1h 30 min

	
	JAGLACI
	7:30-13:00
	11:00-16:30
	2h

	
	PATKICE
	7:30-13:00
	11:00-16:30
	2h

	
	KOCKICE
	7:30-13:00
	8:30-14:30
	11:30-16:30
	višestruko

	
	SUNCOKRETI
	7:00-13:00
	11:00-16:00
	2h

	
	MAKOVI
	7:00-13:00
	11:00-16:30
	2h

	
	PERLICE
	7:30-13:00
	11:00-16:30
	8:00-12:00
	višestruko

	
	ISKRICE
	7:30-13:00
	11:00-16:30
	2h

	
	VILENJACI
	7:30-13:00
	11:00-16:30
	2h

	
	ZEČIĆI
	7:00-12:30
	10:30-16:00
	2h

	
	SLONIĆI
	7:00-12:30
	11:00-16:30
	1h 30min

	
	KAPLJICE
	7:30-12:30
	11:00-16:30
	1h 30min

	MLINSKA
	PTIČICE
	7:30-13:00
	11:00-16:30
	2h

	
	PČELICE
	7:30-13:00
	11:00-16:30
	2h

	
	LEPTIRIĆI
	7:30-13:00
	11:00-16:30
	2h

	
	RIBICE
	7:30-12:30
	10:30-16:30
	2h

	
	BUBAMARE
	7:30-13:00
	11:00-16:30
	2h

	
	JEŽIĆI
	7:30-13:00
	11:00-16:30
	2h

	CELINE
	SOVICE
	6:00-12:30
	8:00-13:30
	11:00-16:30
	višestruko

	BREGANA
	ŽIRAFICE
	7:00-12:45
	11:15-16:30
	1h 30min

	
	TINTILINIĆI
	7:00-12:30
	11:00-16:30
	1h 30min

	
	LASTAVICE
	7:00-13:00
	11:30-16:30
	1h 30min

	
	TOČKICE
	7:00-13:00
	11:30-16:30
	1h 30min

	
	GUMBEKI
	7:00-12:30
	10:30 - 16:00
	2 h

	
	LISTIĆI
	7:00-12:45
	11:15-16:30
	1h 30min

	
	KRIJESNICE
	7:00-12:30
	11:00-16:30
	1h 30min

	
	CIPELIĆI
	7:30-12:30
	11:30-16:30
	1h 30min

	
	VJEVERICE
	7:00-13:00
	11:30-16:30
	1h 30min

	
	LOPTICE
	7:00-12:30
	11:00-16:30
	1h 30min

	
	LICITARI
	7:00-12:45
	11:15-16:30
	1h 30min

	PERIVOJ
	NOTICE
	7:00 - 12:30
	10:30 - 16:00
	2h

	
	KISTIĆI
	7:00 - 12:30
	10:30 - 16:00
	2h

	
	ČAROBNJACI
	7:00 - 12:30
	10:30 - 16:00
	2h

	
	HLAPIĆI
	7:15 - 13:00
	11:00 - 16:15
	2h

	
	ZVONČIĆI
	7:00 - 12:30
	10:30 - 16:00
	2h

	
	BOJICE
	7:00 - 12:30
	10:30 - 16:00
	2h

	
	ŠTRUMPFOVI
	7:00 - 12:30
	10:30 - 16:00
	2h




Razrada godišnje strukture sati rada odgojitelja
U neposredan rad (efektiva) s djecom koji dnevno iznosi 5,5 sati ulaze sati rada u: odgojnoj skupini, dežurstvu, kraćim programima, programima boravka djece u prirodi, te sati predviđeni za posjete, izlete i svečanosti.  U ostale sate rada (neefektiva)  ulaze sati za: pripremanje za rad, planiranje, vođenje zapažanja i vrednovanje procesa, dokumentiranje, stručno usavršavanje (individualno i kolektivno), radni dogovori, rad u interesnim skupinama, odgojiteljska vijeća, interni stručni aktivi, radionice, procjene i samo procjene osobnog postignuća u radu, vođenje individualne dokumentacije te SVI OBLICI suradnje s roditeljima.
 1. NEPOSREDAN RAD: dnevno 5,5 sati, tjedno 27,5 sati
 2. OSTALI POSLOVI: dnevno 2 sata,  tjedno 10 sati 
 3. PAUZA: dnevno 30 minuta, tjedno 2,5 sata 
[bookmark: _Toc241656493]Tablica 11 – Razrada godišnje strukture sati rada odgojitelja
	[bookmark: _Hlk240902024]VRSTA
	9.
	10.
	11.
	12.
	1.
	2.
	3.
	4.
	5.
	6.
	7.
	8.
	UK

	Ukupno radnih sati
	176
	176
	160
	176
	152
	160
	176
	176
	160
	168
	176
	168
	2024

	Neposredan rad
	121
	121
	110
	121
	104,5
	110
	121
	121
	110
	115,5
	121
	115,5
	1391,5

	Ostali poslovi
	55
	55
	50
	55
	47.5
	50
	55
	55
	50
	52,5
	55
	52,5
	632,5

	Planiranje i vrednovanje
	23
	25
	20
	25
	19
	20
	25
	22
	20
	21
	23
	22
	265

	Odgojiteljsko vijeće
	3
	-
	-
	3
	-
	3
	-
	3
	-
	3
	-
	3
	18

	Stručno usavršavanje u ustanovi
	1,5
	4,5
	4,5
	3
	3,5
	5
	8
	5
	4,5
	.-
	.-
	1,5
	41

	Stručno usavršavanje izvan ustanove
	3
	11
	3,5
	3
	3,5
	3
	3,5
	3
	3,5
	3
	3
	3
	46

	Suradnja, timovi, koordinacija aktivnosti u ustanovi
	6
	3,5
	6
	7,5
	3,5
	3,5
	7,5
	8,5
	6,5
	5
	5,5
	21
	84

	Suradnja s roditeljima
	4
	2
	2
	4
	2
	2
	2
	4
	2
	2
	2
	4
	32

	Individualna zaduženja
	1,5
	1,5
	1,5
	1,5
	1,5
	1,5
	1,5
	1,5
	1,5
	1,5
	1,5
	1,5
	18

	Skup radnika
	-
	1
	-
	-
	-
	-
	-
	-
	-
	1
	-
	-
	2

	Stanka
	11
	11
	10
	11
	9,5
	10
	11
	11
	10
	10,5
	11
	10,5
	126,5


[bookmark: _Toc83019823][bookmark: _Toc83372954]




Odgojitelji u vrtiću imaju svoja individualna zaduženja prema afinitetima, potrebama i mogućnostima. 
[bookmark: _Toc148084005][bookmark: _Toc241656494]Tablica 12 -  Individualna zaduženja odgojiteljica po objektima 
	OBJEKT: KRKLECOVA

	ODGOJNO-OBRAZOVNA
SKUPINA
	IME I PREZIME
ODGOJITELJA
	INDIVIDUALNO
ZADUŽENJE

	JAGLACI
	Ines Ogris
	Član dramske grupe

	
	Ivana Skukan
	Član estetske grupe

	KOCKICE
	Zdenka Ladišić
	Član dramske grupe

	
	Bettina Renate Moštak
	Novinar (SD)

	
	Sanja Halapa
	Satničar (SD)

	SUNCOKRETI
	Ines Jerković
	Član estetske grupe

	
	Ana Vidović
	Voditelj estetske grupe (ND)

	DAISIES
	Anita Stanić
	Novinar (ND)

	
	Anja Kostić
	Voditelj Centra kulture

	VILENJACI
	Martina Lindić Čavlović
	Voditelj dramske grupe

	
	Sandra Kalafatić
	Eko koordinator

	KAPLJICE
	Andreja Kordić
	Voditelj facebook stranice

	
	Snježana Klasiček
	Član dramske grupe

	ISKRICE
	Lucija Razum
	Eko koordinator

	
	Ljiljana Baždar
	Koordinator obogaćivanja redovnog programa (SD)

	ZEČIĆI
	Paola Živoder
	Član estetske grupe

	
	Sanja Erdelja
	Koordinator obogaćivanja redovnog programa (ND)

	PERLICE
	Marina Mihaldinec
	Voditelj objekta (ND)

	
	Tamara Honomihl
	Knjižničar

	
	Valentina Babojelić
	Ljetopis

	SLONIĆI
	Morana Zvonar
	Voditelj estetske grupe (SD)

	
	Dora Brnčić
	Voditelj objekta (SD)

	MAKOVI
	Tijana Kupres
	Član dramske grupe

	
	Jasmina Štefulj
	Eko koordinator

	PATKICE
	Anita Tarle
	Satničar (ND)

	
	Jasmina Križetić
	Član dramske grupe

	OBJEKT: MLINSKA

	ODGOJNO-OBRAZOVNA
SKUPINA
	IME I PREZIME
ODGOJITELJA
	INDIVIDUALNO
ZADUŽENJE

	JEŽIĆI
	Andreja Tanković
	Član estetske grupe

	
	Ana Nikl
	Novinar

	PTIČICE
	Iva Erceg
	Voditelj objekta

	
	Vesna Kartelo
	Voditelj estetske grupe

	PČELICE
	Ana Gambiroža
	Voditelj Centra kulture

	
	Anamarija Dubić
	Koordinator obogaćivanja redovnog programa

	RIBICE
	Ivana Đurđević
	Eko koordinator

	
	Darija Stupar
	Eko koordinator 

	LEPTIRIĆI
	Katarina Haberle
	Knjižničar

	
	Lucija Planinčić
	Novinar

	BUBAMARE

	Duška Kričkić Suša
	Član estetske grupe

	
	Laura Đekić
	Satničar

	OBJEKT: PERIVOJ 

	ODGOJNO-OBRAZOVNA
SKUPINA
	IME I PREZIME
ODGOJITELJA
	INDIVIDUALNO
ZADUŽENJE

	BOJICE
	Helena Tadić
	Novinar

	
	Anita M. Mujkanović
	Član dramske grupe

	NOTICE
	Mateja Mezdić
	Koordinator obogaćivanja redovnog programa + dramska

	
	Klaudia Grgić
	satničar

	KISTIĆI
	Lucija Zrinjan
	Član dramske grupe

	
	Sara Grgat
	Uređenje okoliša

	ČAROBNJACI
	Ivona Grgečić
	Član estetske grupe + dramska

	
	Tihana Pernjak
	Voditelj objekta

	HLAPIĆI
	Darija Todorović
	Koordinator obogaćivanja redovnog programa

	
	Ines Đajić
	Voditelj estetske grupe

	ŠTRUMPFOVI
	Sandra Beljak
	Član estetske grupe

	
	Maja Matijaščić
	Uređenje okoliša

	ZVONČIĆI
	Ivana Pedisić
	Voditelj dramske grupe

	
	Morana Vugrin
	Član dramske grupe

	OBJEKT: CELINE

	ODGOJNO-OBRAZOVNA
SKUPINA
	IME I PREZIME
ODGOJITELJA
	INDIVIDUALNO
ZADUŽENJE

	SOVICE
	Lana Stojčević
	Voditelj objekta, satničar, koordinator obogaćivanja redovnog programa

	
	Sara Gojšić
	Novinar, estetska grupa

	
	
	

	OBJEKT: BREGANA

	ODGOJNO-OBRAZOVNA
SKUPINA
	IME I PREZIME
ODGOJITELJA
	INDIVIDUALNO
ZADUŽENJE

	TINTILINIĆI
	Marina Vrtar
	Knjižničar

	
	Martina Šturlan
	Novinar 

	KRIJESNICE
	Jasminka Pasarić
	Član dramske grupe

	
	Ljiljana Juratović
	-

	LASTAVICE
	Jelena Kovačević
	Koordinator obogaćivanja redovnog programa

	
	Marina Dundić
	Koordinator obogaćivanja redovnog programa

	TOČKICE
	Maja Dekanić
	Voditelj objekta

	
	Đurđica Kahlina
	Voditelj objekta

	ŽIRAFICE
	Ivana Zaić
	Voditelj Centra kulture

	
	Sara Kramar (nestručna zamjena)
	Član dramske grupe

	GUMBEKI
	Nives Pešutić
	Član estetske grupe

	
	Slavica Crnogorac
	Novinar (ND)

	LICITARI
	Ida Puharić
	Voditelj dramske grupe

	
	Anna Kovač Buljan
	Član dramske grupe

	CIPELIĆI
	Ana Petrić
	Satničar

	
	Dijana Kos
	Objavljivanje priloga na web-u

	LISTIĆI
	Tihana Čebušnik
	Voditelj estetske grupe

	
	Nikolina Brkljača
	Član estetske grupe

	LOPTICE
	Katarina Majstorović
	Član estetske grupe

	
	Ana Baltić
	Član estetske grupe

	VJEVERICE
	Karmen Celižić
	Član estetske grupe

	
	Antonija Rešetar
	Član estetske grupe

	
	Ivana Zaić
	Voditelj Centra kulture



Eko program (Eko škola)
· DV Izvor provodi međunarodni program Eko-vrtića, koji se integrira u redoviti odgojno-obrazovni rad i obuhvaća djecu, odgojitelje, stručne suradnike, ostale djelatnike, roditelje i lokalnu zajednicu. Program se provodi kroz aktivnosti u svim objektima vrtića, u skladu s mogućnostima i specifičnostima pojedinog objekta.
· Eko-koordinatorica ustanove: Nikolina Herceg Beljak.
· Eko-voditelji/koordinatori po objektima: Stupar D., Kalafatić S., Đurđević I., Štefulj J. i Razum L.
· Eko-koordinatorica i eko-voditelji čine koordinacijsko tijelo za provedbu Eko programa
Zaduženja eko-koordinatorice ustanove:
· koordinira provedbu Eko programa na razini ustanove;
· planira i prati provedbu godišnjeg Eko plana i programa;
· povezuje aktivnosti pojedinih objekata i potiče uključivanje djece, djelatnika, roditelja i lokalne zajednice;
· prati i dokumentira provedene aktivnosti te priprema potrebnu dokumentaciju i izvješća;
· koordinira komunikaciju s međunarodnim Eko programom i drugim partnerima;
· potiče razvoj novih Eko aktivnosti, projekata i primjera dobre prakse.

Zaduženja eko-voditelja po objektima:
· koordiniraju provedbu Eko aktivnosti u svom objektu;
· potiču uključivanje odgojitelja i djece u aktivnosti programa;
· prate i evidentiraju provedene aktivnosti u objektu;
· sudjeluju u planiranju i realizaciji aktivnosti iz godišnjeg Eko plana;
· prenose informacije i dogovorene aktivnosti između objekta i eko-koordinatorice;
· potiču povezivanje Eko tema sa svakodnevnim odgojno-obrazovnim radom i životom vrtića.

· Eko program nije vremenski ograničen na pojedino razdoblje godine niti predstavlja zasebnu aktivnost ili skupinu, već se tijekom cijele pedagoške godine integrira u odgojno-obrazovni rad ustanove
· Na temelju izvješća o realiziranom planu rada dogovoreno je da će eko koordinatori i voditelji biti dodatno stimulirani  (ne mogu se pisati prekovremeni sati)

Dramska grupa
· Svaka dramska grupa (po objektu) ima voditelja grupe i članove grupe
· Voditelji dramskih grupa (na nivou ustanove) izradit će Godišnji plan rada za pedagošku godinu 2026./2027.  po kojem će djelovati tijekom godine (radni dogovor u rujnu)
· U rad dramske grupe pojednog većeg objekta mogu se uključiti i odgojitelji manjih objekata
· Na početku pedagoške godine definirat će se zaduženja voditelja dramske grupe i članova dramske grupe
· Planira se prikazivanje predstava na svim objektima (ne samo u matičnom objektu pojedine dramske grupe)
· Na temelju izvješća o realiziranom planu rada dogovoreno je da će dramske grupe biti dodatno stimulirane (ne mogu se pisati prekovremeni sati)
Estetska grupa
· Svaka estetska grupa (po objektu) ima voditelja grupe i članove grupe
· Voditelji estetskih grupa (na nivou ustanove) izradit će Godišnji plan rada za pedagošku godinu 2026./2027.  po kojem će djelovati tijekom godine (radni dogovor u rujnu)
· Na početku pedagoške godine definirat će se zaduženja voditelja estetske grupe i članova estetske grupe
· Voditelj i članovi estetske grupe ne mogu pisati prekovremene sate
· Voditelj estetske grupe bit će dodatno stimuliran na temelju izvješća o realiziranom planu rada
Voditelj objekta
· Voditelji objekata kontinuirano će se sastajati tijekom godine (rujan – lipanj) jednom mjesečno 
· Sastancima će prisustvovati ravnateljica, po potrebi pedagoginja i satničari objekata
Koordinator obogaćivanja redovnog programa
· Planira se : 2 koordinatora u objektu Krklecova, 2 koordinatora u objektu Bregana, 1 koordinator u objektu Mlinska, 1 koordinator u objektu Celine, 2 koordinatora u objektu Perivoj
· Na početku pedagoške godine održat će se sastanak koordinatora na kojem će se definirati vremenik događanja za cijelu pedagošku godinu na nivou ustanove (nekoliko događanja koja će se obilježiti na nivou cijele ustanove, kao npr. Dječji tjedan, Advent u vrtiću i sl.)
· Na sastanku će se definirati i zaduženja koordinatora obogaćivanja života djece u vrtiću
· Koordinatori obogaćivanja redovnog programa bit će dodatno stimulirani na temelju izvješća o realiziranom planu rada
Voditelj Centra kulture
· U okviru projekta « Dijete u kulturi – kultura u djetetu » formirat će se Centar kulture koji će pratiti planirana događanja kroz različite aktivnosti : vremenik događanja kroz godinu, obavijesti o sadržaju događanja, izjave djece nakon događanja, fotografije djece u aktivnostima tijekom događanja, likovni radovi djece na temu realiziranog događanja.
· Voditelj može biti odgojitelj odgojno-obrazovne skupine koja sudjeluje u projektu 
· Nakon realiziranog posjeta događanju (prema vremeniku događanja) voditelj surađuje s odgojiteljima skupina koje sudjeluju u projektu te postavlja i izmjenjuje sadržaj Centra kulture

Ljetopis
· Za cijelu ustanovu piše se jedan ljetopis 
· Za uređenje ljetopisa zadužena je jedna osoba na nivou ustanove (Valentina Babojelić)
· Novinari šalju Valentini Babojelić iste priloge koje šalju i za web i Facebook stranicu (tekst i fotografije)
· Email adresa : ljetopis.izvor.2025@gmail.com

Novinar 
1. Individualno zaduženje novinar po objektima: Krklecova (2 novinara – stari i novi dio), Mlinska (2 novinara), Bregana (2 novinara – stari i novi dio), Celine (1 novinar), Perivoj (1 novinar)
1. uređuje se izbornik Što se u vrtiću radi (po objektima)
1. za objavu potrebno je poslati tekst i najviše 2 fotografije
1. Times New Roman, obostrano poravnavanje, font 12 (za tekst), font 14 (za naslov), prored 1,5
1. Tekst i fotografije obavezno poslati u 2 odvojena word dokumenta (NE slati u mailu) 
1. Dokumente obavezno nazvati kako bi bilo jednostavno gdje što treba objaviti (npr. Što se u vrtiću radi Celine tekst, Što se u vrtiću radi Celine fotografije)
1. Dogovoreno je da jedna osoba šalje sve objave (odgojiteljica Dijana Kos)
1. Molim priloge za objavu slati najkasnije u četvrtak do 12.00 sati  na mail cipelici.bregana@gmail.com   (D.K. šalje na objavu svaki drugi petak)
1. Dinamika objava – obaveza svakog novinara: jedna objava (tekst i najviše 2 fotografije) jednom u dva tjedna 
1. Voditi računa da su tekstovi ispravno napisani (www.ispravi.me)
1. Ako imate zanimljive priloge za druge izbornike svakako pošaljite (npr. Preporuka knjižničarke) uz naznaku word dokumenta „Preporuka knjižničarke“
1. Voditi računa prilikom fotografiranja djece da su roditelji potpisali Suglasnost roditelja o korištenju osobnih podataka djeteta odnosno dali svoj pristanak za „DV Izvor smije koristiti i objaviti fotografije djeteta nastale u odgojnoj skupini u svrhu odgojno obrazovnog rada na web stranici vrtića“
1. Upoznati odgojitelje objekta s obvezama ovog individualnog zaduženja kako bi vas mogli obavijestiti kada imaju događanje/aktivnost za objavu
1. Te iste priloge (tekst i fotografije) poslati i za Ljetopis u isto vrijeme (Valentina Babojelić ljetopis.izvor.2025@gmail.com )
1.  Te iste priloge (tekst i fotografije) poslati i za Facebook stranicu u isto vrijeme (Andreja Kordić dvizvor.fejsobjave@gmail.com)
Voditelj facebook stranice
· Voditelj facebook stranice za cijelu ustanovu je Andreja Kordić
· Obaveza: objave od novinara preuzeti svaka dva tjedna (dinamika objave na web stranici) i objaviti na Facebook-u 
· Obaveza: u tjednu kada nema objava proslijeđenih od novinara objaviti jedan prilog 
· Dodatno: objaviti priloge ako ima značajnih aktivnosti 

Objavljivanje priloga na webu-u
· Individualno zaduženje: Dijana Kos
· Prikuplja priloge od novinara za objavu na mrežnoj stranici vrtića (podsjeća novinare da proslijede priloge)
· Šalje priloge u Duplico 
· 
[bookmark: _Toc148085764][bookmark: _Toc240901972]1.4.3. Ustrojstvo i struktura radnog vremena stručnih djelatnika i administrativne službe
Radno vrijeme stručnih djelatnika vrtića raspoređuje se na 35 sati tjedno na poslove rada u Vrtiću i na 5 sati tjedno na poslove koji se realiziraju u Vrtiću ili izvan Vrtića, a to su: individualno stručno usavršavanje, odgojiteljsko vijeće, aktivi, seminari, predavanja, suradnja s roditeljima, roditeljski sastanci, rad u radionicama, priredbe, javne manifestacije, suradnja s ustanovama Grada i ostalim suradnicima izvan vrtića. 
Navedeno znači da se radno vrijeme stručne službe prilagođava zaduženjima prema planovima stručnih suradnika i kalendaru aktivnosti u Vrtiću.
Vrijeme i trajanje rada stručnih djelatnika na pojedinim objektima određuje se posebnim rasporedom prema količini zadaća i poslova na pojedinoj lokaciji.
1. NEPOSREDAN RAD  – DNEVNO 5 SATI  -  TJEDNO 25 SATI 
a) rad s djetetom (u procesu i individualno) 
b) rad s roditeljima (u procesu i individualno) 
c) rad s odgojiteljima

2. OSTALI POSLOVI – DNEVNO 1,5 SAT – TJEDNO 7,5 SATI

a) sudjelovanje u timskoj izradi individualiziranih programa za djecu s posebnim potrebama
b) sudjelovanje u izradi različitih modela rada, izvedbenih programa i projekta za unapređenje odgojne prakse
c) dokumentiranje postignuća
d) provođenje različitih oblika suradnje s roditeljima 
e) sudjelovanje u radu stručnog tima 
f) sudjelovanje u pripremi i provođenju internih oblika stručnog usavršavanja
g) rad s pripravnicima i studentima te ostalim stručnim radnicima

     3. POSLOVI VAN USTANOVE -  DNEVNO 1 SAT - TJEDNO 5 SATI 
 a) planiranje/provedba oblika suradnje s društvenom zajednicom
 b) predstavljanje i promicanje djelatnosti 
 c) stručno usavršavanje izvan vrtića
 d) sudjelovanje u provedbi odgojiteljskog vijeća
 e) planiranje i priprema za rad

4. PAUZA - DNEVNO 0,5 SATA - TJEDNO  2,5 SATI        
[bookmark: _Toc53495601][bookmark: _Toc84838062]

[bookmark: _Toc241656495]Tablica 13 - Ustrojstvo rada stručno razvojne službe, računovodstva i tajništva
	RADNO MJESTO
	TJEDNA OBAVEZA
	IME I PREZIME
	RADNO VRIJEME

	RAVNATELJ
	40
	Ivana Prčić
	7:00-15:00 / 8:00-16:00  fleksibilno

	PSIHOLOG
	40
	Ema Bautović
	8:00-16:00 fleksibilno

	PEDAGOG
	40
	Biljana Komlinović
	8:00-16:00 fleksibilno

	LOGOPEDI
	40
	
	8:00-16:00 fleksibilno

	
	20
	Nikolina Herceg Beljak
	8:00-12:00 / 13:00-17:00 fleksibilno

	ZDRAVSTVENI VODITELJ
	40
	Andreja Hribar
	8:00-16:00 fleksibilno

	EDUKACIJSKI REHABILITATOR
	40
	Mirjana Koluder Karačić
	8:00-16:00 fleksibilno

	RAČUNOVOĐA
	40
	Matea Hanžek
	7:00-15:00 / 8:00-16:00

	EKONOM/ RAČUNOVOĐA
	40
	Romana Fresl
	7:00-15:00 / 8:00-16:00

	TAJNIK
	40
	Krešo Sokolović
	7:00-15:00 / 8:00-16:00



Raspored rada stručnog tima po objektima
Obzirom da stručni tim radi  na više lokacija planiran je okvirni raspored kako bi sve potrebe djece bile podjednako zastupljene njihovom prisutnošću. Raspored je podložan promjenama ovisno o potrebama.
[bookmark: _Toc53495609][bookmark: _Toc84838063][bookmark: _Toc148084007][bookmark: _Toc241656496]Tablica 14 - Raspored rada stručnog tima
	[bookmark: _Hlk240757576]
	PONEDJELJAK
	UTORAK
	SRIJEDA
	ČETVRTAK
	PETAK

	PEDAGOGINJA
Biljana Komlinović 
	Krklecova/C[footnoteRef:3] [3:  C- Celine] 

	Bregana
	Mlinska
	Perivoj
	Krklecova

	PSIHOLOGINJA
Ema Bautović
	Krklecova
	Mlinska
	Perivoj
	Krklecova/C
	Bregana

	LOGOPEDINJA
Nikolina Herceg  
	Krklecova
	Perivoj
	Bregana 
	Mlinska
	Krklecova/C

	ZDR.[footnoteRef:4] VODITELJICA [4:  ZDR. – zdravstvena ] 

Andreja Hribar 
	Perivoj
	Krklecova
	Krklecova /C
	Mlinska
	Bregana

	LOGOPEDINJA

	Krklecova 
	Krklecova/C
	Perivoj
	Bregana 
	Mlinska

	REHABILITATOR
Mirjana Koluder K.
	Krklecova
	Bregana
	Mlinska
	Perivoj
	Krklecova /C


[bookmark: _Toc83019824][bookmark: _Toc83372955]

[bookmark: _Toc148085765][bookmark: _Toc240901973]1.4.4. Ustrojstvo i struktura radnog vremena pomoćno tehničke službe
 
	Tehnička služba broji ukupno 32  ljudi od čega: četiri domara, pet kuharica, jedna pralja, 22 spremačice raspoređenih na ukupno pet objekata ovisno o potrebama i specifičnostima svakog pojedinog objekta. Za raspored rada i organizaciju pomoćno tehničke službe u vrtiću, uz ravnateljicu, brine zdravstvena voditeljica Hribar.
[bookmark: _Toc241656497]Tablica 15- Ustrojstvo rada tehničkog osoblja
	[bookmark: _Toc83019825][bookmark: _Toc83372956]OBJEKT
	IME I PREZIME
	RADNO MJESTO
	RADNO VRIJEME

	GUSTAVA      KRKLECA
	Biserka Baltić
	kuharica
	6:00-14:00

	
	Snježana Krčelić 
	kuharica
	6:00-14:00

	
	Ivančica Fabek
	pomoćni kuhar /spremačica
	6:00-14:00, 8:00-16:00

	
	Kristina Blažević
	kuharica
	6:00-14:00, 8:00-16:00

	
	Đurđica Ahlina
	pomoćni kuhar /spremačica
	6:00-14:00, 8:00-16:00

	
	Vesna Štrukelj
	spremačica
	6:00-14:00,7:00-15:00,
10:00-18:00,11:00-19:00

	
	Zdenka Obraz
	spremačica
	6:00-14:00,7:00-15:00,
10:00-18:00,11:00-19:00

	
	Vesna Brdarić
	spremačica
	6:00-14:00,7:00-15:00,
10:00-18:00,11:00-19:00

	
	Marijana Matijaščić 
	spremačica
	6:00-14:00,7:00-15:00,
10:00-18:00,11:00-19:00

	
	Karolina Dobranić 
	spremačica
	6:00-14:00,7:00-15:00,
10:00-18:00,11:00-19:00

	
	Brankica Pantelić
	spremačica
	6:00-14:00,7:00-15:00,
10:00-18:00,11:00-19:00

	
	Mladen Fabek
	domar
	6:00-14.00,8.00-16.00

	
	Barica Kovačić
	pralja
	6:00-14:00

	

	MLINSKA
	Kristina Rešetar
	spremačica
	6:00-14:00,7:00-15:00,
10:00-18:00,11:00-19:00

	
	Dubravka Jantolić
	pomoćni kuhar /spremačica
	6.30/7.30- 14.30/15.30

	
	Snježana Blažević
	spremačica
	6:00-14:00,7:00-15:00,
10:00-18:00,11:00-19:00

	
	Radojka Karan
	spremačica
	6:00-14:00,7:00-15:00,
10:00-18:00,11:00-19:00

	
	Franjo Štefanić
	domar
	6:00-14.00,8:00-16:00

	BREGANA
	Evica Dekalić
	kuharica
	6.30/7.30- 14.30/15.30

	
	Snježana Grgečić
	pomoćni kuhar /spremačica
	8:00-16:00

	
	Ivančica Milaković
	spremačica
	6:00-14:00,7:00-15:00,
10:00-18:00,11:00-19:00

	
	Gordana Burić
	spremačica
	6:00-14:00, 7:00-15:00,
10:00-18:00,11:00-19:00

	
	Jelena Očić
	spremačica
	6:00-14:00,7:00-15:00,
10:00-18:00,11:00-19:00

	
	Zlatica Krapljan
	spremačica
	6:00-14:00, 7:00-15:00,
10:00-18:00,11:00-19:00

	
	Silvija Gelo
	spremačica
	6:00-14:00, 7:00-15:00,
10:00-18:00,11:00-19:00

	
	Zlatko Krčelić        ( zamjena Martin Blažević) 
	domar
	6:00-14.00,08:00-16:00

	CELINE
	Željka Burić
	pomoćni kuhar/spremačica
	06:00/07:00-14:00/15:00

	PERIVOJ
	Danijela Stanec
	kuharica
	07:00 – 15:00

	
	Milena Koretić
	spremačica
	06:00/07:00-14:00/15:00
10:00-18:00

	
	Maja Babojelić
	spremačica
	06:00/07:00-14:00/15:00
10:00-18:00

	
	Sandra Širanović
	spremačica
	06:00/07:00-14:00/15:00
10:00-18:00

	
	Mario Mađerić
	domar
	6:00-14.00,8.00-16.00



1.5. [bookmark: _Toc148085766][bookmark: _Toc240901974]PROGRAMI 
Programi rada u dječjem vrtiću Izvor temelje se na razvojno-primjerenom kurikulumu usmjerenom na dijete i humanističkoj koncepciji ranog razvoja od jaslica do polaska u osnovnu školu. Svake godine uz redovite i posebne programe planiraju se i kraći programi na temelju prošlogodišnjeg održavanja istih. Bitno je napomenuti da realizacija plana ovisi o zainteresiranosti polaznika. Ukupno je u DV Izvor 37 skupina 10-satnog programa u vrtiću. 

[bookmark: _Toc83019826][bookmark: _Toc83372957][bookmark: _Toc148085767][bookmark: _Toc240901975]1.5.1. Redoviti program
· 26 skupina vrtićkog uzrasta djece (GK[footnoteRef:5]+M[footnoteRef:6]+B[footnoteRef:7]+P[footnoteRef:8] + C[footnoteRef:9]) [5:  GK – Gustava Krkleca]  [6:  M – Mlinska ]  [7:   B - Bregana]  [8:  P - Perivoj]  [9:   C - Celine] 

· 11 skupina jasličkog uzrasta (GK+M+B+P)

[bookmark: _Toc83019827][bookmark: _Toc83372958][bookmark: _Toc148085768][bookmark: _Toc240901976]1.5.2. Posebni program
· 2 skupine Montessori programa (Gustava Krkleca)
· 1 skupina Waldorfskog programa ( Bregana )
· 1 skupina programa ranog učenja engleskog jezika (Gustava Krkleca)
· 1 skupina likovno umjetničkog programa (Gustava Krkleca)

[bookmark: _Toc83019828][bookmark: _Toc83372959][bookmark: _Toc148085769][bookmark: _Toc240901977]1.5.3. Kraći programi
      Kraći programi u organizaciji vrtića:
· Folklorna igraonica -----------------------------------2 skupine (M i GK)
· Program za potencijalno darovitu djecu--------  2 skupine (M, GK) 
· Rano učenje engleskog jezika--------------------  3 skupine (M, GK, C)

 Kraći programi s vanjskim suradnicima:
· Športići-----------------------------------------------------------1 skupina

[bookmark: _Toc83019829][bookmark: _Toc83372960][bookmark: _Toc148085770][bookmark: _Toc240901978]1.5.4. Program javnih potreba
· Program predškole--------------------------------------------1 skupina
[bookmark: _Toc83019830][bookmark: _Toc83372961][bookmark: _Toc148085771][bookmark: _Toc240901979]2. MATERIJALNI UVJETI RADA 
Cilj djelovanja  dječjeg vrtića Izvor je  stvaranje  sigurnih  i  optimalnih  prostornih  i  materijalnih  uvjeta  za  rad te  svakodnevno  kreiranje  poticajnog  okruženja  potrebnog  za  razvoj  svih  kompetencija  djece. Također, materijalne je uvjete rada potrebno kvalitetno i poticajno oblikovati  kako  bi  djeca mogla  zadovoljiti  opće  i  posebne  potrebe,  sukladno  njihovim  potencijalima. Tijekom ove pedagoške godine fokus je stavljen na organizaciju unutarnjeg prostora, kako bi se maksimalno stavio na korištenje djeci, naročito u sobama dnevnog boravka i međuprostora te izmjenama ili dopunama unutar njega. Potrebno je osvijestiti ciljano i promišljeno korištenje prostora poštujući estetske kriterije, a sve u svrhu poticanja različitih potencijala djeteta. Nastojati će se poticati odgojitelje i djecu da se što više orijentiraju na projektni rad i međugrupnu suradnju, kao i maksimalnu iskorištenost vanjskog prostora za vrijeme boravka na zraku.
CILJ OSIGURAVANJA MATERIJALNIH UVJETA: Stvaranje sigurnih i optimalnih prostornih materijalnih uvjeta kreirajući istovremeno poticajno okruženje za razvoj svih kompetencija djece. 

BITNE ZADAĆE: 
· Praćenje i procjenjivanje materijalno tehničkih uvjeta za neposredni rad s djecom te za rad tehničke službe 
· Prostore dnevnih boravaka opremiti namještajem koji omogućuje stvaranje i organizaciju poticajne materijalne sredine prateći interes i potrebe djece 
· Dopuna i održavanje opreme igrališta
· Nabava didaktičkih sredstava i igračaka, potrošnog materijala u cilju poticanja razvoja i aktivnog sudjelovanja djece

Kako bi osigurali što optimalnije uvjete za boravak djece u vrtiću, neophodno je održavanje kvalitetnih materijalnih uvjeta rada na razini cijelog vrtića. Bitno je istaknuti kako se materijalni uvjeti rada ne odnose samo na odgojno-obrazovni rad nego i na druge načine održavanja objekta, primjerice na tekuća održavanja kuhinje i kuhinjskih aparata, sanitarnih čvorova, ureda, hodnika, vanjskog prostora i slično. 


[bookmark: _Toc83019831][bookmark: _Toc83372962][bookmark: _Toc148085772][bookmark: _Toc240901980]2.1. PROSTORNI I TEHNIČKI UVJETI 
DV Izvor radi na 5 lokacija:

· Centralni objekt – Gustava Krkleca 2 
· Područni objekt – Mlinska, Mlinska 16a
· Područni objekt – Celine, Celine Samoborske 33
· Područni objekt – Bregana, Ul. Grigora Viteza 30
· Područni objekt – Perivoj, Ul. Janka Draškovića 10

Objekti u Mlinskoj ulici, Ulici Gustava Krkleca, Ulici Janka Draškovića i Ulici Grigora Viteza su u vlasništvu Grada, dok je lokacija u Celinama u iznajmljenom prostoru OŠ Samobor.
	CENTRALNI OBJEKT U ULICI GUSTAVA KRKLECA sastoji se od 12 soba dnevnog boravka s pripadajućim sanitarnim čvorovima, osam ureda za administrativno tehničku službu, ravnateljicu i članove stručno razvojne službe, dvije zbornice, jedne praonice, dvije garderobe za odgojitelje i tehničku službu, arhive, tri spremišta, centralne kuhinje, kotlovnice, tri sanitarna čvora za djelatnike i roditelje. Četiri sobe dnevnog boravka imaju natkrivenu terasu i izlaz na dvorište dok dvije sobe u kojima borave starija djeca imaju zasebnu zelenu, nenatkrivenu terasu. Novi sobe imaju dio natkrivenih terasa, a dio je nenatkriven. Velika polivalentna dvorana nalazi se u sredini objekta od otprilike stotinjak kvadrata.
PODRUČNI OBJEKT U MLINSKOJ ULICI sastoji se od pet većih i jedne manje sobe dnevnog boravka. Po tri sobe dnevnog boravka dijele jedan sanitarni čvor za djecu. Drugi sanitarni čvor za djecu dijele dvije sobe dok jaslička skupina ima integrirani sanitarni čvor. U objektu je još i zbornica za odgojitelje, garderoba za odgojitelje i tehničku službu, pomoćna kuhinja, dva sanitarna čvora za odrasle, kotlovnica i radionica za domara, soba stručno razvojne službe, kabinet za senzorne aktivnosti i senzomotoričku podršku i keramička radionica. Tri sobe dnevnog boravka imaju direktan izlaz na natkrivenu terasu, a sve sobe imaju izlaz u veliki park vrtića. 
PODRUČNI OBJEKT BREGANA ima 11 soba dnevnog boravka, od kojih je sedam u starom dijelu vrtića, a četiri u novom dijelu. Sve sobe imaju izlaz na svoje terase i u park vrtića. U novom dijelu se nalazi i dvorana. Objekt ima svoju kuhinju, kotlovnicu, nekoliko sanitarnih čvorova za odrasle, spremišta, zbornicu za odgojitelje te ured za stručno razvojnu službu. 
PODRUČNI OBJEKT CELINE nalazi se u sklopu područnog objekta OŠ Samobor. Soba dnevnog boravka je prenamijenjena učionica u prizemlju s pripadajućim sanitarnim čvorom za djecu i odrasle. Vrtić ima svoj ulaz, a kuhinju dijeli sa školom. Vrtić koristi park pored škole, a u suradnji s MO Celine i ove se godine planira ograđivanje parka radi povećanja sigurnosti djece. 
PODRUČNI OBJEKT PERIVOJPODRUČNI OBJEKT PERIVOJ novootvorena je javno društvena građevina sa sedam soba dnevnog boravka. Objekt je na dva kata povezan stepenicama i dizalom.  U prizemlju se nalazi distribucijska kuhinja sa pripadajućim spremištem, radionica domara povezana s tehničkom sobom, sanitarni čvorovi - odvojeni muški i ženski s pripadajućim garderobama i tuševima za tehničko osoblje te spremište.  Dvorana - prostor više namjena s pripadajućim spremištem i sanitarnim čvorom za posjetitelje te odvojenim sanitarnim čvorom za osobe s invaliditetom. Soba zdravstvenog voditelja sa sanitarnim čvorom te posebnim izlazom na dvorište. U prizemlju se nalaze tri  jasličke sobe dnevnog boravka, svaka soba s pripadajućim sanitarnim prostorima, trijažom te hodnikom/garderobom i izlazom na natkrivenu terasu koja vodi na dvorište vrtića. Jaslice 1 imaju samostalnu pripadajuću natkrivenu terasu, dok jaslice 2 i 3 dijele natkrivenu terasu.
Na prvom katu nalaze se četiri vrtićke sobe dnevnog boravka s izlazom na natkrivenu terasu, pripadajućim sanitarnim čvorom te hodnikom/garderobom. Sobe vrtića 1 i 2 koriste zajedničku natkrivenu terasu te isto tako sobe  vrtića 3 i 4. Osim soba dnevnog boravka na katu se nalazi zbornica te predprostor dizala i spremište.  Na polukatu do kojeg vode stepenice i rampa za invalide nalaze se arhiva, soba za odmor zaposlenika, sabirnica prljavog rublja, sabirnica čistog rublja, soba stručne službe, soba za sastanke, spremište, muška i ženska garderoba s pripadajućim sanitarnim čvorom te garderobe tehničkog osoblja i održavanja.

[bookmark: _Toc83019832][bookmark: _Toc83372963][bookmark: _Toc148085773][bookmark: _Toc240901981]2.2. PLAN INVESTICIJSKOG I TEHNIČKOG ODRŽAVANJA OBJEKTA
Cilj u tablici navedenih investicijskih i tekućih održavanja vrtića je stvoriti ugodniju i kvalitetniju okolinu za boravak djece, zaposlenika i roditelja, te osigurati kvalitetno funkcioniranje vrtića i svih njegovih dijelova. Proces nabave planirat će se prema zadaćama odgojno-obrazovnog rada (projekti, posebni programi i slično) te, prema potrebama, koje se pojave tijekom godine. U proces će biti uključeni svi djelatnici koji će planirati i pratiti stanje prostorno-materijalnog okruženja te pravovremeno reagirati i uvoditi potrebne promjene. 

[bookmark: _Toc84838065][bookmark: _Toc148084009]
[bookmark: _Toc241656498]Tablica 16 - Plan održavanja objekta i opreme
	PLAN INVESTICIJSKOG I TEHNIČKOG ODRŽAVANJA OBJEKATA

	· Potrebna kompletna obnova i rekonstrukcija objekta
	Mlinska

	· Kompletna sanacija 4 vanjske terase novog dijela
· Kupnja novog bojlera od 1000 Litara
· Promjena ograde u parku vrtića
	Bregana

	· Promjena epoksi poda u hodnicima starog dijela
· Promjena 5 ulaznih vrata u sobe dnevnog boravka - stari dio
	G.Krkleca

	· Vrtna kućica za domara
	Perivoj

	PLAN TEKUĆEG ODRŽAVANJA

	· ličenje svih objekata
· nabava pijeska za pješčanik za sve objekte 
· uređenje svih sprava u dvorištima 
· postavljanje, nadopuna i zamjena zaštitnih podloga ispod igrala za djecu  
· popravak i izmjena slavina, vodokotlića, rasvjetnih tijela
· uređenje i premazivanje svih drvenih površina
· popravak i izmjena dotrajalih roleta
· pregled i eventualno rušenje trulih stabala – sve lokacije
· obnova sprava u parkovima vrtića
	Svi objekti
po potrebi i
tijekom godine

	PLAN NABAVE SITNOG INVENTARA

	· dopuna kuhinjskog sitnog inventara
· dopuna opreme za dječje krevetiće i dječjih krevetića
· djelomična izmjena namještaja za djecu 
· dopuna stolnjaka, posteljnog rublja, trljačica, podbradnjaka, ručnika 
· dopuna AV[footnoteRef:10] sredstava [10:  AV  - audio vizualnih] 

	Svi objekti
Po potrebi i
tijekom godine

	PLAN TEHNIČKIH ISPITIVANJA I ATESTA - po isteku

	PLAN NABAVE DIDAKTIČKOG I POTROŠNOG MATERIJALA

	· nabava potrošnog materijala za sve skupine 
· nabava materijala za kreativni i estetski dio 
· nabava uredskog materijala 
· nadopuna didaktike za sve skupine i program predškole 
· didaktička sredstva za poticanje fine motorike 
· nadopuna stručne literature i slikovnica 
· nabava didaktike za djecu s teškoćama u razvoju te nadarenu djecu kao i za redovne te posebne programe.
	Svi objekti
Po potrebi i
tijekom godine

	
	


[bookmark: _Toc83019833][bookmark: _Toc83372964][bookmark: _Toc148085774]
[bookmark: _Toc240901982]2.3.  IZVOR SREDSTAVA 
Sredstva iz proračuna JLP(R)S[footnoteRef:11] najznačajniji su izvor financiranja djelatnosti predškolskog odgoja i obrazovanja, a u Dječjem vrtiću Izvor njima se planira podmiriti: [11:  JLP(R) S – jedinice lokalne područne (regionalne) samouprave] 

· plaće za zaposlene
· doprinosi na plaće
· ostali rashodi za zaposlene (regres, božićnica, uskrsnica, naknada za troškove prehrane, jubilarne nagrade, otpremnine, potpore za smrtni slučaj, novorođenu djecu  i sl.)
· novčane naknade zbog nezapošljavanja osoba s invaliditetom te 
· prijevoz djece u kraćem programu predškole.

DV Izvor financira se u jednom dijelu svojih potreba iz uplata roditelja, sredstvima pomoći (sredstva koja Ministarstvo znanosti i obrazovanja doznačuje za sufinanciranje programa javnih potreba – djecu s teškoćama u razvoju i djecu polaznike programa predškole) te prihodima od najma prostora kao i  donacijama. 


[bookmark: _Toc83019834][bookmark: _Toc83372965][bookmark: _Toc148085775][bookmark: _Toc240901983]3.  NJEGA I SKRB ZA RAST I RAZVOJ DJECE U VRTIĆU

Bitne zadaće:
· promicanje zdravih stilova života od najranije dobi djeteta
· kretanje - jačati i bogatiti svakodnevne prilike za poticanje kretanja kao primarnog razvojnog aspekta
· podizanje razine kvalitete u zadovoljavanju potrebe za dnevnim odmorom:
· kulturno-higijenski aspekt
· fleksibilnost
· međugrupna suradnja
· podizanje razine osviještenosti djece o pozitivnim prehrambenim navikama i kulturi jela
· zdravstvena zaštita zubi

[bookmark: _Toc83019835][bookmark: _Toc83372966][bookmark: _Toc146301920][bookmark: _Toc240901984]3.1.  PLANIRANJE JELOVNIKA – ZDRAVA PREHRANA	
U vrtiću je potrebno redovito planirati  i pratiti aktivnosti  koje se odnose na pravilnu prehranu i njenom utjecaju na pravilan rast i razvoj djeteta. 
Ciljevi:
1. Osigurati pravilnu prehranu djece tijekom cjelodnevnog boravka u vrtiću u skladu s novim prehrambenim preporukama
2. Razvoj samostalnosti djece u serviranju, samoposluživanju, korištenju kompletnog pribora za jelo te kulturom ophođenja za stolom
3. Razvijanje i promicanje pravilnih prehrambenih navika kod djece od najranije dobi.

[bookmark: _Toc53495611][bookmark: _Toc84838066][bookmark: _Toc146301120][bookmark: _Toc241656499]Tablica 17 - Raspored prehrane
	ZAJUTRAK
	06:15 – 06:45

	DORUČAK
	08:00 – 09:00

	UŽINA
	10:00 – 10:15

	PRIPREMA  ZA RUČAK I RUČAK - jasličke skupine
	11:00 – 11:30

	PRIPREMA ZA RUČAK I RUČAK - mlađe vrtićke skupine
	11:30 – 11:45

	PRIPREMA ZA RUČAK I RUČAK - srednje vrtićke skupine
	11:45 – 12:00

	PRIPREMA ZA RUČAK I RUČAK - starije vrtićke skupine
	11:45 – 12:00

	PRIPREMA ZA RUČAK I RUČAK – predškolske skupine
	12:15 – 12:30

	UŽINA
	14:00 - 15:00

	POPODNEVNA UŽINA (dežurstvo)
	16:30 – 17:00


[bookmark: _Toc53495612]


[bookmark: _Toc84838067][bookmark: _Toc146301121][bookmark: _Toc241656500]  Tablica 18 – Kriteriji indikatori i standardi pravilnih prehrambenih navika
	KRITERIJI

	INDIKATORI

	STANDARDI


	Promišljeno i sustavno planiranje jelovnika uz pravilnu zastupljenost energetskih i protektivnih tvari (bjelančevine, ugljikohidrati, masti, vitamini i minerali)
-u prehranu uključiti što više visoko vrijednih namirnica, žitarica, mahunarki, pilećeg i purećeg mesa te ribe

-u izradu jelovnika uključiti djecu

- informirati roditelje o novim    spoznajama u prehrani

-osigurati raznovrsnost   pripremljenih obroka 

Promicanje fleksibilnosti glede vrste i količine hrane i vrijeme obroka u skladu s individualnim potrebama djeteta.

Razvijanje pravilnih prehrambenih navika kod djece od najranije dobi:
- upoznavanje djece s  novim namirnicama 
- motiviranje i poticanje djece na prihvaćanje novih namirnica
- osvijestiti štetnost prekomjernog uzimanja slatkiša 
- izbjegavanje slatkih međuobroka u korist svježeg i sušenog voća
- stvaranje navike uzimanja dovoljne količine tekućine, prvenstveno vode
- odgojitelj - model



Stvaranje optimalnih organizacijskih preduvjeta u podizanju razine kulturnog blagovanja.	

Osamostaljivanje djece u pripremi, serviranju, samoposluživanju, pravilnoj uporabi kompletnog pribora za jelo te kulturnom ponašanju za stolom.
	



Redovita kontrola kvalitete i kvantitete namirnica i gotovih pripremljenih obroka.
Praćenje stupnja uhranjenosti uz poduzimanje potrebnih mjera kod većih odstupanja od normale
Procjena stupnja fleksibilnosti u organizaciji prehrane.

Procjena stupnja osviještenosti djece 

Praćenje i procjena prihvaćenosti novih namirnica te motiviranost djece pri jelu.








Praćenje i procjena samostalnosti djece u serviranju, samoposluživanju i  pravilnom korištenju pribora za jelo te kulturnom ponašanju za stolom odraslih
	



Uredni nalazi ZZJZGZ[footnoteRef:12] o zdravstvenoj i energetskoj ispravnosti hrane. [12:  ZZJZGZ – Zavod za javno zdravstvo grada Zagreba] 




Fleksibilnost u organizaciji prehrane prilagođena potrebama djeteta.

Zadovoljstvo djece i roditelja.

Djeca prihvaćaju nove namirnice i jela.

Smanjen unos slatkiša u međuobrocima u korist svježeg i sušenog voća.
Djeca uzimaju dovoljne količine napitka i to prvenstveno vode.
Ugodna, mirna i kulturna atmosfera za vrijeme jela.

Djeca su samostalna u serviranju, samoposluživanju, korištenju pribora sukladno dobi i razvojnim sposobnostima.




[bookmark: _Toc83019836][bookmark: _Toc83372967][bookmark: _Toc146301921][bookmark: _Toc240901985]3.2. SKRB O DNEVNOM RITMU	
CILJEVI:
1. Fleksibilno izmjenjivanje dnevnih aktivnosti djece, uvažavajući pri  tome individualne potrebe 
2. Fleksibilnost u pristupu dnevnom odmoru uvažavajući individualne potrebe svakog djeteta. 
3. Osigurati adekvatnu razinu kulturno – higijenskog standarda pri dnevnom odmoru djece 
4. Zadovoljiti potrebu djeteta za kretanjem 


[bookmark: page38][bookmark: _Toc53495613][bookmark: _Toc84838068][bookmark: _Toc146301122][bookmark: _Toc241656501]        Tablica 19  - Kriteriji indikatori i standardi dnevnog ritma u DV
	KRITERIJ
	INDIKATORI
	STANDARDI

	Prikupljanje i obrada podataka o individualnim navikama i potrebama
svakog djeteta.

Sukladno prikupljenim  podacima fleksibilno organizirati ritam dana.
	
Senzibilizirati odrasle na provedbu svih aktivnosti koje bitno utječu na stvaranje pozitivnih navika i  ponašanja koja će kasnije u većoj ili
manjoj mjeri odrediti djetetovo
ponašanje i stavove.

Reorganizacija načina i vremena podjele obroka.

Organizaciju i trajanje dnevnog
odmora uskladiti sa stvarnim
potrebama djeteta.

Poticati međugrupnu suradnju. 

Osigurati optimalne kulturno
higijenske uvjete za vrijeme dnevnog odmora (vlastiti označeni krevet i posteljina, pidžame)

Osigurati optimalne sigurnosne i sanitarno – higijenske uvjete u prostorima gdje borave djeca:
- higijena prostora
- funkcionalno i poticajno
  okruženje
- uklanjanje derutnog   
  namještaja i tepiha
- sigurnost i dostupnost
  igračaka i neoblikovanog
  materijala

Omogućiti djetetu pravo na slobodno i sigurno kretanje, jer kretanje pridonosi pravilnom rastu i razvoju djeteta, prevenciji dječjih i mladenačkih deformacija (spuštena stopala, iskrivljene noge, iskrivljena kralježnica) i liječenju mnogih psihosomatskih poremećaja i
Oboljenja (pretilost, pothranjenost, dijabetes, astma, epilepsija), te stvaranje dobrog raspoloženja kod djece
	Svakodnevno praćenje kvalitete i fleksibilnosti u zadovoljavanju potreba za hranom, napitkom,  dnevnim odmorom i  kretanjem.
Praćenje i procjena motiviranosti i zadovoljstva djece , te pozitivne reakcije roditelja.

Praćenje fleksibilnosti pri dnevnom odmoru, te kulturno higijenski standard za vrijeme odmora.




Evidencija i analiza ozljeda tijekom godine.
Broj intervencija odgojitelja i pritužbi roditelja.


Praćenje programa tjelesno-zdravstvene kulture.
Praćenje zadovoljavanja dječjih prirođenih potreba za kretanjem.
Praćenje provođenja: jutarnjeg vježbanja, satova tjelesne kulture, šetnje, izleti, igre na dvorištu.
	Organizacija dnevnog ritma maksimalno prilagođena individualnim potrebama djece.
Zadovoljna djeca i roditelji.
Osviještenost djece i odraslih o važnosti kretanja i bavljenja tjelesnim aktivnostima.
Vrijeme i trajanje obroka prilagođeno razvojnim sposobnostima i potrebama djece.


Dnevni odmor prilagođen stvarnim potrebama svakog djeteta.

Djeca se sigurno i slobodno kreću prostorima vrtića.
Minimalan broj ozljeda, intervencija odgojitelja i pritužbi roditelja.


Manji broj pretile djece.
Sretna, zadovoljna, zdrava i motorički spretna djeca.







[bookmark: _Toc83372968][bookmark: _Toc146301922][bookmark: _Toc240901986]3.3. BORAVAK NA ZRAKU
Promicanje zdravih stilova života djece uključuje i planiranje što duljih boravaka na otvorenom i provođenje tjelesnih aktivnosti tijekom boravka na otvorenom.
CILJ: 
1. Osigurati uvjete za svakodnevni boravak djece na zraku uz mnoštvo poticaja kroz  
    intenzivniju međugrupnu suradnju, te intenziviranje tjelesnih aktivnosti na zraku.
2. Promicanje sigurnosti, slobode i kvalitete kretanja za vrijeme boravka na zraku.


[bookmark: _Toc53495614][bookmark: _Toc84838069][bookmark: _Toc146301123][bookmark: _Toc241656502]   Tablica 20 – Kriteriji, indikatori i standardi boravka na zraku
	KRITERIJI
	INDIKATORI
	STANDARDI

	Osigurati optimalne sigurnosne i higijenske uvijete za boravak djece na
zraku:
•  svakodnevno čišćenje,
    pripremanje i održavanje
    dvorišta, terasa i  
    pješčanika
•  educirati i upozoriti djecu 
   na potencijalne opasnosti
•  pojačani nadzor i oprez
   odgojitelja
•  prilagođenost odjeće i 
   obuće vremenskim 
   uvjetima

Boravak na zraku mora biti
svakodnevno realiziran i osmišljen uz mnoštvo poticaja te koristeći sva
raspoloživa pomagala i igračke.

Intenzivirati međugrupnu suradnju za vrijeme boravka na zraku kroz
zajedničke igre i razne tjelesne aktivnosti djece.

Vrijeme trajanja boravka na zraku treba prilagoditi vremenskim uvjetima i dobi djece.
	

Svakodnevni nadzor nad čistoćom i sigurnošću vanjskog prostora i sredstava za igru.
Broj intervencija odgojitelja u opasnim situacijama, te broj ozljeda na zraku.



Svakodnevno praćenje i procjena kvalitete boravka na zraku.



Praćenje i procjena adekvatnog trajanja boravka na zraku.
	



Osigurani optimalni
sigurnosni i higijenski
uvjeti.


Minimalan broj 
intervencija i ozljeda.





Svakodnevno
kvalitetno provođenje
boravka na zraku.







Dobro raspoloženje i
zdravlje djece.




[bookmark: _Toc83019838][bookmark: _Toc83372969][bookmark: _Toc146301923][bookmark: _Toc240901987]3.4.  PRAĆENJE PSIHOFIZIČKOG RAZVOJA DJECE	
CILJ:
1. Stvaranje optimalnih uvjeta i primjerenije odgojne prakse s ciljem osiguravanja djetetovih prava na zdravstvenu skrb, zaštitu zdravlja i prevenciju bolesti
2. Stvaranje preduvjeta za normalan psihofizički razvoj djeteta.
3. Osvijestiti djecu i roditelje o važnosti zdravstvene zaštite zubi kod djece


[bookmark: _Toc53495615][bookmark: _Toc84838070][bookmark: _Toc146301124][bookmark: _Toc241656503]            Tablica 21– Kriteriji, indikatori i standardi praćenja psihofizičkog razvoja djece
	KRITERIJI
	INDIKATORI
	STANDARDI

	Kontinuirano provođenje programa i mjera zdravstvene zaštite, higijene i pravilne prehrane

Rad na zaštiti i unapređivanju zdravlja djece kroz sve  segmente života i rada u vrtiću, s posebnim naglaskom na kretanje.

Provođenje preventivno epidemioloških mjera:
•  rano otkrivanje i        suzbijanje bolesti
• provođenje svih  protuepidemijskih i sanitarno-higijenskih mjera
•mjere za sprečavanje respiratornih infekcija
Provođenje preventivno  Stomatološko edukativnog programa:
•razgovori s djecom
•demonstracija pravilnog četkanja zubi
•nadzor nad pranjem zubi
•prevencija karijesa
•prevencija ortodontskih anomalija
•sistematski stomatološki pregled
•posjete stomatološkim ordinacijama

Osvijestiti i promicati zdrave
stilove života:
•razvoj kulturno - higijenskih navika
•pravilna prehrana
•boravak na zraku
•tjelesne aktivnosti

Svakodnevno praćenje
zdravstvenog stanja djece po
skupinama.

Praćenje, analiza i evidencija
pobola djece na temelju liječničkih potvrda

Praćenje i evidencija
procijepljenosti djece te upućivanje
na docjepljivanje.

Praćenje stupnja uhranjenosti djece
putem antropometrijskih mjerenja i
računanja relativne težine i stupnja
uhranjenosti djece.

Zbrinjavanje bolesnog i ozlijeđenog
djeteta.


U okviru vrtića provoditi
zdravstvenu edukaciju odgojitelja i
roditelja s ciljem jedinstvenog
pristupa na razvoju i zdravlju
djeteta s posebnim naglaskom na
razvijanje zdravih stilova života.
Formiranje i vođenje zdravstvene
kartoteke, individualnih dosjea za
djecu sa zdravstvenim teškoćama i
druge zdravstvene dokumentacije
	Svakodnevna trijaža.









Mjesečne, polugodišnje i godišnje evidencije i analize pobola i ozljeda djece.

Evidencije  epidemioloških indikacija


Rezultati sistematskog stomatološkog pregleda.

















Evidencije pobola.

Rezultati kontrole
procijepljenosti,
evidencije o
procijepljenosti.

Rezultati antropometrijskih
mjerenja.

Evidencije i zapisnici o ozljedama.




Procjena kvalitete u suradnji s  roditeljima i odgojiteljima s ciljem zdravstvene prosvjećenosti.
	










Manji broj izostanaka
djece zbog bolesti.

Izostanak epidemije u
vrtiću.





Smanjen broj karijesa
i ortodontskih
anomalija
















Manji broj izostanaka
djece zbog bolesti.





Uredno i redovito
procijepljena djeca.

Veći postotak
normalno uhranjene
djece.






Roditelji i odgojitelji
surađuju u svim
segmentima očuvanja
i unapređivanja zdravlja djece.




[bookmark: _Toc83019839][bookmark: _Toc83372970][bookmark: _Toc146301924][bookmark: _Toc240901988]3.5. PLAN SANITARNO HIGIJENSKOG ODRŽAVANJA VRTIĆA	
CILJ: 
1. Osigurati optimalne sanitarno higijenske uvjete u svim prostorima vrtića te 
    zadovoljiti sve zakonske sanitarno  higijenske obaveze.
2. Provođenje HACCP-a[footnoteRef:13] u kuhinji i prostorima za pripremu, distribuciju i  [13:  HACCP - Hazard Analysis Critical Control Point (proces analize opasnosti i kritičnih kontrolnih točaka koji obuhvaća cijeli niz preventivnih postupaka s krajnim ciljem osiguravanja zdravstveno ispravne hrane)] 

    skladištenje hrane.


[bookmark: _Toc53495617][bookmark: _Toc84838071][bookmark: _Toc146301125][bookmark: _Toc241656504]      Tablica 22 – Kriteriji, indikatori i standardi sanitarno higijenskog održavanja 
	KRITERIJI
	INDIKATORI
	STANDARDI

	Edukacija djelatnika te adekvatna organizacija rada u cilju postizanja optimalnih sanitarno higijenskih uvjeta:
•  svakodnevno čišćenje i   
   dezinfekcija unutarnjeg i 
   vanjskog prostora vrtića
• pravilna uporaba sredstava
  za čišćenje i dezinfekciju 
• redovito pranje i  održavanje
  igračaka 
• redovito higijensko 
  održavanje posteljine 
• osiguravanje optimalnih 
  mikroklimatskih uvjeta 

Redovito provođenje mjera dezinfekcije, dezinsekcije i deratizacije.

Pravilna i redovita dispozicija smeća.

Redovito higijensko održavanje kuhinje, prostora za pripremu, skladištenje i distribuciju hrane prema HACCAP-u.

Vođenje svih evidencijskih listi po HACCP –u.


Redovito nošenje zaštitne radne odjeća i obuće.

Redovito provođenje i upućivanje djelatnika na zdravstveni pregled za sanitarnu iskaznicu.

Upućivanje djelatnika kuhinje na tečaj higijenskog minimuma 

Nadzor nad higijenskim odlaganjem pribora za higijenu zuba.

Osvješćivanje i aktivno uključivanje djece u održavanju osobne higijene, higijene prostora i igračaka te okoliša vrtića
	Redovito praćenje i procjena čistoće prostora u kojima borave djeca.


Redovita kontrola čistoće igračaka i didaktike.

Kontrola čistoće posteljine i redovito mijenjanje.

Kontrola  mikroklimatskih uvjeta ( obavezno prozračivanje prostora).


Evidencije sanitarnog
nadzora i zapisnici sanitarne inspekcije.




Svakodnevna kontrola čistoće kuhinje , prostora za pripremu i distribuciju
hrane.

Nadzor nad redovitim vođenjem evidencija HACCP-a.

Nadzor nad nošenjem uredne i čiste radne odjeće i obuće.








Redovito praćenje i procjena nivoa kulturno - higijenskih navika, te osviještenosti djece o važnosti higijene prostora i okoliša vrtića.


	Zadovoljstvo sanitarno-higijenskim održavanjem vrtića od strane svih sudionika procesa.



Uredni nalazi i  zapisnici sanitarne inspekcije.











4. [bookmark: _Toc83019840][bookmark: _Toc83372971][bookmark: _Toc148085781][bookmark: _Toc240901989]ODGOJNO OBRAZOVNI RAD 
Uvažavajući načela Nacionalnog kurikuluma za rani i predškolski odgoj i obrazovanje, tijekom cijele pedagoške godine stvarat će se uvjeti za cjelovit i skladan razvoj svakog djeteta, njegovanje dobrobiti i kvalitete njegova odrastanja te razvoj njegovih individualnih sposobnosti, interesa i potencijala. Odgojno-obrazovni rad usmjeravat će se na stvaranje sigurnog, poticajnog i podržavajućeg okruženja u kojem svako dijete ima mogućnost aktivno sudjelovati, istraživati, učiti, izražavati se i razvijati svoje kompetencije.

Planiranje organizacijskih i odgojno-obrazovnih uvjeta temelji se na suvremenom shvaćanju djeteta kao:

· cjelovitog bića, a vrtića kao mjesta cjelovitog razvoja, odgoja i učenja;
· istraživača i aktivnog stvaratelja znanja, a vrtića kao mjesta istraživanja, otkrivanja i aktivnog učenja;
· socijalnog subjekta sa specifičnim potrebama, pravima i kulturom, a vrtića kao mjesta kvalitetnih odnosa, suradnje i tolerancije;
· kreativnog bića sa stvaralačkim i izražajnim potencijalima, a vrtića kao mjesta stvaranja i izražavanja kroz različite izražajne forme;
· aktivnog građanina zajednice, a vrtića kao mjesta demokratičnog življenja, aktivnog sudjelovanja i suodlučivanja.
· Planiranje i djelovanje u području odgoja i obrazovanja usmjeravat će se na cjelovit razvoj djeteta – tjelesni i psihomotorni, socio-emocionalni i razvoj ličnosti, spoznajni te govorno-jezični razvoj, komunikaciju, izražavanje i stvaralaštvo.

Važno polazište u planiranju bit će poznavanje konkretnog djeteta i skupine – njihovih razvojnih potreba, interesa, mogućnosti, kompetencija i posebnosti. Planiranje će se stoga prilagođavati dobi djece, sastavu skupine, aktualnim interesima i potrebama djece te, prema potrebi, individualnim razvojnim i odgojno-obrazovnim potrebama pojedinog djeteta.

Praćenjem i dokumentiranjem aktivnosti, ponašanja i procesa učenja djece u svim fazama boravka u vrtiću prikupljat će se informacije važne za razumijevanje djeteta i njegova razvoja. Dobivene informacije koristit će se za promišljanje kvalitete prostorno-materijalnog, socijalnog i vremenskog okruženja, prilagodbu ponuđenih materijala i aktivnosti te planiranje daljnjih poticaja i intervencija.

Dokumentiranje pritom neće biti samo evidencija provedenih aktivnosti, već osnova za promišljanje i unapređivanje odgojno-obrazovne prakse. Na temelju praćenja djece odgojitelji će propitivati primjerenost ponuđenih materijala, složenost aktivnosti, organizaciju prostora i mogućnosti uključivanja djece u različite oblike igre, istraživanja, stvaranja i suradničkog učenja. Prema uočenim interesima i potrebama djece pokretat će se i razvijati projekti te modificirati postojeći centri aktivnosti.

Prostorno-materijalno okruženje organizirat će se tako da djeci omogućuje samostalno istraživanje, izbor, eksperimentiranje, postavljanje pitanja i hipoteza, rješavanje problema, konstruiranje i stvaranje. Centri aktivnosti oblikovat će se na način koji potiče grupiranje djece u manje skupine, kvalitetne interakcije i suradničko učenje te omogućuje djeci međusobno raspravljanje, pregovaranje, dogovaranje i zajedničko stvaranje značenja i znanja.

4.1. [bookmark: _Toc240901990]PLANIRANJE I VREDNOVANJE ODGOJNO-OBRAZOVNOG RADA
Planiranje odgojno-obrazovnog rada temelj je kvalitetnog i promišljenog djelovanja usmjerenog na razvoj i dobrobit svakog djeteta. U procesu planiranja sudjeluju odgojitelji, stručni suradnici i roditelji, svatko iz svoje perspektive i u okviru svoje uloge.
Planiranje, praćenje, dokumentiranje i vrednovanje međusobno su povezani procesi. Njihova je svrha omogućiti kontinuirano prilagođavanje odgojno-obrazovnog rada stvarnim potrebama djece te istodobno poticati promišljanje i unapređivanje vlastite prakse. Planiranje odgojno-obrazovnog rada uvažavat će i specifične situacije i razdoblja u životu skupine poput procesa prilagodbe, promjena u sastavu skupine, dolaska djeteta s teškoćom u skupinu, prijelaza i drugih razvojno važnih događaja. 
U ovoj pedagoškoj godini nastavit će se rad na podizanju kvalitete planiranja odgojno-obrazovnog rada u svim odgojno-obrazovnim skupinama s naglaskom na individualne potrebe djece, kvalitetu okruženja za učenje i aktivno sudjelovanje djece.
Orijentacijski plan predstavlja okvir za promišljanje i usmjeravanje odgojno-obrazovnog rada, a obuhvaća:
· određivanje razvojnih zadaća kroz četiri razvojna područja: tjelesni i psihomotorni razvoj, socio-emocionalni razvoj i razvoj ličnosti, spoznajni razvoj te govor, komunikaciju, izražavanje i stvaralaštvo;
· planiranje materijalnih i organizacijskih uvjeta potrebnih za ostvarivanje postavljenih zadaća;
· planiranje i programiranje aktivnosti i poticaja;
· planiranje suradnje sa sustručnjacima, roditeljima i drugim sudionicima važnim za ostvarivanje razvojnih zadaća.
Planiranje odgojno-obrazovnog rada temeljit će se na suvremenim pedagoškim koncepcijama i znanstvenim spoznajama o razvoju djeteta, uz uvažavanje dobi djece, sastava skupine, njihovih interesa, sposobnosti i potreba te posebnih potreba pojedinog djeteta.
U jasličkim odgojno-obrazovnim skupinama rad će se planirati za dva mjeseca (rujan i listopad, studeni i prosinac) i za period od tri mjeseca (siječanj, veljača, ožujak te travanj, svibanj i lipanj).
U vrtićkim odgojno-obrazovnim skupinama odgojno – obrazovni rad će se planirati za period od jednog mjeseca (rujan) te za period od tri mjeseca (listopad, studeni i prosinac, siječanj, veljača i ožujak te travanj, svibanj i lipanj).
Zbog specifičnosti rada u ljetnim mjesecima odgojno – obrazovni rad će se planirati za period od jednog mjeseca (srpanj, kolovoz) u svim odgojno-obrazovnim skupinama.


[bookmark: _Toc241656505]Tablica 23 - Planiranje odgojno-obrazovnog rada
	Bazira se na suvremenim pedagoškim koncepcijama i znanstvenim spoznajama o razvoju djeteta, dobi djece u skupini i specifičnom sastavu djece u odnosu na posebne potrebe pojedinog djeteta ili razvojnih potreba i sposobnosti većine djece.
	ODGOJNO-OBRAZOVNE
SKUPINE
	ZA PERIOD
	VRIJEME ODRŽAVANJA

	
	Jasličke 
odgojno-obrazovne skupine

	rujan – listopad 2026. 
studeni–prosinac 2026. 
siječanj – ožujak 2027.
travanj – lipanj 2027. 
srpanj 2027. 
kolovoz 2027. 
	rujan 2026. 
listopad 2026. 
prosinac 2026. 
ožujak 2027. 
srpanj 2027. 
kolovoz 2027.

	
	Vrtićke odgojno-obrazovne skupine
	rujan 2026. 
listopad–prosinac 2026. 
siječanj – ožujak 2027. 
travanj – lipanj 2027. 
srpanj 2027. 
kolovoz 2027. 
	rujan 2026. 
rujan 2026. 
prosinac 2026. 
ožujak 2027. 
srpanj 2027. 
kolovoz 2027.



Tjedno i dnevno planiranje
Tjedni plan i program proizlazi iz orijentacijskog plana, aktualnih interesa i potreba djece, društvenih zbivanja, unaprijed planiranih aktivnosti te zapažanja o prethodno provedenim aktivnostima.
Planiranjem se razvojne zadaće ostvaruju kroz različite vrste aktivnosti:
· životno-praktične i radne aktivnosti;
· raznovrsne igre;
· druženja i društveno-zabavne aktivnosti;
· umjetničke aktivnosti;
· aktivnosti istraživanja i stvaranja;
· istraživačko-spoznajne aktivnosti;
· aktivnosti s kretanjem.
Aktivnosti se planiraju fleksibilno i svakodnevno prilagođavaju djeci, njihovim interesima, potrebama i reakcijama na prethodno ponuđene sadržaje. Dnevnik rada proizlazi iz tjednog plana, uz svakodnevno planiranje konkretnih poticaja i aktivnosti koje će se toga dana ostvarivati.
Praćenje i dokumentiranje
Praćenjem aktivnosti, ponašanja i procesa učenja djece prikupljaju se informacije o njihovu razvoju, interesima, mogućnostima, kompetencijama i potrebama. Zapažanja se bilježe u odnosu na postavljene razvojne zadaće, uz uvažavanje individualnih razlika među djecom. Praćenje omogućuje pravodobno prepoznavanje potreba djece, prilagođavanje aktivnosti i materijala, planiranje daljnjih poticaja te, prema potrebi, uključivanje stručnih suradnika i drugih sudionika.

[bookmark: _Toc241656506]Tablica 24- Vrednovanje ostvarenog plana i programa
	
Bazira se na  zapažanjima o provedenim aktivnostima i ponašanjima djece u odnosu na postavljene zadaće, specifičnim ponašanjima djece, procjeni potreba i promjena u psihofizičkom razvoju svakog djeteta.

	ODGOJNO-OBRAZOVNE 
SKUPINE
	
ZA PERIOD
	VRIJEME ODRŽAVANJA

	
	Jasličke 
odgojno-obrazovne skupine
	rujan – listopad 2026. 
studeni–prosinac 2026. 
siječanj – ožujak 2027.
travanj – lipanj 2027. 
srpanj 2027. 
kolovoz 2027. 

	listopad 2026. 
prosinac 2026. 

ožujak 2027. 
lipanj 2027. 
srpanj 2027. 
kolovoz 2027.

	
	Vrtićke odgojno obrazovne skupine: 

	rujan 2026. 
listopad–prosinac 2026. 
siječanj – ožujak 2027. 
travanj – lipanj 2027. 
srpanj 2027. 
kolovoz 2027. 
	rujan 2026. 
prosinac 2026. 
ožujak 2027. 
lipanj 2027.
srpanj 2027. 
kolovoz 2027.



Vrednovanje ostvarenog plana i programa bazira se na  zapažanjima o provedenim aktivnostima i ponašanjima djece u odnosu na postavljene zadaće,  specifičnim ponašanjima djece,  procjeni potreba i promjena u psihofizičkom razvoju svakog djeteta.

4.2. [bookmark: _Toc240901991]PROGRAMI
[bookmark: _Hlk208741567]Programi i organizacija rada u dječjem vrtiću Izvor temelje se na razvojno-primjerenom kurikulumu usmjerenom na dijete, primjerenom zadovoljavanju djetetovih potreba te humanističkoj koncepciji ranog razvoja do polaska u osnovnu školu. 

4.2.1. [bookmark: _Toc83019842][bookmark: _Toc83372973][bookmark: _Toc148085783][bookmark: _Toc240901992]Cjelodnevni 10 satni program 
[bookmark: _Toc83019843][bookmark: _Toc83372974][bookmark: _Toc148085784]Ciljevi programa
Stvaranje uvjeta za potpun i skladan razvoj djetetove osobnosti, doprinos kvaliteti njegova odrastanja i kvaliteti njegova obiteljskoga života te osiguravanje takvih uvjeta koji jamče razvoj svih sposobnosti svakoga djeteta i osiguravaju jednake mogućnosti svoj djeci kroz: 
· zadovoljavanje specifičnih komunikacijskih, razvojnih i obrazovnih potreba djeteta 
· osmišljavanje aktivnosti u kojima će dijete moći iskazivati svoje potencijale 
· stvaranje kreativnog ozračja (raznovrsni materijali za istraživanje i stvaranje) 
· usvajanje vještina potrebnih za zadovoljavajuće funkcioniranje u socijalnom okruženju 
Namjena programa
Primarni cjeloviti 10-satni program provodi se za djecu od jedne godine do polaska u osnovnu školu. Skupine su podijeljene prema kronološkoj dobi djeteta na tzv. jasličke skupine (djeca od 1. do 3. godine) i vrtićke skupine (djeca od 3. do 7. godine).
Nositelji programa
U realizaciju redovitog odgojno obrazovnog dijela programa uključeni su odgojitelji. 
Način realizacije programa
Redoviti program provodi se u 37 odgojno-obrazovnih skupina na pet  lokacija: Krklecova, Mlinska, Bregana, Perivoj i Celine. Odgojno-obrazovni rad temelji se na Zakonu o predškolskom odgoju i obrazovanju i podzakonskim aktima, Programskom usmjerenju odgoja i obrazovanja predškolske djece te Nacionalnom kurikulumu za rani i predškolski odgoj i obrazovanje, a prilagođen je razvojnim potrebama djece te socijalnim, ekonomskim, kulturnim, vjerskim i drugim potrebama obitelji djece polaznika našeg vrtića i sredine u kojoj živimo. Stručni rad s djecom baziran je i planiran na dobrom poznavanju zakonitosti rasta i razvoja svakog pojedinog djeteta i uvažavanju svih njegovih postojećih osobnih i kulturoloških raznolikosti. Program se provodi u skladu s humanističkim, razvojnim i integriranim kurikulumom kroz paralelno odvijanje brojnih aktivnosti, poticanja suradnje, timskog rada, kvalitetne interakcije i uspostavljanje partnerskih odnosa između svih sudionika procesa, na svim razinama. 
Vremenik 
Tijekom cijele pedagoške godine, od 1. rujna do 31. kolovoza, u sklopu radnog vremena vrtića od 6:00 do 17.30 sati.

4.2.2. [bookmark: _Toc240901993]Posebni programi
U vrtiću se provode posebni programi poput Montessori i Waldorf pedagogije te programi likovnog i ranog učenja engleskog jezika, čime se djeci nudi bogatiji i raznolikiji odgojno- obrazovni put. Postojanje ovih programa je važno jer omogućuju prepoznavanje i poticanje dječjih potencijala kroz razne pristupe, a istodobno podižu kvalitetu i atraktivnost same ponude vrtića u zajednici.  
4.2.2.1. [bookmark: _Toc240901994][bookmark: _Hlk239949816]Montessori program
Montessori metoda je filozofija odgoja koja objedinjuje teoriju ličnosti i razvoja i pedagoške tehnike temeljene na poštivanju prava djeteta, njegovih prirodnih sposobnosti i ljubavi prema djetetu. Osnovno načelo rada u Montessori skupini je upoznavanje djeteta, promatranje njegovog razvoja I uočavanje njegovih posebnih interesa. Marija Montessori naglašavala je važnost promatranja djece kakva ona zaista jesu, a ne onakvima kakvima bi odrasli željeli da budu. Osmislila je metodu koja uvažavajući ličnost djeteta vodi dijete k osamostaljenju.
Montessori program – područja rada
1. Područje praktičnog života
· briga o sebi i vlastitim potrebama
· oblačenje, obuvanje i održavanje osobne higijene
· prelijevanje, prenošenje, hvatanje i razvrstavanje
· rad s vodom, kapaljkom, vrčem
· pripremanje i posluživanje hrane
· mazanje kruha, rezanje i uporaba pribora
· briga o prostoru i materijalima
· razvijanje samostalnosti, koncentracije i urednosti
2. Senzomotorika / osjetilno područje
· razvoj osjetila vida, sluha, dodira, mirisa i okusa
· ružičasti toranj
· smeđe stepenice
· valjci za umetanje
· geometrijski oblici
· različiti materijali za razlikovanje veličine, oblika, težine, teksture i boje
· povez za oči i istraživanje putem drugih osjetila
3. Matematičko područje
· upoznavanje količine i broja
· Montessori brojevni materijali
· Brojevi od brusnog papira
· povezivanje količine i simbola
· matematičke štapiće
· decimalni sustav
· zbrajanje, oduzimanje, množenje i dijeljenje
· razvoj logičkog mišljenja i zaključivanja
4. Jezično područje
· bogaćenje rječnika
· imenovanje predmeta i pojava
· razvoj govora i komunikacije
· priprema za čitanje i pisanje
· slova od brusnog papira
· metalni okviri
· metalni umetci
· slaganje riječi i rečenica
· pričanje priča, opisivanje i prepričavanje
5. Kozmički odgoj
· upoznavanje djeteta sa svijetom koji ga okružuje
· svemir, Zemlja i Sunčev sustav
· kontinenti i oceani
· globus i karta svijeta
· upoznavanje različitih kultura i naroda
· biljke i životinje
· prirodne pojave
· ekologija i briga za okoliš
· povezanost čovjeka, prirode i društva
6. Likovno i kreativno područje
· crtanje, slikanje i modeliranje
· rad različitim likovnim materijalima
· razvoj fine motorike
· slobodno likovno izražavanje
· kreativno istraživanje materijala i tehnika
7. Glazbeno područje
· upoznavanje glazbenih instrumenata
· razlikovanje zvukova
· ritam i pokret
· pjevanje i glazbene igre
· razvijanje sluha i osjećaja za ritam
Organizacija rada – 3 odgojitelja
Posebno je važno istaknuti organizaciju rada s tri odgojitelja u skupini:
1. odgojitelj – jutarnja smjena
2. odgojitelj – međusmjena
3. odgojitelj – popodnevna smjena
Takva organizacija omogućuje duže razdoblje preklapanja odgojitelja, što je posebno važno za Montessori program jer se velik dio rada temelji na individualnom pristupu djetetu, prezentaciji Montessori materijala i praćenju djetetova samostalnog rada
Cilj programa
Individualiziranim pristupom djeci, posebno oblikovanim i pripremljenim materijalima, u strukturiranoj okolini, poticati cjeloviti razvoj djeteta (tjelesni i psihomotorni, socio-emocionalni i spoznajni razvoj, komunikaciju i stvaralaštvo). Odgajati djecu za mir, toleranciju, slobodu.
Zadaće programa: 
•    Osigurati poticajnu okolinu za zadovoljavanje dječjih potreba.
•    Poticati dječju samostalnost, razvijati samopouzdanje i pozitivnu sliku o sebi.
•    Omogućiti djetetu zadovoljavanje potrebe za kretanjem, utjecati na razvoj motorike
     kroz prirodne oblike kretanja.
•    Razvijati kod djeteta okulomotornu koordinaciju i gipkost sitnih mišićnih skupina.
•    Zadovoljiti potrebu za raznolikom stimulacijom kojom se utječe na razvoj osjetilnosti 
     – vizualne, slušne, taktilne, olfaktorne i gustativne.
•    Poticati razvoj polarizacije pažnje.
•    Razvijati u djeteta sposobnost spoznavanja svijeta, uočavanja veza i odnosa među 
     stvarima i pojavama i sposobnost rješavanja problema.
•    Zadovoljiti potrebu za međusobnom komunikacijom i utjecati na razvoj sposobnosti 
     komunikacije s književnim, likovnim, glazbenim djelima.
•    Razvijati u djeteta stvaralačka svojstva koja ono spontano pokazuje, osobito 
     isprobavanje i istraživanje, želju za učenjem i otkrivanjem.
•    Dati djetetu mogućnost da samo kontrolira svoj rad, uočava i ispravlja pogreške.
•    Pratiti razdoblja posebne osjetljivosti kod svakog djeteta i individualno djelovati u 
     skladu s tim.
•    Redovito informirati roditelje o napretku djeteta.
•    Razvijati sposobnost uspostavljanja i održavanja odnosa međusobnog uvažavanja.
•    Voditi djecu u rješavanju problemskih situacija i poticati ih na samostalno rješavanje
    problema.

Namjena programa
Program je namijenjen djeci u dobi od tri godine do polaska u školu
Nositelji programa
U skladu s načelima Montessori metode, skupinu vode tri odgojiteljice, koje su završile specijaliziranu edukaciju iz područja Montessori pedagogije u Stručno-razvojnom centru Montessori u Zagrebu: 
· Odgojno obrazovna skupina Kockice: Sanja Halapa, Zdenka Ladišić i Bettina Renate  Moštak
· Odgojno obrazovna skupina Perlice: Tamara Honomihl, Valentina Babojelić i Marina Mihaldinec

Način ostvarivanja programa
Program se provodi u objektu Krklecova u dvije skupine u prostoru dnevnog boravka s posebnim sanitarnim prostorom, vanjskom garderobom i natkrivenom terasom. U program su uključena djeca s teškoćama u razvoju uz podršku osobnog asistenta. 
Vremenik
Program se provodi kao cjelodnevni program kontinuirano kroz pedagošku godinu od 01. rujna do 30. lipnja.

4.2.2.2. [bookmark: _Toc208569011][bookmark: _Toc240901995][bookmark: _Hlk239949643]Program ranog učenja engleskog jezika
U Dječjem vrtiću Izvor u skupini Daisies provodi se cjelodnevni program ranog učenja engleskog jezika. 
Cilj programa:
Opći cilj programa je kroz sve razvojne zadaće razvijati senzibilitet za strani jezik. Djeca će usvajati engleski jezik i kulturu, osvještavati razlike i sličnosti između vlastite kulture i jezika koji se uči, razvijati pozitivan odnos prema drugim kulturama i narodima i motivirati se za daljnje učenje i usavršavanje engleskog jezika.
Zadaće programa su:
· Osigurati poticajno okruženje za cjelokupni razvoj djeteta
· Pružati djeci dobar glasovni i jezični model govora te svoje i dječje radnje pratiti govorom na engleskom jeziku
· Djecu uključivati bez očekivanja da govore već da slušaju 
· Svakodnevno program obogaćivati aktivnostima na engleskom te različitim sredstvima i materijalima
· Omogućiti djeci da se izražavaju na engleskom jeziku u poticajnom okruženju prateći mogućnosti i interese djece.
Namjena programa
Program je namijenjen djeci u dobi od četiri godine do polaska u školu
Nositelji programa
[bookmark: _Hlk241660580]Program ranog učenja engleskog jezika vode odgojiteljice predškolske djece Ivana Prčić i Anita Stanić. Odgojiteljice su položile B2 stupanj znanja engleskog jezika te su prošle edukaciju Provedba programa ranog učenja engleskog jezika u stručno-razvojnom centru Dječjeg vrtića Siget.
Način ostvarivanja programa
Pri odabiru metodički primjerenih postupaka u središtu su dijete, njegove potrebe i interesi. Djecu se ne potiče na govor, već na slušanje, razumijevanje, prihvaćanje i reagiranje, pri tom poštujući njihov osobni tempo. Teme i sadržaji su bliski djetetu iz svakodnevnog života. U skupini se stvara opuštena i ugodna atmosferu gdje je temelj učenje kroz igru. Djecu se potiče na međusobnu komunikaciju i usvajanje engleskog jezika spontano i iz konteksta. Govor se prati gestikuliranjem, mimikom, aktivnošću, memorijskim karticama i slikama.
a) Situacijsko učenje
Tijekom boravka djeteta u vrtiću koristi se situacijsko učenje putem individualne komunikacije, u radu s manjim skupinama ili s većim brojem djece. Osnova za takvo usvajanje engleskog jezika je neprekidno tumačenje radnji. Odgojiteljica uvode kratke dijaloge i fraze sa sve više riječi na engleskom jeziku u svakodnevnim životnim situacijama. Osnova za takvo usvajanje engleskog jezika je neprekidno tumačenje radnji, praćenje govora gestikuliranjem i mimikom. Na taj način utječe se na razvoj pasivnog jezika koji tek kasnije prerasta u aktivni jezik. Djecu se prvo potiče na slušanje i razumijevanje govora, a tek kasnije na upotrebu riječi.
B) Metoda potpunog tjelesnog pokreta 
„Total physical response“ u prijevodu metoda potpunog tjelesnog pokreta je metoda koju je razvio  James Aher, profesor psihologije sa Sveučilišta San Jose u SAD-u, tijekom 60 – ih godina. Kod ove metode voditelj daje upute, a djeca ih izvršavaju, u grupi ili individualno. Dva su cilja ove metode učenja stranog jezika: slušanje i prepoznavanje riječi te pasivno učenje strukture jezika.
Prednosti metode:
1. Temelji se na pokretu a djeca imaju prirodnu želju za kretanjem
1. Primjenjiva je neovisno o dobi i znanju
1. Omogućuje svakom djetetu njegov tempo i ritam učenja
1. Ponavljanjem riječi i jezičnih struktura pomaže se u pamćenju
C) Pripovijedanje:
Priče pomažu u usvajanju jezika, potiču maštu, potiču razvoj pažnje i slušanja. Uz slikovne materijale koristit će se gestikuliranjem i mimikom prilikom pripovijedanja.
D) Brojalice, igre s pjevanjem, pokretne igre i igre prstićima
Brojalice, pjesme, pokretne igre i igre prstićima su izuzetno važne za razvoj razumijevanja i pamćenja stranih riječi i jezičnih struktura putem glazbe, ritma, pokreta i ponavljanja. One su, također dobar način za uvježbavanje izgovora. Djeca kroz njih stječu dobar osjećaj za melodiju rečenice.
Vremenik
Program se provodi kao cjelodnevni program kontinuirano kroz pedagošku godinu od 01. rujna do 30. lipnja.
Način vrednovanja programa
Program će se vrednovati na dnevnoj, tjednoj, mjesečnoj, tromjesečnoj i godišnjoj razini kroz dnevna zapažanja, foto i video zapise odgojno obrazovnog rada te praćenjem izričaja i uradaka djece. U vrednovanju rada koristit će se liste praćenja psihofizičkog razvoja te ankete za tromjesečnu valorizaciju odgojno - obrazovnog rada. Roditeljima će tjedni pregledi odgojno obrazovnog rada biti dostupni putem panoa za roditelje, OKITOKI platforme te elektroničkim putem. Roditelji će dobiti i anketne upitnike u svrhu procjenjivanja i unapređenja programa.

4.2.2.3. [bookmark: _Toc208569012][bookmark: _Toc240901996][bookmark: _Hlk239949487]Likovno umjetnički program
Imajući na umu da je dijete u središtu svih naših odgojno-obrazovnih i pedagoških namjera i spoznajući da je u interesu kvalitetnog učenja djeteta važno unaprijediti kvalitetu svakodnevnog življenja u vrtiću, iz potrebe za osobnim rastom i unapređivanjem pedagoške prakse, potaknuti kurikulumom ustanove pokrenut je  poseban program za koje voditeljice smatraju da je temelj djetetova odrastanja, prozor u svijet, a to je likovni odgoj.
Cilj programa
Opći cilj programa je sustavno podržavanje, razvijanje i poticanje ljubavi i interesa djeteta prema likovnom izričaju. Pozornost se posvećuje doživljajnom učenju, jačanju dječjeg samopouzdanja i samoinicijative te poticanju komunikacije temeljene na demokratskim načelima, a sve to u cilju unapređenja kvalitete življenja djece u vrtiću.
Zadaće programa su:
· bogatom poticajnom sredinom i raznolikošću sadržaja, materijala i aktivnosti      zadovoljavati dječju radoznalost i bogatiji dječji doživljajni svijet
· poticati dječju samostalnost, razvijati samopouzdanje i pozitivnu sliku o sebi
· razvoj stvaralačkog izražavanja, osobito u području likovne umjetnosti
· razvoj djeteta koje ostvaruje svoje potencijale
· razvoj djeteta koje uspješno ostvaruje verbalnu i neverbalnu komunikaciju s odraslima i djecom 
· razvoj humanih i suradničkih odnosa poštujući dječje želje i interese i uvažavajući dječje individualnosti i različitosti
· poticati taktilnu, vizualnu i auditivnu osjetljivost upoznavanjem vrijednih djela umjetnosti (likovne, glazbene, literarne, filmske)
· omogućavanje izbora i uključivanje u zanimljiv program koji je primjeren djetetovim interesima i potrebama
· razvoj djeteta koje može odgovoriti zahtjevima suvremenog društva

Namjena programa
Program je namijenjen djeci od tri godine do polaska u školu.
Nositeljice programa
Stručni djelatnici u programu su odgojiteljice Snježana Klasiček i Andreja Kordić, koje su obje prošle program likovnih edukacija i stekle potrebna znanja i vještine za vođenje likovnih skupina djece.
Način ostvarivanja programa 
Program se odvija u sobi dnevnog boravka koja ima 60 - 65 kvadratnih metara. Pripadajući prostori su atelje, garderoba, kupaonica i natkrivena terasa. Prostor je primjerene veličine te omogućuje djeci nesmetano kretanje, osamljivanje i igru, a uređen je tako da podržava samostalnost u korištenju svih materijala, igračaka, alata, medija, didaktičkih i umjetničkih poticaja. Djeca imaju  mogućnost slobodnog kretanja i odabira igre i u drugim skupinama ili korištenja prostora foajea koji je zajednički prostor u ustanovi. Prva i najvažnija je sigurnost djeteta. Fizičko okruženje omogućava djetetu učenje, istraživanje, suradnju s drugom djecom i odgojiteljima. 
Vanjski prostori za boravak djece sadrže poticajna i sigurna igrala (pješčanik, ljuljačke, penjalice, klackalice, vrtuljak), hladovinu i natkrivenu terasu sa pristupom sanitarnom čvoru, a omogućuju istraživanje, motoričke aktivnosti i socijalne susrete sa djecom drugih odgojnih skupina.

Uvjeti za ostvarivanje programa
          Pri promišljanju organizacije prostora za djecu nužno je krenuti od potreba, sigurnosti i interesa djeteta. Prostor mora biti prohodan, centri organizirani na način da potiču interakciju djece, materijali uvijek dostupni djetetu. Centri aktivnosti u sobi dnevnog boravka mijenjaju se tijekom pedagoške godine sukladno trenutnim interesima djece. Sama svjesnost odgojitelja o važnosti dobro osmišljenog prostora i kvalitetnih, zanimljivih poticaja, prvi je korak prema podizanju kvalitete rada te stvaranju boljeg ozračja u skupini.
Opremljenost prostora didaktičkim i drugim potrebnim sredstvima odgovara skupini mješovitog uzrasta, omogućuje razvoj samostalnosti, sigurnosti, istraživanje, praćenje, bilježenje, vježbanje suradnje u zajedničkim društvenim igrama, razvijanje želje za donošenjem i pridržavanjem pravila u igrama i radu, spoznavanje biljnog i životinjskog svijeta, prostornih odnosa, fizikalnih principa,  rukovanje audiovizualnim sredstvima, rad na računalu, bilježenje događanja fotoaparatom ali i baratanje  te rukovanje raznim materijalima i predmetima, upoznavanje sa praktičnim, svakodnevnim i posebnim vještinama.
Najčešći centri aktivnosti su: centar za likovno izražavanje, centar glazbe, senzorički centar, istraživački centar, centar za igre vodom i pijeskom, centar matematike i manipulativne igre, centar građenja, centar istraživanja prirode, centar početnog čitanja i pisanja, centar obiteljske i dramske igre, centar za igre na otvorenom.
Centar za likovno izražavanje
S obzirom da je likovni centar primarni bit će i najveći centar unutar sobe dnevnog boravka. Ponuđeni materijali omogućit će djetetu slobodu izražavanja u različitim likovnim tehnikama crtanjem, slikanjem, modeliranjem i građenjem.  Djeca se koriste raznovrsnim likovnim materijalima kao što su: olovke, bojice, flomasteri, vodene boje, tempere, pastel, akrilne boje, glina, razne vrste pijeska, papir svih dimenzija, debljine i boja. Djeca će se susretati s likovnim materijalima i tehnikama te dobiti priliku da teoretski i praktično usvoje osnovne elemente likovnog govora (linija, boja, ploha, površina, volumen, kompozicija) propisanog od Ministarstva znanosti i obrazovanja Republike Hrvatske. Ovladavanjem elemenata likovnog govora stvaraju se osnovni uvjeti za stjecanje iskustva likovnog izražavanja te stječu potrebna znanja i vještine neophodne za umjetnički izričaj. Ako dijete ima sposobnosti za složenije likovne zadatke i otvoreno je prema poticajima na učenje i stjecanje novih znanja i vještina, osnovni program obogaćuje se zadacima svladavanja složenijih elemenata likovnog govora: razrađenih linearnih vježbi, raznolikih zadataka bojanja ploha i niza ploha, istraživanja tekstura površina, izrade različitih kolorističkih i kompozicijskih vježbi, zadataka vježbanja ravnoteže, simetrije, ritma, miješanja, slaganja i kontrasta boja, složenijih crtačkih i slikarskih tehnika, kolaža, vitraja, modeliranja. Iako su to često vježbe manualne spretnosti, kontrole ruke, usredotočenost pažnje i vježbanja koncentracije, promatranje predmeta ili predloška. Učenje i istraživanje kroz kreativnu igru osigurava emocionalnu zainteresiranost i obrazovni napredak.
Vremenik
Program se provodi kao cjelodnevni program kontinuirano kroz pedagošku godinu od 1. rujna do 30. lipnja. 


Način vrednovanja programa
Program će se evaluirati od strane voditeljica programa na dnevnoj, tjednoj, mjesečnoj i tromjesečnoj razini kroz dnevna zapažanja o djeci i praćenje ostvarenosti zadaća u tom periodu. Roditelji će biti uključeni u evaluaciju programa kroz osvrte na individualnim razgovorima i ankete za roditelje o zadovoljstvu programom. Stručni suradnici psiholog i pedagog pratit će kvalitetu komunikacije odgojitelj - dijete, odgojitelj - odgojitelj te kvalitetu prostorno-materijalnog konteksta. 

4.2.2.4. [bookmark: _Toc208569013][bookmark: _Toc240901997][bookmark: _Hlk239949286]Waldorfski program
Waldorfsku pedagogiju osnovao je Rudolf Steiner i temelji se na razvoju cijelovitog čovjeka stavljajući naglasak na odgoj u skladu sa prirodnim razvojem djeteta bez intelektualnog požurivanja. Štiti pravo djeteta na različitost i uz to razvija vrline kao što su: zahvalnost, osjećaj dužnosti i suradnja kao osnove na kojima se zasniva čitav društveni život.
Cilj programa
Opći cilj je individualiziranim pristupom pomoći djetetu razviti ravnotežu mišljenja, osjećaja i volje da bi ono moglo razviti slobodnu osobnost sposobnu za život sa drugima kroz razvoj osjetila preko kojih stjeće iskustvo sebe u odnosu na svijet i preko njih se povezuje sa svijetom. Glava, srce i ruke su jednako važni za razvoj djeteta, pa se umjetničkom i radnom odgoju poklanja jednaka pažnja kao i kognitivnom odgoju. Osnovna načela su ritam i ponavljanje, te uzor i oponašanje, a zasnovani su na ideji da je malo dijete cijelo osjetilno biće koje sve upija i udiše cijelu okolinu.  
„U strahopoštovanju primiti, u ljubavi odgajati i u slobodu otpustiti. „
							                            R.Steiner  
Zadaće programa su:
• Razvijati ono što dijete ima u sebi kao kreativni potencijal da bi što smislenije oblikovalo svoj život ne samo radi osobnog razvoja, nego i za dobrobit čitavog čovječanstva
• Razvijati motoričku spretnost jer je blisko povezana sa misaonom aktivnošću i obje imaju važnu ulogu u dječjem razvoju
• Biti djetetu dostojan uzor, jer ono u prvih sedam godina uči oponašajući, te mu  ponuditi  vodstvo koje promiče radost, čuđenje i poštovanje
• Usmjeravati dijete prema stvarnim, a ne virtualnim iskustvima
• Poticati dijete na praktični rad poput pečenja, vrtlarenja, ručnih radova gdje je naglasak na životnim procesima,  a ne na ishodima učenja
• Ostvarivati predvidljive ritmove kroz dan, tjedan i godinu koja djetetu pruža sigurnost i osjećaj međusobnih veza
• Kroz umjetničke aktivnosti poput pripovijedanja, glazbe, crtanja, slikanja, ritmičkih igara i modeliranja poticati zdrav razvoj mašte i kreativnosti
• Razvijati zdrave socijalne odnose roditelja, odgojitelja i djece
• Poticati istinsko zanimanja i prihvaćanje svakog djeteta kao individue
• Poticati samoinicijativne igre sa jednostavnim materijalima što predstavlja osnovnu aktivnost u životu djetetu koja omogućava da prihvati i razumije svoja iskustva
• Stvarati okolinu  za aktivno istraživanje svojeg fizičkog i društvenog okruženja
• Poticanje učenja kroz iskustvene različite dojmove i kroz pokret. Poštovanje djetetove prirodne sklonosti kroz aktivno istraživanje vlastitog prirodnog i društvenog okruženja.
Namjena programa
Program je namijenjen djeci od treće godine do polaska u školu.

Nositelji programa
U skladu s načelima waldorfske metode, skupinu vode dvije odgojiteljice sa završenom edukacijom iz područja Waldorf pedagogije  u Zagrebu, Anna Kovač Buljan i Ida Puharić.
Način ostvarivanja programa
Program se provodi u područnom objektu u Bregani u prostoru dnevnog boravka s zajedničkim sanitarnim prostorom, vanjskom garderobom i nenatkrivenom terasom. U program su uključena djeca s teškoćama u razvoju uz podršku osobnog asistenta. 
Uvjeti za ostvarivanje programa
Waldorf program određuje vrlo stroge norme u strukturiranju i oblikovanju materijalne sredine i ponašanju odraslih. Okolina nudi ograničenje, strukturu i zaštitu kao i mogućnost preuzimanja rizika i suočavanje sa izazovima. 
U pripremanju okoline poštuju se sljedeći zahtjevi:
•	Topla i ugodna atmosfera - prostor mora biti čist i uredan, ispunjen umjetničkim slikama, biljkama za koje se uz odgojitelje brinu i djeca, a umirujuća boja zidova i tkanina pruža djetetu mirno okruženje i učenje o pravim kvalitetama.
•	Prostor, namještaj i veličina: u prostoru ima dovoljno mjesta za kretanje; uz prostor za zajedničke i aktivnosti u manjim skupinama. Namještaj je od drva, prilagođen visini djeteta i svijetlih boja, police niske, pregledne i otvorene, kako bi djeca sve mogla koristiti bez pomoći odraslih.  I svaki predmet ima svoje mjesto.
•	Mješovite dobne skupine  potiču socijalni razvoj;  različiti stupnjevi razvoja omogućuju raznovrsnost socijalnih kontakata. Starija djeca spontano pomažu mlađoj, preuzimaju odgovornost i jačaju samopouzdanje. Mlađa djeca promatraju djelatnost starije i pokušavaju isto, traže pomoć ako im je potrebna (sigurnost i spoznaja da mogu tražiti pomoć od odraslih i od djece). 
[bookmark: _Hlk208347016]•      Materijali su od prirodnih materijala kao drvo, svila, pamuk, glina i  pčelinji vosak, a igračke drvene obojane prirodnim neštetnim bojama, jer prirodni materijali daju više iskustva i osjetilnih podražaja.
•	Uz razne prirodnine djeci su ponuđene i igračke koje sami izrađujemo od prirodnih materijala. Imajući u vidu razvoj mašte, igračke se izrađuju što jednostavnije i ljepše.
Vremenik
Program se provodi kao cjelodnevni program kontinuirano kroz pedagošku godinu od 01. rujna do 30. lipnja.
Način vrednovanja programa
Program će se vrednovati na dnevnoj, tjednoj, mjesečnoj, tromjesečnoj i godišnjoj razini kroz dnevna zapažanja, foto i video zapise odgojno obrazovnog rada te praćenjem izričaja i uradaka djece, te izradi profila svakog pojedinog djeteta na temelju dužeg promatranja. U vrednovanju rada koristit će se liste praćenja psihofizičkog razvoja te ankete za tromjesečnu valorizaciju odgojno-obrazovnog rada. Roditeljima će tjedni i mjesečni pregledi odgojno obrazovnog rada biti dostupni putem panoa i e-mail-ova. 

4.2.3. [bookmark: _Toc83019845][bookmark: _Toc83372976][bookmark: _Toc148085786][bookmark: _Toc240901998]Program predškole
[bookmark: _Hlk241660652]Opći cilj programa je osigurati svakom djetetu optimalne uvjete za razvijanje i unaprjeđivanje tjelesnih, emocionalnih, socijalnih i spoznajnih potencijala te poticati razvoj samostalnosti, pozitivne slike o sebi, samopouzdanja, samopoštovanja te druga znanja i vještine i kompetencije koje će mu pomoći u prilagodbi na nove uvjete života, rasta i razvoja u školskom okruženju. 
Zadaće programa: 
· zadovoljavanje dječjih primarnih potreba
· unaprjeđivanje njege i brige za zdravlje djece
· razvijati u djeteta osjećaj sigurnosti i prihvaćenosti
· razvijati i jačati u djeteta pozitivnu sliku o sebi
·  socijalizacija i senzibilizaciju djeteta na okolinu koja ga okružuje
· razvijanje individualnih potencijala svakog djeteta
· razvijati samostalnost djeteta
· razvijati  radoznalost i kreativnost
· razvijati sposobnost spoznavanja vanjskog svijeta 
· razvijati sposobnost govorne, likovne i glazbene komunikacije
· razvijati osjećaj odgovornosti djeteta
· poticanje spontanih ponašanja i izražavanje potreba djeteta
· prepoznavanje i prevencija razvojnih poremećaja
Namjena programa
 	Program predškole namijenjen je djeci u godini dana pred polazak u školu s područja Grada Samobora, a koja nisu obuhvaćena redovitim programom predškolskog odgoja u dječjem vrtiću. Za djecu s teškoćama u razvoju provedba programa predškole osigurava se dvije godine prije polaska u školu.
Nositelj programa
Za nositelje programa jedne  skupine planiraju se dvije odgojiteljice. Ukoliko se broj djece prijavljenih za program predškole poveća, formirati će se još jedna skupina u objektu ovisno o mjestu stanovanja većine prijavljene djece. Ako broj djece bude manji od 10 pokušati će se dogovoriti suradnja s drugim gradskim vrtićem radi racionalizacije troškova provedbe programa. 
Način ostvarivanja programa
Program će se provoditi u prostoru dnevnog boravka  odgojnih skupina redovitog programa. U neposrednom radu s djecom kombiniraju se  primjenjuju različite metode i oblici rada bazirani na humanističko-razvojnoj koncepciji odgoja i obrazovanja: verbalne metode, metode otkrivanja, metode istraživanja, problemske metode, metode promatranja, metode demonstracije, igra te metode pokazivanja kroz zajednički rad u skupini, rad u manjim skupinama, rad u parovima i  individualni rad.  Rad se organizira tako da se izmjenjuju dinamične i statične aktivnosti djeteta, igra i rad, vodeći brigu prije svega, o zadovoljavanju općih i posebnih potreba djeteta. To podrazumijeva organizaciju, poticanje i provođenje sadržaja i aktivnosti koje su izravno ili neizravno povezane s ostvarenjem osobnog cilja djeteta, u skladu s njegovim interesima, potrebama i mogućnostima. U svrhu realizacije postavljenih ciljeva sadržaji i aktivnosti će se provoditi tako da se ono što se uči prilagođava djetetovim interesima, da se uvode raznolikosti i inovacije u igru, učenje i rad, da dijete aktivno sudjeluje u programu i dolazi do brze povratne informacije, da se kod djeteta njeguje njegova prirodna radoznalost i da se sadržaji i aktivnosti povezuju sa stvarnim životom. Program se, u skladu s interesima i mogućnostima obogaćuje aktivnostima izvan ustanove (posjeti, izleti, kulturne priredbe, kazališne predstave i sl.).
Vremenik
Program će se održavati u od listopada 2026. do svibnja 2027. godine u  vremenu od 15:00 do 19:00 h dva puta tjedno u periodu od listopada do veljače i dva puta tjedno od veljače do svibnja. Ukupno trajanje programa je 250 sati godišnje.

4.2.4. [bookmark: _Toc240901999]Kraći programi
U dječjem vrtiću Izvor postoje kraći programi u organizaciji vrtića. To su folklorna igraonica, kraći program rada s potencijalno darovitom djecom te, od ove pedagoške godine, kraći program ranog učenja engleskog jezika.  U prostoru vrtića se provode kraći programi vanjskih suradnika koji djeluju već godinama i doprinose identitetu naše ustanove i bogatstvu odgojno obrazovnog rada, a to su keramička radionica, dječji zbor „Smješak“ i sportski program “Športići“.

KRAĆI PROGRAMI U ORGANIZACIJI VRTIĆA
1. FOLKLORNA IGRAONICA
Cilj folklorne igraonice je upoznati djecu s narodnim običajima, tradicijskim plesovima, pjesmama, nošnjama i igrama svih folklornih zona u Hrvatskoj (alpska, panonska, jadranska i dinarska).
Zadaci folklorne igraonice su:
· razvijati senzibilitet u djeteta prema nacionalnoj baštini i tradiciji
· razvijati i omogućavati djetetov izričaj kroz ritam, rimu, pokret, pjesmu i glazbu
· razvijati motoriku, osobito koordinaciju u prirodnim oblicima kretanja, fleksibilnost i gipkost
· razvijati sposobnost druženja s drugom djecom kroz igru i ples
· razvijati u djeteta samostalnost, samopouzdanje i zadovoljstvo u vlastitoj aktivnosti

Namjena programa:
Folklorna igraonica namijenjena je djeci u dobi od 4 godine do polaska u školu. Predviđen broj djece u igraonici je od 8 do 18. 
Nositelj programa
Program provode posebno educirane odgojiteljice Tijana Kupres i Ivana Đurđević.
Način ostvarivanja programa
Program će se provoditi u polivalentnom prostoru u objektu Krklecova i u područnom objektu Mlinska.  Program se ostvaruje tako da se djetetu kroz igru, pjesmu i pokret što više približi folklorno stvaralaštvo. U osnovi programa su glazba, pokret i narodne nošnje. Sadržaji uključuju: elementarne igre i brojalice, male tjelesne aktivnosti, igre s pjevanjem, kraće pjesme i plesove iz svih krajeva Hrvatske, osobito iz Sjeverozapadne Hrvatske i samoborskog kraja Teme su vezane uz kalendar (godišnja doba, blagdani).
[bookmark: _Toc148084026][bookmark: _Toc21079720]



[bookmark: _Toc241656507]Tablica 25- Raspored rada folklorne igraonice
	GODIŠNJI FOND SATI
	TJEDNA SATNICA
	DANI U TJEDNU
	VRIJEME ODRŽAVANJA
	VODITELJICA

	70
	2
	Utorak
Četvrtak 
	16:30-17:30
	Tijana Kupres- CO G. Krkleca
Ivana Đurđević-PO Mlinska


 
2. KRAĆI PROGRAM RADA S POTENCIJALNO DAROVITOM DJECOM
Opći cilj programa je organizirati sustavnu identifikaciju potencijalno darovite djece i poticati cjeloviti razvoj potencijalno darovite djece kroz individualizirani i diferencirani pristup u skladu s njihovim potrebama, sposobnostima, interesima i stilovima učenja.
Zadaće programa 
U odnosu na potencijalno darovitu djecu, zadaće programa su:
· Razvijati pozitivnu sliku o sebi, samopouzdanje i samopoštovanje 
· Razvijati emocionalne kompetencije: sposobnost prepoznavanja i razumijevanja osjećaja kod sebe i kod drugih, izražavanje osjećaja na socijalno prihvatljiv način i samoregulaciju (sposobnost odgode zadovoljenja potreba, ustrajnost nakon početnog neuspjeha) 
· Razvijati socijalne kompetencije: vještine komuniciranja u započinjanju i održavanju odnosa, sposobnost suradnje s drugom djecom, sposobnost rješavanja sukoba i asertivnu komunikaciju
· Razvijati prezentacijske vještine 
· Razvijati više misaone procese: logičko mišljenje, kritičko mišljenje, apstraktno mišljenje, divergentno mišljenje, kreativno rješavanje problema
· Razvijati znanstveno mišljenje kroz postavljanje hipoteza, provođenje pokusa, promatranje rezultata, donošenje zaključaka
· Omogućiti proširivanje i produbljivanje znanja u skladu s interesima
· Podržavati i poticati radoznalost, spremnost za istraživanja i preispitivanje postojećih znanja
· Razvijati kreativno izražavanje u skladu s interesima i preferiranim stilom učenja

Zadaće programa u odnosu na roditelje:
· pružiti podršku roditeljima u odgojnim izazovima s kojima se susreću
· savjetovanje i educiranje roditelja o načinima zadovoljavanja potreba i interesa darovitog djeteta
· ostvariti bolje poznavanje i razumijevanje sposobnosti, karakteristika osobnosti i potreba svog djeteta

Namjena programa
Program je namijenjen potencijalno darovitoj djeci u dobi od pet godina do polaska u školu. U svakoj skupini će biti maksimalno 12 djece.
Nositelji programa
Program će voditi odgojiteljice Anamarija Dubić i Anita Tarle obje dodatno educirane i posebno motivirane za rad s potencijalno darovitom djecom uz podršku psihologinje Eme Bautović.
Način ostvarivanja programa
Program će se provoditi jednom tjedno u trajanju od 90 minuta u poslijepodnevnim satima u prostorima odgojne skupine u objektima Krklecova i  Mlinska u periodu od studenog do kraja lipnja. Osnovna načela odgojno obrazovnog rada s potencijalno darovitom djecom su individualizacija i diferencijacija. Stoga sadržaje nije moguće unaprijed planirati već se oni usklađuju s razvojnim osobitostima, sposobnostima, potencijalima, potrebama i interesima djece koja će biti uključena u program. Načela kojima će se voditi u radu su: poticati cjelovit razvoj i dobrobit darovitog djeteta, omogućiti aktivnu ulogu darovite djece u učenju, poticati širenja temeljnih znanja i razvoj verbalnih sposobnosti, uvažavati specifične interese djece i omogućiti im da ih proširuju i produbljuju, omogućiti djeci da uče na način koji im najviše odgovara, organizirati složenije aktivnosti, zahtjevnije u pogledu korištenja apstraktnog mišljenja i viših razina misaonih procesa, postavljati viša očekivanja u pogledu neovisnosti i ustrajnosti, osigurati korištenje što raznolikijeg materijala u radu i više vremena za rad, poticati tumačenje osobnog i tuđeg ponašanja i osjećaja, stvarati prigode za razvijanje i izražavanje sposobnosti vođenja, ohrabrivati kreativno i produktivno mišljenje. Moguće strategije u radu uključuju rad s cijelom grupom, rad u manjim grupama i individualni rad, kao i rad na projektu te rad s dodatnim sredstvima i materijalima.  Iako se same aktivnosti i sadržaji rada planiraju u skladu s interesima, sposobnostima, potencijalima i potrebama pojedine djece, moguće je navesti okvirne sadržaje i aktivnosti:
· istraživačke aktivnosti i pokusi
· logičko – matematičke igre i aktivnosti (zagonetke, mozgalice, pitalice, smart igre i sl.)
· strateške igre
· individualni projekti djece ili grupni projekti
· igre riječima (rebusi, anagrami, smišljanje novih riječi i sl.)
· igre i vježbe za poticanje kreativnog mišljenja i divergentnu produkciju
· igre i vježbe kreativnog rješavanja problema (traženje originalnih rješenja za različite probleme i problemske situacije)
· raznovrsne stvaralačke igre i aktivnosti (igre uloga, dramske igre, igre kreativnog izražavanja pokretom, kreativne aktivnosti s neoblikovanim materijalom i konstruktorima)
· aktivnosti kodiranja i početnog programiranja
· socijalne igre
· društvene igre
· aktivnosti s kutijom punom osjećaja
· forum teatar
· pokretne igre
· posjeti i gostovanja
· aktivnosti na multimedijskom računalu

3. KRAĆI PROGRAM RANOG UČENJA ENGLESKOG JEZIKA
Opći cilj programa je poticati razvoj  jedne od osam  temeljnih kompetencija za cjeloživotno učenje, a to je komunikacija na stranom  jeziku. Djeca u vrtiću imaju sve preduvjete za početak učenja stranog jezika koji se usvaja preko igre i izloženosti jeziku u krugu svojih vršnjaka uz potporu voditelja odgojitelja u sigurnom socio–emocionalnom ozračju  i bogato osmišljenom okružju.
Zadaće programa
U odnosu na dijete:
· Stvarati okruženje poticajno za učenje engleskog jezika prema programu, dobi i potencijalima djece
· U početku upotrebljavati jednostavne riječi, fraze ili rečenice na engleskom jeziku
· Govor upotpuniti gestama tj. neverbalnom komunikacijom
· Sve svoje i dječje radnje pratiti govorom
· Djecu uključivati bez očekivanja da govore već da slušaju
· Pružati djeci  dobar glasovni i jezični model govora s obzirom da djeca uče spontano i kroz igru i nesvjesno usvajaju strukture stranog jezika.
· Govor i prilagoditi individualnim mogućnostima djece
· Koristiti različita sredstva i materijale na engleskom jeziku (slikovnice, kartice, didaktičke igre)
·  Program obogaćivati aktivnostima na engleskom jeziku (brojalice, pjesmice, priče i bajke, različite igre)
· Omogućiti djeci da se izražavaju na engleskom jeziku u poticajnom okruženju prateći mogućnosti i interese djece

U odnosu na odgojitelja: 
· Planiranje odgojno-obrazovnog rada na tjednoj bazi 
· Popunjavanje imenika djece
· Izrađivanje protokola i instrumenata praćenja, prikupljanja i obrade podataka
· Njegovanje partnerskog odnosa s roditeljima
· Kontinuirano uređivanje panoa za roditelje, komunikacija i suradnja s roditeljima putem različitih alata (roditeljski sastanci, individualni sastanci i izvješća o napredovanju, radionice i neformalna druženja, elektronička pošta, digitalna platforma) te izrada anketnih upitnika za roditelje
· Prikupljanje dječjih  uradaka i izjava
· Individualno usavršavanje i praćenje stručne literature sa naglaskom na rano učenje stranog jezika
· Obogaćivanje prostora u kojem borave djeca (izrađivati poticaje, nabavljati nove didaktičke igre, slikovnice, materijale)

Namjena programa
Kraći  program ranog učenja engleskog jezika namijenjen je djeci u dobi od navršene četvrte godine života do polaska u školu. U jednu skupinu se planira upisati do 12-ero  djece iz različitih odgojno-obrazovnih skupina.
Nositelji programa
Program ranog učenja engleskog jezika ostvaruju odgojiteljice predškolske djece Ana Nikl (VSS) i Lucija Planinčić (VSS). Odgojiteljica Ana Nikl položila je B2 stupanj znanja engleskog jezika, a odgojiteljica Lucija Planinčić položila je C1 stupanj znanja engleskog jezika. Obje odgojiteljice završile su edukaciju Provedba programa ranog učenja engleskog jezika u stručno-razvojnom centru Dječjeg vrtića Siget.
Način ostvarivanja programa
Kraći program engleskog jezika planiran je u tri područna objekta dječjeg vrtića “Izvor”: područni objekt Bregana, područni objekt Mlinska i centralni objekt Krklecova. Sadržaji i vokabular bit će realizirani kroz različite sadržaje i aktivnosti, koji se biraju u skladu s interesima i mogućnostima djece i slijede aktualna događanja tijekom godine. Nove strukture i vokabular, kao i ponavljanje već naučenog, predstavljat će se djeci kroz više načina: vizualno, auditivno, uz pokret, dodir, mimiku, situaciju već blisku djetetu. Svaka će se tema realizirati  kroz pjesmice, slikovnice, memorijske kartice, društvene igre te razne pokretne igre. Brojalice, pjesme, pokretne igre i igre prstićima su izuzetno važne za razvoj razumijevanja i pamćenja stranih riječi i jezičnih struktura i djeca će uz ritam, pokret lako usvajati i memorirati nove riječi i fraze. Odabir tema bit će primjeren uzrastu i  interesu djece. Odgojitelji će planirati sadržaje i teme u skladu s dobi i specifičnim potrebama i interesima djece. Tematske cjeline i sadržaji  koje okvirno planiramo koristiti u radu ćemo prilagođavati trenutnim interesima djece vodeći računa da su razvojno primjereni i poticajni. 

· TEMA: TO SAM JA
· Odgovarati na jednostavna pitanja ( ime, dob, osjećaji)
· Moje tijelo (dijelovi tijela, osnovni pokreti, jednostavne radnje)
· Ja mogu...
· Ponavljanje i izgovaranje svakodnevnih radnji 
· Molba, isprika, zahvala (usvajanje pravila poželjnog ponašanja)
· TEMA: MOJA OBITELJ, MOJI PRIJATELJI
· imenovanje članova obitelji i prijatelja
· odgovarati na pitanja o članovima obitelji
·  igre uloga i dramatizacije
· TEMA: HRANA
· imenovanje hrane
· imenovanje obroka
· brojanje (voća, povrća)
· TEMA: VRIJEME I GODIŠNJA DOBA
· vremenskih prilika
· na pitanja o vremenu
· prepoznavati i imenovati pojmove Noć - dan, jutro – večer
· godišnja doba (odjeća primjerena godišnjem dobu) 
· dani u tjednu
· boje i brojevi 1-20
· TEMA: ŽIVOTINJE
· imenovanje životinja (domaće, šumske, kukci, kućni ljubimci)
· gdje žive, kako se glasaju
· boje, brojevi
· TEMA: ROĐENDANI I  BLAGDANI
· obilježavanje rođendana, blagdana (Christmas, Easter, New Year)
· odgovoriti na jednostavna pitanja (dob, ime)
· upoznavanje sa simbolima blagdana
· čestitati blagdane i svečanosti
Vremenik 
Program će se provoditi dva puta tjedno u trajanju od 45 minuta u poslijepodnevnim satima, u periodu od 5. listopada do 28. svibnja. 

Način vrednovanja programa
S ciljem ostvarenja optimalnih uvjeta za cjelokupni razvoj djeteta, voditeljice će promatrati i spoznati svako dijete, bilježiti interese, postignuća i napredak. U tu će svrhu koristiti metode, postupke i tehnike praćenja i prikupljanja obrade podataka, valorizacije i dokumentiranje putem foto zapisa, video zapisa i opažanjem. Na kraju svake radionice, voditeljice će provesti refleksiju i samorefleksiju na provedene aktivnosti  s ciljem obogaćivanja i planiranja daljnjeg i što kvalitetnijeg rada. 

KRAĆI PROGRAMI VANJSKIH SURADNIKA
1. KERAMIČKA RADIONICA
Keramička radionica se nakon 32 godine kontinuiranog rada ove godine po prvi puta ne planira provoditi zbog tehničkog nedostatka - peći za glinu. Ukoliko se tijekom godine stvore uvjeti za provedbu programa planira se formirati skupina zainteresirane djece za ovaj oblik radionica. 

2. DJEČJI ZBOR “SMIJEŠAK”
Dječji zbor Smješak se seli u novouređene prostore  školskog prostora u Langovoj ulici te će se probe održavati u DV Izvor samo do preseljenja. 

3. SPORTIĆI sportski program
Sportski program obuhvaća svladavanje osnova iz desetak sportova (košarka, rukomet, odbojka, nogomet, tenis, sportska gimnastika, ritmička gimnastika, orijentacijsko trčanje, hokej, atletika, aerobic, kuglanje, prirodni oblici kretanja ...), uz korištenje rekvizita za provođenje programa primjerenih razvojnim karakteristikama djece, a sve to uz igru i na način prilagođen uzrastu.
Vodeći se motom „IGROM KROZ SPORT“ i željom da dječje motoričke sposobnosti i znanja razvijemo kroz kvalitetan i zanimljiv sportski program, kod djece se postiže zainteresiranost za kreativnim, maštovitim i raznovrsnim oblicima tjelesnog vježbanja. U „Športićima“ ne postoje strogo nametnuti sadržaji i aktivnosti koji mogu dovesti do osjećaja nesposobnosti ili zapostavljenosti, već se djeca osjećaju kompetentnima, vodi se računa i o individualnosti svakog djeteta.
Ciljevi programa su razvoj motoričkih sposobnosti s naglaskom na njihovu povezanost sa zdravljem djece, razvoj motoričkih vještina kroz svladavanje tehnike pojedinih sportskih grana, cjeloviti razvoj djeteta kroz uvažavanje, prepoznavanje i poticanje individualnih razvojnih sposobnosti i mogućnosti svakog djeteta, te poticanje navike bavljenja kineziološkim aktivnostima od najranije dobi, i time doprinijeti zdravom načinu života djece.
Sportski program „Športići“ verificiran je od Ministarstva znanosti, obrazovanja i športa, provodi se 2 puta tjedno po 45 minuta u objektima Krklecova i Bregana, a grupe obuhvaćaju do 15 polaznika. Program provodi univ. mag. kineziologije u edukaciji  Arijana Bujanić. 

4.3. [bookmark: _Toc83019846][bookmark: _Toc83372977][bookmark: _Toc148085787][bookmark: _Toc240902000] TRAJNE ZADAĆE UNUTAR ODGOJNO OBRAZOVNOG RADA
Trajne zadaće podrazumijevaju aktivnosti koje se provode svake pedagoške godine na jednak ili sličan način, a koje je potrebno kontinuirano održavati, unaprjeđivati i razvijati kako bi predstavljale kvalitetan i stabilan temelj odgojno-obrazovnog procesa. Na njih se nadograđuju ostali oblici odgojno-obrazovnog, stručnog i razvojnog rada ustanove. Trajne zadaće ostvaruju se kroz svakodnevni rad odgojitelja, pomoćnih osoba za njegu, pratnju i skrb te stručno-razvojne službe, uz međusobnu suradnju i povezivanje različitih dionika odgojno-obrazovnog procesa.
Trajne zadaće u DV Izvor obuhvaćaju:
· praćenje i olakšavanje procesa prilagodbe djece na vrtić;
· pripremu i podršku djeci školskim obveznicima za prijelaz u osnovnu školu;
· brigu i skrb za djecu s potencijalnim i prolaznim posebnim potrebama;
· inkluziju djece s teškoćama u razvoju 
· rad s potencijalno darovitom djecom.

Stručno-razvojna služba DV Izvor ima zadaću predlagati, unaprjeđivati, promicati i evaluirati trajne i specifične zadaće odgojno-obrazovnog procesa te, kroz interdisciplinarnu suradnju, doprinositi njihovu povezivanju i razvoju u skladu s potrebama djece, roditelja i ustanove. Stručno-razvojnu službu čine ravnateljica, koja koordinira njezin rad, psihologinja, dvije logopedinje, rehabilitatorica, pedagoginja i zdravstvena voditeljica. Sastanci stručno-razvojne službe održavaju se jednom tjedno, u pravilu ponedjeljkom u popodnevnim satima, odnosno prema potrebi i dogovoru.
Članovi stručno-razvojne službe djeluju prema djeci, roditeljima, odgojiteljima, pomoćnim osobama, vanjskim suradnicima te, prema potrebi, administrativnom i tehničkom osoblju, ostvarujući multidisciplinarni pristup u planiranju, provedbi, praćenju i evaluaciji odgojno-obrazovnog procesa.
U okviru trajnih zadaća posebno se potiče povezivanje stručnih postupaka i oblika podrške kako bi se osigurao kontinuitet djelovanja ustanove, pravodobno prepoznavanje potreba djece te usklađivanje podrške između djece, obitelji, odgojitelja, pomoćnih osoba i stručnog tima.

[bookmark: _Toc240902001]4.3.1. Praćenje i olakšavanje procesa prilagodbe 
Jedna od važnih zadaća na početku svake pedagoške godine je osigurati kvalitetnu pripremu za polazak novoupisane djece u vrtić te organizirati proces prilagodbe u skladu s Programom “Prilagodba djece na vrtić – cjeloviti program podrške” (Prilog 8) kojim se osigurava postupna, individualizirana i razvojno primjerena podrška djetetu i obitelji u procesu uključivanja u vrtić a sve u svrhu  ublažavanja teškoća odvajanja i olakšavanja prilagodbe djeteta na vrtić.
Rad stručno-razvojne službe koncipiran je tako da su pojedini članovi stručno-razvojne službe zaduženi za jednu skupinu, odnosno objekt, te pružaju podršku djeci, odgojiteljima i roditeljima tijekom procesa prilagodbe. Stručni suradnik zadužen za skupinu prati tijek prilagodbe, pruža podršku roditeljima te zajedno s odgojiteljima, prema potrebi, planira daljnje korake.
Ove pedagoške godine članovi stručno-razvojne službe zaduženi su za pojedine skupine na sljedeći način:
· Andreja Hribar, zdravstvena voditeljica – mlađa jaslička skupina Bojice (PO Perivoj)
· Biljana Komlinović, pedagoginja – mlađa jaslička skupina Suncokreti (CO Krklecova)
· Mirjana Koluder Karačić – mlađa jaslička i starija jaslička skupina (PO Bregana)
· Nikolina Herceg Beljak, logopedinja – starija jaslička skupina Ribice (PO Mlinska)
Stručni suradnik zadužen za skupinu ostvaruje suradnju s roditeljima i odgojiteljima prije početka i tijekom procesa prilagodbe, uz uvažavanje individualnih potreba i reakcija svakog djeteta. Proces prilagodbe organizira se postupno i fleksibilno, pri čemu organizacijski raspored predstavlja okvir, a dinamika uključivanja prilagođava se stvarnim potrebama djeteta.
[bookmark: _Toc241656508]Tablica 26- Bitne zadaće i aktivnosti  pri praćenju procesa prilagodbe
	BITNE ZADAĆE

	U ODNOSU NA DIJETE
	• Prikupljanje informacija o djetetovim potrebama, navikama i iskustvima kako bi se osigurali uvjeti za kvalitetnu prilagodbu  
• Razvijanje djetetovog osjećaja sigurnosti, važnosti i prihvaćenosti stvaranjem tople socio-emocionalne klime  
• Oblikovanje poticajne materijalne sredine  
• Omogućavanje postupne prilagodbe djeteta na vrtić  
• Praćenje i olakšavanje procesa prilagodbe kod svakog djeteta

	U ODNOSU NA RODITELJE
	• Osnaživanje i priprema roditelja u procesu prilagodbe njihovog djeteta i jačanje kompetencija roditelja u razumijevanju djetetovih potreba  
• Informiranje roditelja o organizaciji rada vrtića, procesu prilagodbe, tipičnim reakcijama djece te podržavajućim i ometajućim čimbenicima  • Osvještavanje važnosti suradnje roditelja i odgojitelja i razmjene informacija 
 • Pružanje podrške roditeljima tijekom procesa prilagodbe  
• Uključivanje roditelja u pripremu djeteta za polazak u vrtić i, prema mogućnostima, u prijelazne aktivnosti prije početka adaptacije

	U ODNOSU NA ODGOJITELJE
	• Informiranje odgojitelja o razvojnim karakteristikama, interesima i navikama novoupisane djece  
• Jačanje kompetencija odgojitelja za osiguravanje optimalnih uvjeta za razvoj djetetovih potencijala i oblikovanje poticajnog prostorno-materijalnog i socijalnog okruženja  
• Jačanje komunikacijskih kompetencija odgojitelja u svrhu uspostavljanja kvalitetnijeg odnosa s djecom i roditeljima  
• Podrška u pripremi roditeljskih sastanaka i materijala za roditelje  
• Zajedničko praćenje i planiranje daljnjih koraka prilagodbe prema potrebama djeteta

	AKTIVNOSTI
	VRIJEME REALIZACIJE
	NOSITELJI

	Praćenje procesa prilagodbe novoupisane djece uz zapažanja u skupini i zajedničke refleksije
	rujan
	odgojiteljice novoformiranih skupina i član stručnog tima zadužen za skupinu

	Organiziranje postupnog procesa prilagodbe prema potrebama i reakcijama pojedinog djeteta
	rujan
	odgojiteljice novoformiranih skupina u suradnji sa članom stručnog tima zaduženim za skupinu

	Individualne konzultacije s odgojiteljima i roditeljima
	kolovoz, rujan, listopad i prema potrebi
	članovi stručnog tima

	Praćenje procesa prilagodbe uz pomoć razvojnih lista, zapažanja u skupini i zajedničkih refleksija
	rujan, listopad
	odgojiteljice novoformiranih skupina i psiholog

	Roditeljski sastanak „Osvrt na adaptaciju“
	listopad
	odgojiteljice jasličkih skupina u suradnji s članom stručnog tima zaduženim za skupinu

	Priprema procesa upisa i prikupljanje informacija o novoupisanoj djeci
	travanj – svibanj
	stručni tim

	Predinicijalni razgovori s roditeljima djece s TUR
	travanj
	Edukacijska rehabilitatorica, logopedinja i zdravstvena voditeljica prema potrebi 

	Inicijalni razgovori s roditeljima novoupisane djece i djecom
	lipanj
	Ćlanovi SRS- prema objektu 

	Konzultacije s odgojiteljima vezane uz novoupisanu djecu i pripremu skupina
	lipanj – kolovoz
	logopedinje, pedagoginja, zdravstvena voditeljica, psihologinja, edukacijska rehabilitatorica

	Radionica za odgojitelje novoformiranih skupina „Priprema za period prilagodbe“
	kolovoz
	pedagoginja, zdravstvena voditeljica

	Edukacija pomoćnih osoba za njegu, pratnju i skrb – „Prilagodba“ i teme važne za rad s djecom rane dobi
	kolovoz
	pedagoginja, psihologinja, logopedinja, rehabilitatorica, zdravstvena voditeljica

	Roditeljski sastanak „Polazak u vrtić“
	zadnji tjedan kolovoza
	odgojiteljice novoformiranih skupina u suradnji s članom stručnog tima zaduženim za skupinu

	Prijelazna igra roditelja i novoupisanog djeteta u parku matičnog objekta
	ljeto, osobito posljednja dva tjedna kolovoza
	roditelji, uz podršku zaposlenika objekta i stručnog suradnika prema planu

	Priprema prostora, odgojitelja i stručne podrške za početak nove adaptacije
	kolovoz
	odgojitelji i stručni tim

	Fotografije djece s aktivnostima u „Kutiću za roditelje“
	rujan
	odgojiteljice jasličkih skupina i članovi stručnog tima



[bookmark: _Toc240902002]4.3.2. Priprema za školu djece školskih obveznika 
Opći cilj Programa predškole je svakom djetetu osigurati optimalne uvjete za razvijanje i unaprjeđivanje tjelesnih, emocionalnih, socijalnih i spoznajnih potencijala te razvoj samostalnosti, pozitivne slike o sebi, samopouzdanja, samopoštovanja i drugih znanja, vještina i kompetencija koje će mu olakšati prilagodbu na nove uvjete života, rasta i razvoja u školskom okruženju. Program predškole usmjeren je poticanju razvoja emocionalne, socijalne, tjelesne, intelektualne i govorno-jezične zrelosti za školu te razvoju samostalnosti djece predškolske dobi u poticajnoj, sigurnoj i podržavajućoj okolini.
Program predškole ove pedagoške godine realizirat će se u okviru cjelodnevnog programa u odgojnim skupinama: Jaglaci, Makovi, Perlice, Kockice, Daisies, Ptičice, Pčelice, Leptirići, Žirafice, Lastavice, Vjeverice, Točkice, Licitari, Hlapići, Štrumpfovi i Sovice, za ukupno 190 djece školskih obveznika. Za djecu koja nisu obuhvaćena redovitim programom organizirat će se jedna skupina Programa predškole u centralnom objektu Krklecova.
[bookmark: _Toc241656509]Tablica 27 – pregled broja školskih obveznika po objektima
	OBJEKT
	BROJ ŠKOLSKIH OBVEZNIKA
	OD TOGA
TUR
	PROŠLOGODIŠNJE ODGODE +TUR ODGODE

	Centralni vrtić Krklecova,
	58
	6
	5+2

	Područni vrtić Mlinska,
	44
	3
	4+1

	Područni vrtić Bregana,
	73
	6
	9+4

	Područni vrtić Perivoj
	7
	1
	0

	Područni vrtić Celine,
	8
	1
	2+1

	UKUPNO 
	190
	17
	20+8



U ukupnom broju školskih obveznika nalazi se 17 djece s teškoćama u razvoju, od kojih je za osmero do desetero djece predviđen polazak u osnovnu školu. 28 djece je  prošle godine dobilo rješenje o odgodi upisa u prvi razred osnovne škole.  Priprema za školu i procjena spremnosti provodit će se uz uvažavanje individualnih razvojnih obilježja i potreba svakog djeteta.
U svim ostalim redovnim skupinama sa školskim obveznicima nositelji programa pripreme djece za školu su odgojitelji, u suradnji sa stručnim suradnicima – psihologinjom, logopedinjama, pedagoginjom i edukacijskom rehabilitatoricom.
Stručni suradnici logopedinje i psihologinja provodit će procjenu spremnosti za školu djece školskih obveznika prema prioritetima i organizacijskim mogućnostima. Roditelji i odgojitelji bit će informirani o rezultatima procjene te savjetovani o načinima poticanja razvoja djetetove spremnosti za školu.
Kod djece kod koje se uoče odstupanja u socio-emocionalnoj, spoznajnoj, govorno-jezičnoj ili drugoj relevantnoj domeni razvoja, prema potrebi će se planirati dodatno praćenje, stručna podrška, upućivanje na vanjsku procjenu ili terapiju te uključivanje u logopedsku terapiju unutar vrtića, individualno ili u manjim skupinama, u skladu s procijenjenim potrebama i mogućnostima.
Za djecu s teškoćama u razvoju koja odlaze u osnovnu školu, prema potrebi će se izraditi individualni tranzicijski plan, kojim se povezuju informacije o djetetovim potrebama, načinima komunikacije, potrebnim prilagodbama i oblicima podrške važnima za kontinuitet podrške pri prijelazu u školu.
Uz navedeno, u cilju jačanja podrške roditeljima u pripremi djeteta za školu planiraju se roditeljski sastanci na temu „Spremnost za školu“, na kojima će roditelji biti upoznati s elementima zrelosti za školu, načinima njihova poticanja te postupkom upisa u školu. Planira se i radionica za roditelje i djecu „Igrom do škole“, na kojoj će imati priliku isprobati različite igre i aktivnosti poticajne za razvoj pojedinih segmenata spremnosti za školu.
[bookmark: _Toc241656510]Tablica 28  - Bitne zadaće i aktivnosti u okviru pripreme za školu djece školskih obveznika
	AKTIVNOSTI
	CILJEVI
	NOSITELJI

	Stručni aktiv: Poticanje razvoja predvještina čitanja i pisanja kod školskih obveznika
	Osnaživanje kompetencija odgojitelja za poticanje razvoja predvještina čitanja i pisanja kod školskih obveznika na razini teorije i prakse
	Psihologinja logopedinje

	Priprema za školu u kontekstu odgojne skupine – program predškole
	Poticati razvoj emocionalne, socijalne, spoznajne, govorne i psihomotorne spremnosti
	odgojiteljice

	Procjena spremnosti za školu
	Uočiti odstupanja u spremnosti za školu, planirati i pripremiti intervencije za poticaje razvoja istog
	odgojiteljice
logopedinje
psihologinja

	Konzultacije s roditeljima na temu spremnosti za školu
	Informirati roditelja o odstupanjima u spremnosti za školu i savjetovati o tome kako poticati isto
	odgojiteljice
logopedinje
psihologinja

	Individualna logopedska terapija
	Poticanje razvoja govorno-jezične i psihomotorne spremnosti za školu
	logopedinje

	Roditeljski sastanci „Spremnost za školu“
	Informirati roditelje o tome što znači spremnost za školu, i kako poticati pojedine segmente spremnosti te o tome kako izgleda postupak upisa u školu
	Psihologinja
logopedinja

	Radionica “Igrom do škole”
	Pokazati roditeljima koje igre i aktivnosti mogu biti poticajne za razvoj pojedinih segmenata spremnosti za školu
	odgojiteljice
logopedinje
psihologinja

	Sastanak sa stručnim timovima OŠ Milana Langa, OŠ Rude, OŠ Bogumila Tonija i OŠ Samobor
	Razmjena informacija o djeci školskim obveznicima i njihovim potrebama
	logopedinje
psihologinja
rehabilitatorica

	Izdavanje vrtićkog nalaza i mišljenja za potrebe odgode ili prijevremenog upisa u školu
	Prijenos relevantnih informacija o procjeni spremnosti za školu Povjerenstvu za upise
	logopedinje
psihologinja
rehabilitatorica

	Izdavanje Individualnog tranzicijskog plana za dijete s TUR
	Planiranje kontinuiteta podrške pri prijelazu djeteta iz vrtića u osnovnu školu
	Logopedinja
Odgojiteljice
ST, roditelji




4.3.3. [bookmark: _Toc240902003]Briga i skrb za djecu s potencijalnim i prolaznim posebnim potrebama 
Prema programskom usmjerenju odgoja i obrazovanja djeca s posebnim potrebama su djeca s potencijalnim posebnim potrebama, prolaznim posebnim potrebama i trajnim posebnim potrebama. Potencijalne posebne potrebe može imati dijete koje je u svojem životu imalo određene tzv. rizične faktore kao što su prenatalni, perinatalni i postnatalni rizici (npr., nedonošče, teški porod, bolest i dr.) ili su bila ili su još uvijek izložena nepovoljnim okolinskim uvjetima (nepotpuna obitelj, bolest u obitelji i dr.). Takve potrebe može također imati i dijete u kojeg razina nekog aspekta razvoja bitnije odudara od ostalih ili se u nečemu znatno razlikuje od djece u grupi (sporiji motorni razvoj, izrazito živo dijete). Naglašen individualni pristup i briga za individualne potrebe svakog djeteta u grupi garancija su usmjeravajućeg i preventivnog djelovanja odgojitelja, tj. sprječavanje prerastanja takvih pojava u smetnje daljnjem zdravom razvoju djeteta. Prolazne posebne potrebe može imati svako dijete zbog očekivanih razvojno prirodnih raskoraka između djetetovih potreba i mogućnosti u pojedinim fazama razvoja (npr. fiziološko mucanje u trećoj godini) te djeca koja su bila izložena stresnim događajima u životu (npr. smrt u obitelji, rođenje sestre ili brata, boravak djeteta ili roditelja u bolnici, polazak u vrtić, školu i dr.). Uz individualni pristup odgojitelja djetetu (koji se zasniva i na usmjerenjima drugih stručnjaka) te eventualno i terapiju, može se uspostaviti nova ravnoteža između djetetovih potreba i mogućnosti. 
Glavni ciljevi u radu s djecom s posebnim potrebama su: 
1. Pravovremena informiranost odgojitelja o djeci s posebnim  potrebama te načinima zadovoljavanja njihovih potreba
2. Senzibilizacija sredine na potrebe i mogućnosti djece s posebnim potrebama
3. Osiguravanje pravovremene i adekvatne pomoći odgojiteljima u radu s djecom s posebnim potrebama te osiguravanje optimalnih uvjeta za rast i razvoj u okviru vrtića 
4. Suradnja s roditeljima i vanjskim stručnjacima u svrhu identifikacije djece s posebnim potrebama i planiranja podrške djeci s posebnim potrebama.
U radu s djecom s posebnim potrebama naglasak je na pravodobnom prepoznavanju potreba djeteta, individualiziranom pristupu, prilagodbi odgojno-obrazovnog okruženja i osiguravanju uvjeta za aktivno sudjelovanje djeteta u životu skupine, uz povezivanje podrške odgojitelja, roditelja i stručnog tima.
[bookmark: _Toc241656511]Tablica 29- Ciljevi i zadaće u radu s djecom s posebnim potrebama
	CILJEVI
	ZADAĆE I STRATEGIJE
	VRIJEME REALIZACIJE
	NOSITELJI

	Identificirati i evidentirati djecu s posebnim potrebama
	· Prikupiti anamnestičke podatke tijekom inicijalnih razgovora s roditeljima, kao i svu potrebnu medicinsku dokumentaciju; 
· prema potrebi razmijeniti relevantne informacije s roditeljima i stručnim timom

	Svibanj - kolovoz
	zdravstvena voditeljica
logopedinje
psihologinja
pedagoginja
rehabilitator

	Praćenje psihofizičkog razvoja i prilagodbe djece te identifikacija djece s posebnim potrebama

	· praćenje procesa prilagodbe djece
· praćenje razvojnog statusa i funkcioniranja djeteta u kontekstu skupine
· procjena psihologa, logopeda i /ili rehabilitatora (po potrebi)
	
rujan- prosinac
	zdravstvena voditeljica
logopedinje
psihologinja
pedagoginja
rehabilitator
odgojitelji
asistenti

	Informiranje roditelja, savjetovanje i podrška
	· Informiranje roditelja o razvojnom funkcioniranju djeteta; 
· savjetovanje o načinima pružanja podrške kod kuće i u vrtiću; 
· prema potrebi upućivanje na dijagnostičke preglede i vanjske oblike podrške; 
· roditeljski sastanci i radionice
	
tijekom godine
	logopedinje
psihologinja zdravstvena voditeljica
rehabilitator


	Planiranje i provedba individualizirane podrške 
	· Pomoć odgojiteljima u konkretizaciji razvojnih zadataka i prilagođavanju programskih zahtjeva 
· zajedničko definiranje ciljeva i postupaka; 
· izrada, praćenje i evaluacija individualiziranih programa/IOOP-a; 
· suradnja s roditeljima, terapeutima i drugim stručnjacima
	
tijekom godine
	logopedinje
psihologinja
rehabilitator
odgojitelji
asistenti
vanjski suradnici-terapeuti

	Osiguravanje odgovarajuće stručne podrške djetetu
	· Individualni logopedski rad; 
· individualni rad s rehabilitatorom i psihologom prema procijenjenim potrebama; 
· prilagodba načina komunikacije, aktivnosti i okruženja
	tijekom godine
	logopedinje, psihologinja, rehabilitator

	Jačanje profesionalne kompetencije odgojitelja i pomoćnika
	· Interni stručni aktivi
· Interna stručna usavršavanja
· Vanjski stručni aktivni
· Literatura
· Savjetodavno-konzultativni razgovori
	
tijekom godine
	zdravstvena voditeljica
logopedinje
psihologinja
pedagoginja
rehabilitator
vanjski suradnici

	Osiguravanje kontinuiteta podrške u važnim prijelazima
	· Pravodobno planiranje prijelaza djeteta u novo razvojno-obrazovno okruženje; 
· suradnja s roditeljima, odgojiteljima, stručnim timom i školom; 
· prijenos relevantnih informacija o potrebama i oblicima podrške
	prema potrebama djeteta
	stručni tim, odgojitelji, roditelji, škola

	Razvoj održivog modela inkluzivne podrške
	· Povezivanje postojećih oblika podrške, 
· jasnije definiranje uloga i odgovornosti, 
· razvoj zajedničkih postupaka i materijala, 
· praćenje učinka podrške 
· dokumentiranje primjera dobre prakse u okviru „Mostova inkluzije”
	tijekom godine
	stručni tim, odgojitelji, asistenti



4.3.4. [bookmark: _Toc240902004]Inkluzija djece s teškoćama u razvoju
Važan aspekt inkluzije djece s teškoćama u razvoju je razvoj pozitivnih i podržavajućih  odnosa među djecom u skupini. DV Izvor kontinuirano razvija inkluzivnu praksu usmjerenu na osiguravanje pripadanja, sudjelovanja i jednakih razvojnih mogućnosti djece s teškoćama u razvoju. Inkluzija se pritom ne promatra samo kao uključivanje djeteta u redoviti program, već kao proces prilagodbe odgojno-obrazovnog i socijalnog okruženja potrebama, mogućnostima i načinu funkcioniranja pojedinog djeteta.
Prema Državnom pedagoškom standardu predškolskog odgoja i naobrazbe djeca s posebnim odgojno-obrazovnim potrebama su darovita djeca i djeca s teškoćama. Teškoće u razvoju su urođena ili stečena stanja organizma koja prema svojoj prirodi zahtijevaju poseban stručni pristup kako bi se omogućilo izražavanje i razvoj sačuvanih sposobnosti, a time i što kvalitetniji život. Inkluzija se odnosi na proces stvaranja osjećaja pripadnosti odgojnoj skupini u kojoj dijete s teškoćama u razvoju boravi i prilagodbi socijalnog i materijalnog konteksta potrebama i mogućnostima djeteta. Obzirom na porast broja djece s teškoćama u razvoju koja se svake godine upisuju u redoviti program dječjeg vrtića i zapošljavanje asistenata za rad s njima, važno je napomenuti kako je cilj inkluzivno obrazovanje. Inkluzija podrazumijeva da su sva djeca aktivno uključena u odgojno obrazovne aktivnosti i imaju jednak, slobodan pristup mjestima za igru i rad u odgojnim skupinama.
Cilj inkluzivnog djelovanja je omogućiti djetetu aktivno sudjelovanje u životu skupine, razvoj funkcionalne komunikacije i odnosa s vršnjacima, što veću samostalnost te korištenje vlastitih sačuvanih sposobnosti i potencijala. Istodobno se pruža podrška odgojiteljima, pomoćnicima, roditeljima i stručnom timu kako bi se osigurala usklađenost postupanja i kontinuitet podrške.
U pedagoškoj godini 2026./2027. u odgojno-obrazovne skupine s redovitim programom prema odluci Upisnog povjerenstva dječjeg vrtića upisano je 14 djece s teškoćama u razvoju koja imaju važeći nalaz i mišljenje PTV-a ili preporuku nadležnog pedijatra, dok će s boravkom u vrtiću nastaviti 55 djece sa zapaženim odstupanjima u razvoju i utvrđenim teškoćama u razvoju. Prema procjeni stručnog tima, u 29 odgojno-obrazovnih skupina potrebno je osigurati podršku pomoćnika za rad s djecom s teškoćama, dok u tri skupine (Makovi, Žirafice i Ptičice)  potrebe djece zahtijevaju angažman dva pomoćnika.

Bitne zadaće 
· pravodobno prepoznavanje razvojnih odstupanja i potreba djeteta te osiguravanje odgovarajuće stručne procjene;
· kontinuirano praćenje funkcioniranja djeteta u prirodnom okruženju vrtića, njegovih sposobnosti, potreba, načina komunikacije i mogućnosti sudjelovanja u aktivnostima skupine;
· planiranje, provedba, praćenje i evaluacija individualizirane podrške kroz IOOP;
· osiguravanje razumnih prilagodbi prostora, aktivnosti, komunikacije i načina sudjelovanja prema individualnim potrebama djeteta;
· razvoj i korištenje funkcionalne komunikacije, uključujući vizualnu i augmentativnu i alternativnu komunikaciju kada je potrebna;
· jačanje kompetencija odgojitelja i pomoćnika za samostalnije i sigurnije uključivanje djece s teškoćama u svakodnevni rad skupine;
· sustavna podrška roditeljima i razvoj partnerskog odnosa obitelji i vrtića;
· pravodobno planiranje prijelaza djeteta između važnih razvojnih i obrazovnih okruženja, osobito prijelaza iz vrtića u osnovnu školu;
· razvoj interdisciplinarne i međuresorne suradnje;
· dokumentiranje i praćenje učinka stručne podrške;
· povezivanje postojećih oblika podrške u jedinstven i održiv model inkluzivne prakse ustanove.
[bookmark: _Toc241656512]Tablica 30 – Aktivnosti vezane za inkluzivnu praksu
	STRATEGIJA / AKTIVNOST
	NOSITELJI
	VREMENIK

	Inicijalni razgovor i prikupljanje relevantnih podataka o djetetu
	stručni tim, roditelji, odgojitelji
	pri upisu i prema potrebi

	Pedagoška opservacija i praćenje funkcioniranja djeteta u skupini
	stručni tim, odgojitelji, pomoćnici
	rujan–studeni i prema potrebi

	Izrada i revizija IOOP-a na temelju procjene potreba i razvojnog profila djeteta
	stručni tim, odgojitelji, roditelji
	prema potrebama i utvrđenom vremeniku

	Provedba i praćenje individualizirane podrške
	odgojitelji, pomoćnici, stručni tim
	kontinuirano

	Planiranje i provedba prilagodbi u odgojno-obrazovnom okruženju
	odgojitelji, pomoćnici, stručni tim
	kontinuirano

	Primjena vizualne i druge komunikacijske podrške
	stručni tim, odgojitelji, pomoćnici
	prema potrebama djeteta

	Jačanje kompetencija odgojitelja
	stručni tim
	tijekom godine

	Jačanje kompetencija pomoćnika i njihovo uvođenje u rad
	stručni tim
	početak godine i kontinuirano

	„Autizam u praksi”
	logoped, stručni tim
	prema planu

	Suradnja odgojitelja i pomoćnika  
	Rehabilitator odgojitelji i pomoćnici
	Jednom mjesečno

	Individualno savjetovanje i podrška roditeljima
	stručni tim, odgojitelji
	kontinuirano

	Tranzicijsko planiranje i suradnja sa školom
	stručni tim, odgojitelji, roditelji, škola
	prema vremeniku prijelaza

	Suradnja s vanjskim stručnjacima i ustanovama
	stručni tim
	prema potrebi

	Vođenje stručne propisane dokumentacije i praćenje učinka podrške
	stručni suradnici, odgojitelji
	kontinuirano

	Razvoj zajedničkih postupaka, materijala i primjera dobre prakse u okviru „Mostova inkluzije”
	stručni tim
	tijekom godine

	Osiguravanje dodatne didaktičke opreme za rad s pojedinim djetetom
	ravnatelj, stručni suradnici
	tijekom godine

	Godišnja evaluacija inkluzivne podrške i prijedlog daljnjeg razvoja
	stručni tim
	lipanj–kolovoz



	Na temelju praćenja odgojno-obrazovnog rada utvrđena je potreba za dodatnim osnaživanjem pomoćnika i odgojitelja u radu s djecom s teškoćama u razvoju. Stoga je jedna od središnjih zadaća u ovoj pedagoškoj godini sustavno jačanje kompetencija svih dionika uključenih u proces inkluzije.  Cilj je osigurati dosljednu i učinkovitu inkluzivnu praksu kroz individualizirano planiranje, razumne prilagodbe i koordiniranu suradnju odgojitelja, pomoćnika i stručnih suradnika, uz redovitu komunikaciju s roditeljima. 
Tijekom godine, pod vodstvom stručnih suradnika vrtića, provest će se ciljane edukacije usmjerene na rad s djecom s teškoćama: 
· [bookmark: _Hlk240580716]Obavezno stručno usavršavanje u ustanovi „Suradnja odgojitelja i pomoćnika za djecu s TUR“- Mirjana Koluder Karačić, rehabilitator- jednom mjesečno 
· Tim pomoćnika – Autizam u praksi“ (logopedinja Nikolina Herceg Beljak)- svaki drugi mjesec
· [bookmark: _Hlk240581037]Stručno predavanje „Nepoželjna ponašanja, razumijevanje i podrška“- Nikolina Herceg Beljak, logoped 
· [bookmark: _Hlk240581053]Stručno predavanje „Ekranizam i komunikacijsko zanemarivanje“- Nikolina Herceg Beljak, logoped
· [bookmark: _Hlk240581128]edukacija za pomoćnike djece s teškoćama u razvoju i pomoćne radnike za njegu, pratnju i skrb u jaslicama. 

Navedene aktivnosti izravno proizlaze iz uočenih potreba prakse i usmjereni su na razvoj konkretnih i primjenjivih kompetencija u svakodnevnom radu. Sustavno ulaganje u kompetencije pomoćnika za djecu s TUR i odgojitelja te usklađen rad stručnog tima i roditelja preduvjet su za kvalitetnu i  održivu inkluzivnu praksu. Provedbom planiranih edukacija, jasnijim povezivanjem postupaka i uloga te praćenjem ishoda nastojati će se osigurati veća uključenost djece u aktivnosti  skupine, napredak u individualno postavljenim ciljevima, smanjenje prepreka u sudjelovanju te veće zadovoljstvo roditelja suradnjom i podrškom vrtića. Time se osigurava dosljedna, mjerljiva i djeci usmjerena inkluzija kao trajna vrijednost ustanove. 
Postojeći oblici podrške i aktivnosti tijekom godine međusobno će se povezivati i nadopunjavati, a njihovo daljnje sustavno razvijanje i povezivanje  ostvarivat će se i kroz koncept „Mostovi inkluzije“ u okviru unapređenja odgojno- obrazovne prakse ustanove

4.3.5. [bookmark: _Toc240902005]Rad s potencijalno darovitom djecom 
Darovita djeca su djeca s trajnim posebnim odgojno-obrazovnim potrebama. Neke od potreba darovite djece su: potreba za kontaktiranjem s vršnjacima po kronološkoj dobi, potreba za kontaktiranjem s vršnjacima po intelektualnoj dobi, potreba za sudjelovanjem u obogaćenim i proširenim programima, potreba za neovisnošću u učenju i potreba za izazovima sve do moguće pogreške. U vrtićkom kontekstu darovita djeca često prolaze „mimo nas“, odnosno ne zapažamo ih kao nadarene, bistre i kreativne. Zbog njihovih karakteristika osobnosti i ponašanja (radoznalost, zahtjevnost, različitost, samosvojnost, egoizam, teško prihvaćanje neuspjeha i dr.) često ih doživljavamo kao dijete s problemom u ponašanju, a da nismo ni svjesni pravog izvora poteškoća. Mnoga znanstvena istraživanja djece s iznadprosječnim sposobnostima pokazuju da su ona izuzetno osjetljiva na neadekvatan odgojno-obrazovni tretman okoline, odnosno u opasnosti su da zbog neprikladnog tretmana razviju lošu sliku o sebi i poremećaje u ponašanju. Darovito će dijete, ako njegove potrebe, intelektualna glad i interesi nisu zadovoljeni stvarati probleme u odgojnoj skupini i može se dogoditi da na sebe počne gledati kao na zločesto i neodgojeno dijete. Ona traže odgojitelja koji je senzibiliziran za njihove posebne potrebe i educiran za prilagođavanje programa i metoda rada njihovim potrebama. Možemo reći da kombinacija visokih potencijala s jedne strane i razvojnih poteškoća s druge strane čini odrastanje, odgoj i obrazovanje ove djece izrazito složenom i zahtjevnom zadaćom koja roditelja, odgojitelje i stručne suradnike pred mnoge izazove i nedoumice. Stoga smatramo važnim senzibilizirati odgojitelje o osobinama i potrebama takve djece i omogućiti nadarenim pojedincima da se u vrtićkom okruženju osjećaju ugodno i da u njemu realiziraju svoje potencijale. Na tom tragu su u posljednje dvije pedagoške godine organizirani ciklusi radionica za odgojitelje na temu prepoznavanja i razumijevanja darovite djece te prilagođavanja strategija rada unutar odgojne skupine. U ciklusima radionica sudjelovale su  22 odgojiteljice i izrađen je interni priručnik s prijedlozima aktivnosti. Prošle pedagoške godine održan je interni stručni aktiv na temu „Tko su darovita djeca i kako ih prepoznati“ za sve odgojitelje, pokrenut je Kraći program rada s potencijalno darovitom djecom te su u identifikaciju darovitosti uključena sva djeca s navršenih 5 godina. Također su provedeni savjetodavni razgovori sa svim roditeljima identificirane potencijalno darovite djece te je organiziran roditeljski sastanak na kojem su roditelji upoznati s pojmom darovitost, sa specifičnostima razvoja darovite djece te sa nizom aktivnosti koje će se provoditi u okviru kraćeg programa rada s darovitom djecom, a koje i roditelji mogu provoditi kod kuće sa djecom. 
Glavni nedostaci koji su uočeni prošlih godina ujedno su i ciljevi za unaprjeđenje rada ove pedagoške godine:
1. Osnaživanje kompetencija odgojitelja za prilagođavanje aktivnosti i strategija rada potrebama darovite djece. Ove pedagoške godine, u skladu s novim Pravilnikom o odgoju i obrazovanju darovite djece i učenika, formirat će se tim za darovite koji čine ravnatelj, psiholog i odgojitelji iz svih odgojno- obrazovnih skupina koje polaze djece od 5 godina do polaska u školu. Tijekom godine održat će se četiri sastanka tima za darovite. Na prvom sastanku dogovorit će se način funkcioniranja tima te kako će se provesti proces identifikacije darovitosti, a na sljedećim timovima cilj će biti diferenciranje aktivnosti unutar redovitog programa za darovitu djecu. U tu svrhu psihologinja će izraditi niz materijala s primjerima aktivnosti koje se provode u sklopu kraćeg programa, a koji će odgojiteljima koristiti kao pomoć i podrška u planiranju. Tim materijalima će se nadopuniti i obogatiti postojeća mapa aktivnosti. Po potrebi će psihologinja individualno s pojedinim skupinama planirati diferencirane aktivnosti za pojedinu djecu. Za svako darovito dijete izradit će se individualizirani kurikul. 
2. Osnaživanje roditelja za pružanje podrške darovitoj djecu kroz savjetodavne razgovore za svu djecu koja će biti identificirana kao potencijalno darovita, kroz roditeljski sastanak s temom osobine i potrebe darovite djece za sve roditelje potencijalno darovite djece te kroz dodatne individualne razgovore kroz godinu
3. Nabavka didaktike za rad s potencijalno darovitom djecom

Ciljna skupina
•	Potencijalno darovita djeca polaznici redovitih odgojnih vrtićkih skupina
•	Roditelji potencijalno darovite djece
•	Odgojitelji

[bookmark: _Toc241656513]Tablica 31  - Aktivnosti provođenja programa za darovitu djecu
	AKTIVNOSTI
	NOSITELJI
	VRIJEME REALIZACIJE

	Tim za darovite
	psiholog
	Tijekom godine

	Prepoznati potencijalno darovitu djecu opažanjem u skupini, analizom uratka djece, primjenom lista opažanja te primjenom psihologijskih mjernih instrumenata
	odgojitelji, psiholog, roditelji
	rujan, listopad

	Individualizacija programa za potencijalno darovitu djecu
	odgojitelji, psiholog
	kroz godinu

	Pružiti podršku roditeljima darovite djece kroz savjetovanje, upućivanje na stručnu literaturu i na organizacije koje mogu pružiti dodatnu podršku roditeljima i djeci 
	psiholog
	rujan, listopad

	Roditeljski sastanak za roditelje potencijalno darovite djece: osobine i potrebe darovite djece
	Psiholog i odgojiteljice
	listopad

	Provođenje kraćeg programa rada s darovitom djecom
	odgojiteljice Tarle A. i Dubić A. 
	studeni - svibanj

	Obogaćivanje prostorno materijalnog konteksta didaktikom 
	psihologinja, ravnateljica
	tijekom godine



Vrednovanje:
•	Evaluacija sastanaka Tima za darovite
•	Evaluacija predavanja za roditelje
•	Individualni portfolio potencijalno darovite djece
•	Povratne informacije roditelja i odgojitelja na kraju pedagoške godine


4.3.6. [bookmark: _Toc240902006]Obogaćivanje redovnog programa 
Obogaćivanje redovitog programa ostvarivat će se planiranjem i provedbom različitih dodatnih sadržaja, aktivnosti i programa koji proizlaze iz interesa, potreba i razvojnih mogućnosti djece te posebnosti odgojno-obrazovnog konteksta. 

Cilj obogaćivanja je djeci omogućiti raznovrsnija iskustva i poticaje za učenje, istraživanje, stvaralaštvo i razvoj različitih kompetencija, uz povezivanje vrtića s obitelji, lokalnom zajednicom i različitim ustanovama. Aktivnosti će se planirati fleksibilno i integrirati u redoviti odgojno-obrazovni rad, uvažavajući specifičnosti pojedinih odgojno-obrazovnih skupina.

Na početku pedagoške godine formiran je Tim odgojitelja koji je zajedno s pedagoginjom izradio vremenik događanja s ciljem obogaćivanja redovnog programa.
Definirani su koordinatori obogaćivanja redovnog programa na svakom objektu:
· Jelena Kovačević i Marina Dundić (objekt Bregana)
· Sanja Erdelja i Ljiljana Baždar (objekt Krklecova)
· Darija Todorović i Mateja Mezdić (objekt Perivoj)
· Lana Stojčević (objekt Celine)
· Anamarija Dubić (objekt Mlinska)

Zaduženja koordinatora:
Potiče, organizira i koordinira obilježavanje događanja prema Vremeniku događanja

[bookmark: _Toc241656514]             Tablica 32 – Vremenik događanja po mjesecima
	MJESEC
	DOGAĐANJE
	VRIJEME ODRŽAVANJA
(jutro, popodne)
	
RAZINA ORGANIZACIJE I PROVEDBE

	Listopad 2026.
	DJEČJI TJEDAN 
(5.10.2026. – 11.10.2026.)
	
ujutro
	1 dan zajedničko obilježavanje na razini objekta
4 dana obilježavanje po odgojno-obrazovnim skupinama

	Studeni 2026.
	SVJETSKI DAN LJUBAZNOSTI
13.11.2026.
	
ujutro
	13.11.2026. 
obilježavanje po odgojno-obrazovnim skupinama 

	Prosinac 2026.
	ADVENT
	Popodne
(17.00 – 18.00)
	1 dan zajedničko obilježavanje na razini objekta

	
	VEČER MATEMATIKE (1.12.2026.)
	
popodne
	Aktivnosti u organizaciji Tima za organizaciju Večeri matematike (voditeljica: M. Koluder Karačić)

	
Veljača 2027.
	VESELI FAŠNIČKI DANI (siječanj/veljača)
201. SAMOBORSKI FAŠNIK
	
ujutro
	Obilježavanje po odgojno-obrazovnim skupinama
9.2.2026. (utorak) zajedničko događanje (po objektu/2 skupine zajedno/ novi-stari dio posebno – po dogovoru)

	Ožujak 2027.
	SVJETSKI DAN ŠUMA
21.3.2027.
	
ujutro
	21.3.2027.
Obilježavanje po odgojno-obrazovnim skupinama

	Travanj 2027.
	DAN SVJESNOSTI O AUTIZMU (2.4.2027.)
	
ujutro
	2.4.2027.
Obilježavanje po odgojno-obrazovnim skupinama - dogovor s logopedinjom N. Herceg Beljak 

	Svibanj 2027.
	20.5.2027.
SVJETSKI DAN PČELA
	
ujutro
	20.5.2027.
Obilježavanje po odgojno-obrazovnim skupinama

	Lipanj 
2027.
	5.6.2027.
SVJETSKI DAN ZAŠTITE OKOLIŠA
	
ujutro
	5.6.2027.
Obilježavanje po odgojno-obrazovnim skupinama



Dječji tjedan
Dječji tjedan je tradicionalna godišnja akcija i aktivnost posvećena djeci. Svojim programskim sadržajima i akcijama Dječji tjedan svake godine obuhvaća sve više djece i odraslih u gradovima i općinama gdje djeluju osnovna Društva „Naša djeca“ (DND). Uvijek se održava u prvom punom tjednu listopada i traje sedam dana. Ove godine se planira u tjednu od 5. - 11. listopada 2026.
Trajni ciljevi Dječjeg tjedna su:
· usmjeriti pozornost najšire javnosti prema ostvarivanju prava, potreba i aktivnosti s djecom i za djecu,
· organizirati u tim danima posebne i prigodno odabrane igre, priredbe i stvaralačke aktivnosti djece i za djecu,
· pokrenuti nove akcije od šireg značaja za razvoj i odgoj djece,
· poticati volonterski društveni i stručni rad odraslih s djecom, te i aktivnu participaciju djece u aktivnostima lokalne zajednice i šire.

Večer matematike
Večer matematike je skup interaktivnih radionica koje potiču izgradnju pozitivnog stava učenika prema matematici. Sudjelovanje u zabavnim aktivnostima otkriva često zaboravljenu – zabavnu stranu matematike, stvara nove ideje o tome što matematika jest i čime se bavi te dokazuje da matematičke probleme, i bez da smo svjesni vlastitog talenta, svakodnevno svi uspješno rješavamo.
Večer matematike održava se od 2013. godine.  Večer matematike pokazala se iznimno uspješna s preko 111 800 sudionika iz 860 dječjih vrtića, osnovnih škola te srednjih škola iz cijele Republike Hrvatske. U DV Izvor koordinatorica Večeri matematike je rehabilitatorica Mirjana Koluder Karačić.


Obilježavanje Dana svjesnosti o poremećaju iz spektra autizma
Dan svjesnosti o poremećaju iz spektra autizma obilježava se 2. travnja svake godine, temeljem odluke Ujedinjenih naroda iz 2007. godine, s ciljem podizanja svijesti o ovom često nevidljivom poremećaju te poticanja prihvaćanja, inkluzije i uključenosti osoba s autizmom u zajednicu.
Vrtić će tijekom obilježavanja naglasiti važnost razumijevanja i prihvaćanja djece s teškoćama, osobito jer najveći broj djece s teškoćama u ustanovi čine djeca s poremećajem iz spektra autizma. Ciljevi aktivnosti bit će:
· kod djece razvijati empatiju, toleranciju i osjećaj zajedništva kroz igru i učenje,
· kod roditelja podizati razinu svjesnosti, pružiti podršku i poticati aktivno sudjelovanje u inkluzivnom procesu,
· u zajednici širiti poruku razumijevanja i prihvaćanja različitosti.
Tjedan svjesnosti obilježit će se kroz različite aktivnosti:
· korištenje plave boje kao simbola podrške,
· čitanje slikovnica i priča koje naglašavaju važnost različitosti i prihvaćanja,
· radionice senzoričke igre i aktivnosti zajedništva među djecom,
· informativni i edukativni sadržaji za roditelje,
· izrada plakata i panoa kojima će se širiti poruka inkluzije i uključenosti.
Na ovaj način vrtić će pridonijeti podizanju svijesti o autizmu te osnažiti djecu i roditelje za aktivno sudjelovanje u stvaranju inkluzivne zajednice. U vrtiću koordinatorica obilježavanja Dana svjesnosti o poremećaju iz spektra autizma je logopedinja Nikolina Herceg Beljak. 


4.3.7. [bookmark: _Toc240902007]Eko program 
[bookmark: _Hlk241660823]Dječji vrtić Izvor Samobor od 2012. godine provodi međunarodni program Eko-škole/eko-vrtići, s ciljem sustavnog razvijanja ekološke svijesti djece i odraslih te poticanja odgovornog odnosa prema prirodi, okolišu i resursima. Program se provodi u svim odgojno-obrazovnim skupinama u objektima Mlinska i Krklecova te predstavlja sastavni dio svakodnevnog života i rada vrtića i u potpunosti je integriran u svakodnevni život ustanove. Dječji vrtić je nositelj Dijamantnog statusa 1, a tijekom pedagoške godine 2026./2027. nastavit će se sustavan rad na ispunjavanju kriterija i aktivnosti potrebnih za stjecanje Dijamantnog statusa 2. U skladu s načelima Eko programa, posebna će se pozornost posvetiti tome da ekološke vrijednosti ne budu vezane samo uz pojedinačne projektne aktivnosti ili obilježavanje ekoloških datuma, već da postanu dio svakodnevne kulture ustanove, ponašanja djece i odraslih te organizacije života i rada vrtića.
Program se temelji na razvijanju odgovornog odnosa prema prirodi, racionalnom korištenju vode i energije, odgovornom postupanju s otpadom, očuvanju bioraznolikosti, zdravom načinu života, očuvanju kulturne i prirodne baštine te aktivnom sudjelovanju djece i odraslih u očuvanju okoliša.

Ciljevi programa
Osnovni cilj Eko programa je razvijati kod djece i odraslih ekološku osviještenost, odgovornost i aktivan odnos prema okolišu, stvarajući uvjete u kojima dijete kroz neposredno iskustvo uči kako svojim postupcima može pridonijeti očuvanju prirode.
Posebni ciljevi programa su:
· razvijati svijest djece o važnosti očuvanja prirode i okoliša;
· poticati odgovorno i racionalno korištenje vode, energije i drugih prirodnih resursa;
· razvijati navike pravilnog razvrstavanja i smanjivanja količine otpada;
· poticati ponovnu uporabu i kreativno iskorištavanje materijala;
· razvijati brigu o biljkama, životinjama i bioraznolikosti;
· poticati zdrav način života i odgovoran odnos prema vlastitom zdravlju;
· razvijati ekološku osjetljivost kroz neposredan boravak djece u prirodi;
· njegovati i upoznavati lokalnu prirodnu, kulturnu i tradicijsku baštinu;
· uključivati roditelje, lokalnu zajednicu i druge dionike u ostvarivanje Eko programa;
· razvijati kod odgojitelja i ostalih djelatnika svijest o tome da su osobnim primjerom važni nositelji ekoloških vrijednosti;
· poticati odgojitelje na sustavno uključivanje ekoloških sadržaja u svakodnevne aktivnosti i projekte;
· osigurati kontinuitet provedbe Eko programa tijekom cijele pedagoške godine;
· nastaviti aktivnosti usmjerene prema stjecanju Dijamantnog statusa 2.
Nositelji i koordinacija programa
Vrtićka Eko-koordinatorica:
Nikolina Herceg Beljak
Eko-koordinatori objekta Mlinska:
Darija Stupar (voditelj) i Ivana Đurđević
Eko-koordinatori objekta Krklecova:
Sandra Kalafatić (voditelj), Lucija Razum i Jasmina Štefulj
U provedbu programa uključeni su svi odgojitelji, stručni suradnici, ostali djelatnici vrtića, djeca i roditelji, čime se osigurava zajedničko djelovanje na razini cijele ustanove.
Način ostvarivanja programa
Eko program ostvarivat će se tijekom cijele pedagoške godine kroz svakodnevne životne situacije, odgojno-obrazovni rad, projektne aktivnosti, istraživačke i kreativne aktivnosti, boravak djece na otvorenom, obilježavanje važnih ekoloških datuma, radionice, suradnju s roditeljima i lokalnom zajednicom te sudjelovanje u različitim ekološkim akcijama i natječajima.
Poseban naglasak stavlja se na osnaživanje odgojitelja za svakodnevno življenje Eko programa. Planirat će se aktivnosti kojima će se odgojitelje dodatno informirati i poticati na uključivanje ekoloških tema u svakodnevni rad, neovisno o tome provodi li skupina u određenom trenutku formalni eko-projekt.
Odgojitelji će se poticati da s djecom:
· svakodnevno promišljaju o načinima očuvanja okoliša;
· razvijaju navike pravilnog razvrstavanja otpada;
· racionalno koriste vodu, papir, električnu energiju i druge resurse;
· koriste otpadne i prirodne materijale u igri i stvaralaštvu;
· brinu o biljkama i životinjama u neposrednom okruženju;
· istražuju prirodne pojave i promjene u okolišu;
· provode aktivnosti u prirodi i na otvorenom;
· razvijaju svijest o zdravoj prehrani i zdravim životnim navikama;
· upoznaju prirodnu i kulturnu baštinu Samobora i okolice.
Na razini ustanove nastavit će se provoditi i razvijati projekti i aktivnosti povezani s temama otpada, kompostiranja, vode, energije, bioraznolikosti, zdravlja, prehrane, prirode i kulturne baštine, uz mogućnost uključivanja novih tema u skladu s interesima djece i aktualnim potrebama vrtića.

Planirane aktivnosti
Tijekom pedagoške godine planira se:
· nastavak aktivnosti usmjerenih prema Dijamantnom statusu 2;
· provedba postojećih i pokretanje novih eko-projekata u odgojnim skupinama;
· kontinuirano razvrstavanje i smanjivanje otpada na razini ustanove;
· aktivnosti ponovne uporabe i kreativnog recikliranja;
· aktivnosti vezane uz kompostiranje i odgovorno postupanje s biootpadom;
· uređenje i održavanje zelenih površina, vrta i drugih prostora za boravak djece na otvorenom;
· sadnja i briga o biljkama te aktivnosti usmjerene na očuvanje bioraznolikosti;
· istraživačke aktivnosti vezane uz vodu, energiju, prirodu i vremenske pojave;
· obilježavanje važnih ekoloških datuma, primjerice Dana planeta Zemlje, Svjetskog dana voda, Međunarodnog dana šuma i drugih relevantnih datuma;
· radionice i aktivnosti za odgojitelje i djecu s ciljem kvalitetnijeg uključivanja ekoloških sadržaja u svakodnevni odgojno-obrazovni rad;
· uključivanje roditelja u pojedine eko-akcije, radionice i projekte;
· suradnja s lokalnom zajednicom, ustanovama, udrugama i drugim partnerima;
· sudjelovanje na ekološkim natječajima, smotrama, projektima i pozivima te prijavljivanje kvalitetnih projekata i aktivnosti vrtića;
· predstavljanje rezultata i primjera dobre prakse unutar i izvan ustanove;
· dokumentiranje i evaluacija provedenih aktivnosti.
· Suradnja s Eko-kumovima i lokalnom zajednicom
Posebna će se pozornost posvetiti nastavku i razvijanju suradnje s Eko-kumovima vrtića, koji će se uključivati u realizaciju pojedinih aktivnosti, projekata i akcija. Suradnja će se razvijati kroz međusobnu razmjenu iskustava, podršku u provedbi ekoloških aktivnosti, uključivanje u zajedničke akcije te povezivanje vrtića s lokalnom zajednicom. Cilj suradnje je djeci omogućiti neposredno iskustvo povezivanja vrtića s lokalnim okruženjem te im pokazati da briga o okolišu nije samo aktivnost unutar vrtića, već zajednička odgovornost svih članova zajednice.
[bookmark: _Toc241656515]Tablica 33 – godišnje planirane  aktivnosti EKO vrtića 
	[bookmark: _Hlk241660922]CILJ
	ZADACI I AKTIVNOSTI
	VREMENIK
	NAČIN PRAĆENJA I VREDNOVANJA

	Nastavak razvoja Eko programa i stjecanje Dijamantnog statusa 2
	Sustavno planirati i provoditi aktivnosti u skladu s kriterijima Eko programa te pratiti ostvarivanje uvjeta za stjecanje Dijamantnog statusa 2
	Tijekom godine
	Dokumentacija Eko programa, izvješća, evaluacija

	Integrirati ekološke vrijednosti u svakodnevni život vrtića
	Poticati odgojitelje da ekološke sadržaje i navike uključuju u svakodnevne rutine, aktivnosti i projekte, a ne samo u vrijeme obilježavanja ekoloških datuma
	Kontinuirano
	Pedagoška dokumentacija, praćenje aktivnosti

	Podizanje kompetencija odgojitelja
	Organizirati aktivnosti i interne edukacije kojima će se odgojitelje dodatno osvijestiti i osnažiti za provođenje Eko programa u svakodnevnom radu
	Tijekom godine
	Evidencija edukacija, povratne informacije odgojitelja

	Stručno usavršavanje i razvoj Eko programa
	Planira se uputiti još jednog odgojitelja na edukaciju u Stručno-razvojni centar „Srednjaci“ radi dodatnog osnaživanja stručnih kapaciteta ustanove za provedbu Eko programa i prijenosa stečenih znanja na ostale djelatnike.
	Prema mogućnostima i terminima edukacije
	Potvrda o edukaciji, prijenos znanja i iskustava

	Odgovorno postupanje s otpadom
	Nastaviti razvrstavanje otpada, smanjivanje količine otpada, ponovnu uporabu materijala i kreativno recikliranje
	Kontinuirano
	Praćenje provedbe, dokumentacija skupina

	Kompostiranje i kružno gospodarenje
	Razvijati aktivnosti povezane s kompostiranjem, biootpadom i ponovnom uporabom materijala
	Tijekom godine
	Projektna dokumentacija, fotografije, dječji radovi

	Očuvanje vode i energije
	Razvijati navike racionalnog korištenja vode i energije te osvještavati djecu i odrasle o njihovoj važnosti
	Kontinuirano
	Praćenje navika i aktivnosti

	Bioraznolikost i briga o prirodi
	Sadnja i njega biljaka, briga o zelenim površinama, istraživanje biljaka i životinja te aktivnosti očuvanja bioraznolikosti
	Tijekom godine
	Pedagoška dokumentacija

	Zdravlje i održivi stil života
	Provoditi aktivnosti vezane uz zdravu prehranu, kretanje, boravak na otvorenom i razvoj zdravih životnih navika
	Tijekom godine
	Dokumentacija i evaluacija

	Upoznavanje prirodne i kulturne baštine
	Poticati upoznavanje lokalne prirodne, kulturne i tradicijske baštine kroz istraživačke, kreativne i iskustvene aktivnosti
	Tijekom godine
	Projektna dokumentacija

	Obilježavanje važnih ekoloških datuma
	Obilježiti Dan planeta Zemlje, Svjetski dan voda, Međunarodni dan šuma i druge relevantne datume kroz aktivnosti prilagođene dobi djece
	Prema kalendaru
	Evidencija aktivnosti, fotografije

	Suradnja s Eko-kumovima
	Nastaviti i razvijati suradnju s Eko-kumovima kroz zajedničke aktivnosti, akcije, razmjenu iskustava i podršku provedbi Eko programa
	Tijekom godine
	Evidencija suradnje i aktivnosti

	Suradnja s lokalnom zajednicom
	Povezivati vrtić s ustanovama, udrugama, stručnjacima i drugim partnerima u lokalnoj zajednici radi ostvarivanja ekoloških aktivnosti
	Tijekom godine
	Evidencija suradnje

	Sudjelovanje na natječajima i smotrama
	Pratiti natječaje, javne pozive, smotre i druge mogućnosti te prijavljivati projekte i aktivnosti djece i vrtića
	Tijekom godine
	Evidencija prijava i rezultata

	Uključivanje djece u Eko program
	Poticati djecu na aktivno sudjelovanje, donošenje prijedloga, istraživanje i pronalaženje rješenja za ekološke izazove
	Kontinuirano
	Dječje izjave, radovi, fotografije, projekti

	Uključivanje roditelja
	Informirati i uključivati roditelje u eko-akcije, projekte i aktivnosti te poticati prijenos ekoloških navika iz vrtića u obiteljsko okruženje
	Tijekom godine
	Povratne informacije, evidencija sudjelovanja

	Vidljivost i promocija Eko programa
	Predstavljati aktivnosti i primjere dobre prakse putem mrežnih stranica, oglasnih prostora, događanja, natječaja i drugih oblika prezentacije
	Kontinuirano
	Objave, prezentacije, dokumentacija

	Praćenje i evaluacija programa
	Redovito pratiti provedbu aktivnosti, analizirati ostvarene ciljeve i planirati daljnji razvoj programa u skladu s kriterijima Eko programa
	Tijekom godine i na kraju godine
	Godišnja evaluacija i izvješće



[bookmark: _Hlk241660942]Sudjelovanje na natječajima i prezentacija rada
Vrtić će tijekom godine pratiti dostupne eko-natječaje, javne pozive, smotre i projektne mogućnosti te, prema procjeni Eko-koordinatora i Eko odbora, prijavljivati aktivnosti i projekte odgojnih skupina i ustanove. Na taj će se način omogućiti predstavljanje rada DV Izvor Samobor, razmjena iskustava s drugim eko-vrtićima te dodatno poticanje djece i odgojitelja na kreativno osmišljavanje aktivnosti usmjerenih prema očuvanju okoliša.
Eko odbor
Eko odbor sudjelovat će u planiranju, praćenju i vrednovanju provedbe programa te će tijekom godine razmatrati ostvarene aktivnosti, predlagati nove sadržaje i usmjeravati rad prema kriterijima potrebnima za ostvarivanje Dijamantnog statusa 2. Posebno će se pratiti koliko su ekološke vrijednosti integrirane u svakodnevni život vrtića te koliko su u provedbu programa uključeni djeca, odgojitelji, roditelji i lokalna zajednica.
Vrednovanje programa
Ostvarivanje programa pratit će se kroz dokumentaciju odgojnih skupina, fotografije i druge oblike pedagoške dokumentacije, izvješća o provedenim projektima i aktivnostima, sudjelovanje na natječajima i smotrama, suradnju s partnerima i Eko-kumovima te povratne informacije djece, roditelja i djelatnika. Posebno će se vrednovati kontinuitet i vidljivost Eko programa u svakodnevnom radu vrtića, kao i napredak u ostvarivanju kriterija za stjecanje Dijamantnog statusa 2.
Vremenik
Eko program provodit će se tijekom cijele pedagoške godine 2026./2027. u svim odgojno-obrazovnim skupinama, uz kontinuirano praćenje i nadogradnju aktivnosti na razini objekata i cijele ustanove.

4.3.8. [bookmark: _Toc240902008]CAP[footnoteRef:14] program [14:  CAP – Child Assault Prevention] 

CAP je program prevencije zlostavljanja djece namijenjen djeci u godini pred polazak u školu. Istraživanja i literatura o zlostavljanju i zanemarivanju djece u Hrvatskoj i u svijetu konzistentno pokazuju visoke postotke izloženosti djece zlostavljanju. Prije dvije godine započeli smo s implementacijom CAP programa u našem vrtiću. Povratne informacije od djece, roditelja i matičnih odgojitelja bile su pozitivne, što nam je poticaj za nastavak implementacije programa. Tijekom godine uočava se određena doza nesigurnosti odgojitelja i stručnih suradnika vezanih za uočavanje i reagiranje na  sumnje na zlostavljanja i zanemarivanja. Kako bi se svi djelatnici dodatno ojačali u prepoznavanju zlostavljanja i zanemarivanja te u reagiranju na isto ove godine dodatno se planira suradnja sa Zavodom sa socijalni rad Samobor na način da djelatnici Zavoda održe predavanje za djelatnike vrtića.
CILJEVI 
	Opći cilj CAP programa je smanjiti ranjivost djece i njihovu izloženost različitim oblicima zlostavljanja kroz: pružanje kvalitetnih informacija, poučavanje učinkovitim prevencijskim strategijama te osnaživanje njima važnih odraslih, roditelja i zaposlenika vrtića, da im pruže kvalitetniju podršku. 
Specifični ciljevi su:
1. CILJ: informirati sve članove kolektiva o CAP programu te o  obilježjima 
               zlostavljanja i zanemarivanja
2. CILJ: ostvariti cjelokupni obuhvat djece u godini pred polazak u školu 
3. CILJ: informirati sve roditelje i odgojitelje djece školskih obveznika o CAP programu
4. CILJ: provesti pripremne i podržavajuće aktivnosti u matičnim skupinama

[bookmark: _Toc241656516]Tablica 34  -  Ciljevi provođenja CAP programa
	CILJEVI U ODNOSU NA DIJETE
	•   jačanje osjećaja samo efikasnosti i samopouzdanja te 
    smanjivanje osjećaja bespomoćnosti i straha 
•   informiranje djece o potencijalno opasnim situacijama 
•   jačanje pozitivnih strategija kod djece za sprečavanje vlastite 
    viktimizacije 
•   učenje djece o njihovim pravima te načinima kako mogu zaštiti 
    svoja prava 
•   usmjeravanje djece na socijalnu mrežu i povećavanje 
    vjerojatnosti traženja pomoći u situacijama nasilja, zlostavljanja i 
    slično 
•   poboljšati komunikaciju između djece i odraslih sudionika odgojno
    - obrazovnog procesa

	CILJEVI U ODNOSU NA ODGOJITELJE I DRUGE DJELATNIKE
	•   pružiti stručnu i točnu informaciju o zlostavljanju, odnosno razbiti 
    mitove 
•   osnažiti odgojitelje i ostale sudionike procesa te im pružiti 
    informaciju o tome kako mogu zaštiti dijete 
•   educirati odgojitelje o identifikaciji djece koja su možda bila 
    zlostavljana 
•   educiranje o zakonskim pravima, odgovornostima i izvorima 
    pomoći 
•   jačanje profesionalnih kompetencija u okviru komunikacije s 
    djecom i strategija ojačavanja djece 
•   razvoj vještina komunikacije u slučajevima ako se dijete povjeri 
    odrasloj osobi

	CILJEVI U ODNOSU NA RODITELJE I ŠIRU DRUŠTVENU ZAJEDNICU
	•   pružiti stručnu i točnu informaciju o zlostavljanju, odnosno razbiti 
    mitove 
•   osnažiti roditelje te im pružiti informaciju o tome kako mogu zaštiti 
    svoje i tuđe dijete 
•   educiranje o zakonskim pravima, odgovornostima i izvorima 
    pomoći 
•   jačanje profesionalnih kompetencija u okviru komunikacije s 
    djecom i strategija ojačavanja djece 
•   osnaživanje roditeljskih kompetencija kroz znanja o pravima 
    djece




NOSITELJI PROGRAMSKIH AKTIVNOSTI 
	Nositelji programskih aktivnosti su posebno educirani odgojitelji i stručni suradnici koji su završili edukaciju za provedbu CAP programa. Ove pedagoške godine u vrtiću će biti formirana tri CAP tima te će program provoditi psihologinja Sanja Bartaković, logopedinja Nikolina Herceg Beljak i odgojiteljice: Jasminka Pasarić, Tihana Čebušnik, Vesna Kartelo, Iva Erceg i Tijana Kupres dinamikom navedenoj u sljedećoj tablici.

[bookmark: _Toc241656517]Tablica 35- Aktivnosti i dinamika provedbe CAP programa
	AKTIVNOSTI
	VRIJEME REALIZACIJE
	NOSITELJI

	Priprema tima, koordinacija voditelja i Udruge roditelja Korak po korak
	studeni, ožujak
	logopedinja Nikolina Herceg Beljak, zdravstvena voditeljica Andreja Hribar 

	Predavanje za sve odgojitelje „Zlostavljanje i zanemarivanje djece“
	ožujak
	zaposlenici Zavoda za socijalni rad, podružnica Samobor

	Radionica za matične odgojitelje o provedbi pripremnih i podržavajućih aktivnosti
	ožujak
	logopedinja Nikolina Herceg Beljak, zdravstvena voditeljica Andreja Hribar

	Roditeljski sastanak za roditelje djece odgojnih skupina: Jaglaci, Makovi, Perlice, Kockice, Daisies, Pčelice, Leptirići, Žirafice, Lastavice, Točkice, Vjeverice, Licitari, Štrumpfovi, Sovice
	travanj
	 logopedinja N. Herceg Beljak
zdravstvena voditeljica: Andreja Hribar
 odgojiteljice: J. Pasarić, T. Čebušnik, V. Kartelo, I. Erceg i L.  Razum, T. Kupres

	Provođenje trodnevnih radionica u odgojnim skupinama: Jaglaci, Makovi, Perlice, Kockice, Daisies, Pčelice, Leptirići, Žirafice, Lastavice, Točkice, Vjeverice, Licitari, Štrumpfovi, Sovice
	travanj
	logopedinja N. Herceg Beljak
zdravstvena voditeljica: Andreja Hribar
odgojiteljice: J. Pasarić, T. Čebušnik, V. Kartelo, I. Erceg, L.  Razum, T. Kupres




PRAĆENJE PROCESA I EVALUACIJA ISHODA
•	evaluacijski upitnici za predavanja za roditelje 
•	evaluacije od strane odgojitelja nakon provedenih radionica za djecu 
•	etnografski prikazi (fotografska i video dokumentacija, izjave djece, dječji 
           crteži)

4.3.9. [bookmark: _Toc240902009]Sigurnosni program 
Sigurnost djece u DV Izvor se ostvaruje programom mjera sigurnosti koji za dugoročni cilj ima osigurati maksimalnu sigurnost djece tijekom boravka u Dječjem vrtiću, a za kratkoročni - locirati moguće izvore opasnosti i osigurati potpuno razumijevanje razina djelovanja i razina odgovornosti svakog pojedinog zaposlenika u njihovom otklanjanju. Navedeni cilj realizirat će se kroz: 
· pravovremeno i efikasno reagiranje svih zaposlenika vrtića na situacije koje ugrožavaju sigurnost 
· prevencija takvih situacija kroz informiranje i razvijanje svijesti kod djece, roditelja i zaposlenika vrtića o ponašanjima kojima osiguravamo sigurnost djece, što je iskazano u protokolima vrtića. 

PROTOKOLI
1. PROTOKOLI SIGURNOSTI
· Protokol sigurnosti kod preuzimanja i predaje djeteta roditelju ili ovlaštenoj osobi
· Protokol sigurnosti djece u prostorima vrtića
· Protokol sigurnosti djece u vanjskom prostoru vrtića
· Protokol sigurnosti prilikom provođenja odgojno – obrazovnog programa izvan vrtića
· Mjere sigurnosti tijekom odlaska u šetnje
· Mjere sigurnosti tijekom odlaska djece na jednodnevne izlete
· Mjere sigurnosti tijekom odlaska djece na višednevne izlete
· Protokol nadzora kretanja osoba u vrtiću
· Protokol sigurnosti za vrijeme dnevnog odmora djece
· Protokol postupanja kod prenošenja informacija roditeljima
· Protokol postupanja u slučaju izostanka i zamjene odgojitelja

2. PROTOKOLI POSTUPANJA U RIZIČNIM SITUACIJAMA
· Protokol postupanja u situacijama kada roditelj ne dođe po dijete u radnom vremenu vrtića
· Protokol postupanja kada je roditelj/ovlaštena osoba u neprimjerenom stanju za preuzimanje djeteta
· Protokol postupanja u slučaju nesporazuma roditelja oko roditeljske skrbi
· Protokol postupanja u slučaju razvoda braka ili prestanka izvanbračne zajednice
· Protokol postupanja u slučaju zlostavljanja ili zanemarivanja djeteta ili nasilja u obitelji
· Protokol postupanja u slučaju nasilja prema djetetu od strane odrasle osobe
· Protokol postupanja u slučaju sukoba roditelja s djelatnikom vrtića
· Protokol postupanja u slučaju sukoba među djelatnicima
· Protokol postupanja u slučaju pojačane i česte agresivnosti kod djeteta u skupini
· Protokol postupanja u slučaju kada je dijete van kontrole emocija i ponašanja
· Protokol postupanja u slučaju nestanka djeteta iz vrtića
· Protokol postupanja u slučaju neovlaštenog ulaska ili provale
· Protokol postupanja u slučaju potresa
· Opći plan u slučaju kriznog događaja

3. ZDRAVSTVENA SIGURNOST DJECE
· Mjere prehrambeno – zdravstvene sigurnosti u vrtiću
· Mjere sigurnosti u prehrani za koje su odgovorni odgojitelji
· Mjere sigurnosti u prehrani za koje je odgovorno ostalo osoblje
· Mjere sigurnosti u prehrani za koje su odgovorni roditelj/skrbnici
· Protokol postupanja kod pojave bolesti
· Protokol postupanja kad dijete ima kroničnu bolest
· Protokol postupanja kod  pojave zarazne bolesti
· Protokol postupanja u slučaju ozljeda
· Protokol postupanja u slučaju visokih vanjskih temperatura


4. PROTOKOL POSTUPANJA DJELATNIKA U PROCESU INKLUZIJE DJETETA S TEŠKOĆAMA U RAZVOJU
· Upis djeteta s utvrđenim stupnjem i vrstom teškoće u razvoju
· Prilikom inicijalnog intervjua dobivene su informacije koje upućuje na odstupanja u razvoju kod djeteta
· Kod djeteta upisanog u vrtić uočavaju se odstupanja u razvoju (sumnja ili zapažanje o razvojnoj poteškoći)
· Dijete s teškoćom u razvoju mijenja skupinu
· Hodogram pedagoške opservacije
         


4.4. [bookmark: _Toc83019852][bookmark: _Toc83372983][bookmark: _Toc148085793][bookmark: _Toc240902010]UNAPRJEĐIVANJE ODGOJNO OBRAZOVNOG RADA 

Unaprjeđenje odgojno-obrazovnog rada složen je i zahtjevan proces koji svoje uporište nalazi u suvremenim znanstvenim spoznajama i dostignućima. Kontinuirano unaprjeđenje odgojno obrazovne prakse podrazumijeva intenzivan rad na profesionalnom razvoju odgojitelja i ostalih stručnih djelatnika vrtića. Zajedničko promišljanje odgojno-obrazovnog procesa ključna su uporišta kvalitete. Za razvoj odgojno-obrazovne prakse vrtića nužno je imati zajedničku viziju jer ona predstavlja pokretački mehanizam svih aktivnosti i očituje se kao razlika između trenutačne i moguće kvalitetnije odgojne prakse.

4.4.1. [bookmark: _Toc240902011]MOSTOVI INKLUZIJE – razvoj održivog modela podrške 
Nositelj projekta: Dječji vrtić Izvor Samobor
Koordinatorica projekta: logopedinja
Trajanje: 2026.–2029.
Projekt „Mostovi inkluzije“ trogodišnji je razvojni projekt usmjeren na sustavno unapređivanje uključivanja djece s teškoćama u razvoju u svakodnevni život vrtića. Polazi od postojećih oblika stručne podrške i iskustava ustanove te ih povezuje i dalje razvija kroz zajedničko djelovanje djece, odgojitelja, asistenata, stručnih suradnika i roditelja. U središtu projekta je stvaranje okruženja u kojem dijete s teškoćama nije samo prisutno u skupini, nego ima mogućnost sudjelovati, komunicirati, razvijati odnose s vršnjacima, biti što samostalnije i osjećati pripadnost skupini.
Tijekom tri godine projekt će se razvijati kroz faze postavljanja temelja, primjene i unapređivanja te evaluacije i održivosti modela, s mogućnošću njegove prilagodbe i primjene u drugim ustanovama ranog i predškolskog odgoja i obrazovanja.
Ciljevi projekta
· unaprijediti kvalitetu uključivanja djece s teškoćama u razvoju u život i aktivnosti skupine;
· osnažiti odgojitelje i asistente za zajedničko planiranje i pružanje podrške djetetu;
· povezati ciljeve IOOP-a s djetetovim stvarnim funkcioniranjem i svakodnevnim aktivnostima;
· razvijati komunikacijsku podršku, uključujući AAC i vizualnu podršku;
· unaprijediti suradnju stručnih suradnika, odgojitelja, asistenata i roditelja;
· razvijati sustavniju podršku roditeljima djece s teškoćama;
· unaprijediti planiranje prijelaza djece s teškoćama u osnovnu školu;
· razvijati i evaluirati održiv model inkluzivne prakse na razini ustanove.

[bookmark: _Toc241656518]Tablica 36 - Trogodišnji razvojni okvir projekta 
	RAZDOBLJE
	RAZVOJNA FAZA
	KLJUČNI FOKUS
	PREDVIĐENI RAZVOJ

	2026./2027.
	POSTAVLJANJE TEMELJA
	Uspostavljanje zajedničkog sustava podrške
	· Zajedničko planiranje odgojitelja i asistenata; 
· razvoj komunikacijske i vizualne podrške; 
· unapređivanje IOOP-a i razvojnog profila;
· edukacije; 
· podrška roditeljima; 
· ranije planiranje tranzicije u školu

	2027./2028.
	PRIMJENA I UNAPREĐIVANJE
	Učvršćivanje razvijenih postupaka u svakodnevnoj praksi
	· Praćenje primjene modela; 
· dodatno osnaživanje odgojitelja i asistenata; 
· razvoj timskog planiranja; 
· razmjena primjera dobre prakse; 
· prilagodba aktivnosti prema potrebama djece i skupina

	2028./2029.
	EVALUACIJA I ODRŽIVOST
	Procjena učinka i definiranje održivog modela
	· Završna evaluacija; 
· analiza iskustava i rezultata; 
· dokumentiranje modela i primjera dobre prakse; 
· definiranje preporuka za daljnji rad i ispitivanje mogućnosti prilagodbe modela drugim ustanovama



Aktivnosti u pedagoškoj godini 2026./2027.
1. Razvoj zajedničkog planiranja odgojitelja i asistenata
U suradnji edukacijskog rehabilitatora s odgojiteljima i asistentima provodit će se obavezno stručno usavršavanje  “Suradnja odgojitelja i pomoćnika za djecu s TUR“ usmjereno na planiranje aktivnosti, prilagodbu aktivnosti i materijala te načine podrške djetetu s teškoćama u skupini. Poseban naglasak bit će na povezivanju ciljeva IOOP-a sa svakodnevnim aktivnostima i na razvoju pristupa u kojem je odgojitelj zajedno s asistentom odgovoran za planiranje uključivanja djeteta u život skupine. Dinamika provedbe je jednom mjesečno.
2. „Autizam u praksi“
Nastavit će se ciklus stručnih radionica namijenjenih pomoćnicima za djecu s teškoćama usmjerenih na konkretne izazove i potrebe koje proizlaze iz svakodnevnog rada s djecom s poremećajem iz spektra autizma i drugim teškoćama u razvoju.
3. Razvoj komunikacijske i vizualne podrške
Razvijat će se i primjenjivati AAC i vizualna podrška u svakodnevnim situacijama, uz stručnu podršku logopeda i povezivanje komunikacijskih potreba djeteta s ciljevima IOOP-a.
4. Stručna podrška i razvoj individualiziranog planiranja
Unaprijedit će se povezivanje razvojnih potreba i funkcioniranja djeteta s planiranjem podrške. Poseban naglasak stavlja se na razvoj razvojnog profila djeteta kao podloge za kvalitetnije individualizirano planiranje.
5. Podrška roditeljima
Pokrenut će se strukturiraniji oblik grupne podrške roditeljima djece s teškoćama u razvoju, uz nastavak individualnih konzultacija i suradnje roditelja i stručnih suradnika.
6. Planiranje tranzicije u školu
Unaprijedit će se postojeći način planiranja prijelaza djece s teškoćama u osnovnu školu. Planiranje će započinjati pravodobno, uz prikupljanje podataka o funkcioniranju djeteta i suradnju s roditeljima, stručnim timom i školom.
7. Stručno usavršavanje
Provodit će se edukacije i stručne aktivnosti za odgojitelje uz povezivanje edukacije s konkretnom primjenom u praksi. Logopedinja je planirala dva stručna predavanja: „Nepoželjna ponašanja, razumijevanje i podrška“ i „Ekranizam i komunikacijsko zanemarivanje“. Teme su se nametnule na evaluacijskim listama kao najčešći prijedlozi odgojitelja. Nastavlja se i edukacija za pomoćnike djece s teškoćama u razvoju i pomoćne radnike za njegu, pratnju i skrb u jaslicama. 

Očekivani ishodi u 2026./2027.
Očekuje se:
· veća sigurnost odgojitelja i asistenata u planiranju podrške djeci s teškoćama;
· kvalitetnija i sustavnija suradnja odgojitelja i asistenata;
· veća povezanost IOOP-a sa svakodnevnim radom u skupini;
· veća primjena komunikacijskih i vizualnih oblika podrške;
· kvalitetnije uključivanje djece s teškoćama u zajedničke aktivnosti i odnose s vršnjacima;
· veća usmjerenost na razvoj samostalnosti i funkcionalne komunikacije djeteta;
· veća dostupnost stručne podrške roditeljima;
· pravodobnije i kvalitetnije planiranje tranzicije u školu;
· prikupljanje iskustava i početnih pokazatelja potrebnih za daljnji razvoj trogodišnjeg modela.

Korisnici projekta
Djeca s teškoćama u razvoju i njihovi vršnjaci, odgojitelji, asistenti, stručni suradnici i roditelji.

Provoditelji i suradnici
Projekt provode stručni suradnici Dječjeg vrtića Izvor u suradnji s odgojiteljima, asistentima i roditeljima te prema potrebi s vanjskim stručnjacima i ustanovama.
Praćenje i dokumentiranje
Provedba projekta pratit će se kroz dokumentaciju aktivnosti, stručne refleksije, praćenje primjene dogovorenih oblika podrške te evaluacije sudionika. Rezultati će se koristiti za planiranje i unapređivanje aktivnosti u sljedećim godinama provedbe projekta.

4.4.2. [bookmark: _Toc240902012][bookmark: _Hlk241661954]Projekt „Dijete u kulturi - kultura u djetetu“ 
[bookmark: _Hlk241661971]Osmislila i projekt izradila: Biljana Komlinović, pedagoginja
Kulturna osviještenost i izražavanje 
Kulturna osviještenost i izražavanje čine osmu ključnu kompetenciju za cjeloživotno učenje u Europskom referentnom okviru. Ova kompetencija obuhvaća razumijevanje i poštovanje različitih kulturnih izraza a razvija se poticanjem stvaralačkog izražavanja ideja, iskustva i emocija djeteta u nizu umjetničkih područja koja uključuju glazbu, kazališnu, književnu i vizualnu umjetnost te svijest djeteta o lokalnoj, nacionalnoj i europskoj kulturnoj baštini i njihovu mjestu u svijetu.
U kontekstu odgojno-obrazovnog sustava Republike Hrvatske, njezina važnost prepoznata je i implementirana kroz Nacionalni kurikulum za rani i predškolski odgoj i obrazovanje te Nacionalni kurikulum za osnovne škole.
[bookmark: _Hlk241661992]Cilj ove kompetencije je razviti kod djece i mladih sposobnost razumijevanja i poštivanja kulturne raznolikosti, te izražavanja vlastitih ideja i emocija kroz umjetnost. Svrha je osnažiti osobni identitet, potaknuti kreativnost i omogućiti aktivno sudjelovanje u kulturnom životu zajednice.​
Svrha projekta: 
· Senzibiliziranje djece školskih obveznika za područje umjetnosti i kulture (kazališna umjetnost, filmska umjetnost, glazbena umjetnost, likovna umjetnost, plesna umjetnost, književnost, kulturna baština)
· Uključivanje djece u kulturni život zajednice s ciljem cjeloživotnog razvoja i socijalne integracije u organizaciji vrtića i kroz zajedničke obiteljske posjete kulturnim događanjima



Cilj projekta: 
· poticanje i osnaživanje razvoja jedne od temeljnih kompetencija za cjeloživotno učenje - Kulturna osviještenost i izražavanje kod djece školskih obveznika kroz omogućavanje pristupa različitim vrstama umjetnosti i kulture
· Razvoj dječje sposobnosti razumijevanja, stvaranja i interpretacije kulturnih i umjetničkih izraza, tolerancije, poštovanja različitosti, stvaralaštva i osobnog identiteta
Korisnici projekta: djeca školski obveznici, polaznici Dječjeg vrtića Izvor. 
Provoditelji i suradnici
Projekt se ostvaruje u suradnji s lokalnim kulturnim ustanovama, organizacijama i drugim dionicima: Pučkim otvorenim učilištem Samobor, Gradskom knjižnicom Samobor, Samoborskim muzejom, Glazbenom školom Ferdo Livadić, Turističkom zajednicom grada Samobora, Folklornim ansamblom Mladost, Udrugom Etno fletno i Turističkom agencijom Bergman putovanja. 
Kulturna iskustva djece
Tijekom pedagoške godine djeca će sudjelovati u različitim kulturnim i umjetničkim sadržajima: kazališnim predstavama, likovnim radionicama i izložbama, plesnim i glazbenim programima, pripovijedanju, upoznavanju kulturne baštine i tradicije te sudjelovanju u kulturnim manifestacijama grada Samobora. 
Aktivnosti nakon kulturnih događanja
Nakon sudjelovanja u kulturnim sadržajima djeca će kroz razgovor, izražavanje dojmova i emocija te likovne i druge stvaralačke aktivnosti reflektirati doživljena iskustva. Dječji radovi i izjave dokumentirat će se i predstavljati u vrtićkim centrima kulture. 
Uključivanje roditelja
Roditelji će se uključivati kroz zajedničke obiteljske posjete kulturnim događanjima. U tu svrhu djeca će koristiti „Obiteljsku putovnicu kulture“, a roditelji će biti upoznati s projektom te će na kraju sudjelovati u njegovoj evaluaciji. 
Dokumentiranje i prezentacija projekta
Provedba projekta dokumentirat će se kroz „Vrtićku putovnicu kulture“, „Obiteljsku putovnicu kulture“, Mapu projekta, Centre kulture i objave na mrežnim stranicama vrtića. Planira se i završna izložba dječjih radova te završno javno događanje projekta. 
Projekt u funkciji pripreme za školu
Projekt je integriran u aktivnosti pripreme djece za polazak u školu. Kulturna iskustva pridonose razvoju komunikacijskih i socijalnih vještina, samostalnosti, pažnje, slušanja i praćenja uputa, suradnje, kreativnosti, izražavanja te sposobnosti promišljanja i povezivanja iskustava. 
Evaluacija projekta
Na kraju provedbe provest će se evaluacija među roditeljima i odgojiteljima radi procjene ostvarenosti ciljeva, zadovoljstva sudionika i doprinosa projekta razvoju kulturne osviještenosti i izražavanja djece. Rezultati će biti osnova za daljnje unapređivanje projekta. 

4.4.3. [bookmark: _Toc240902013][bookmark: _Hlk241662031]Projekt „Naša vrtićka knjižnica – prostor priče, učenja i zajedništva“

Cilj projekta
Cilj projekta je unaprijediti kvalitetu odgojno-obrazovnog rada uređenjem vrtićke knjižnice kao poticajnog i višenamjenskog prostora za čitanje, istraživanje, kreativno izražavanje, učenje i stručno usavršavanje. Knjižnica će biti namijenjena djeci, odgojiteljima i stručnim suradnicima te će omogućavati suradnju s roditeljima i lokalnom zajednicom. 
Organizacija i namjena prostora vrtićke knjižnice
Planira se prenamjena postojeće prostorije u centralnom objektu u višenamjenski prostor organiziran u funkcionalne centre. Prostor će obuhvaćati centar dječje knjižnice, mirni čitateljski centar, kreativno-istraživački, dramski i multimedijalni centar te centar stručnog usavršavanja. 
Planirane aktivnosti s djecom
U knjižnici će se provoditi čitateljske, kreativno-likovne, dramsko-scenske, istraživačke i multimedijske aktivnosti. Djeca će kroz čitanje, pripovijedanje, dramatizaciju, stvaralaštvo, istraživanje i korištenje različitih izvora razvijati interes za knjigu i čitanje, komunikacijske kompetencije, maštu, kreativnost, samostalnost i suradnju. 
Aktivnosti za odgojitelje i stručne suradnike
Prostor knjižnice koristit će se za stručno usavršavanje, zajedničko planiranje, stručne aktive, timske sastanke, refleksije i razmjenu primjera dobre prakse. Dostupnost stručne literature i multimedijalnih sadržaja omogućit će kontinuirano profesionalno učenje i unapređivanje odgojno-obrazovne prakse. 
Suradnja s roditeljima
Roditelji će se uključivati u život knjižnice kroz zajedničko čitanje, pričanje priča, dramatizacije, kreativne i tematske radionice te druge aktivnosti. Posebno će se poticati njihovo sudjelovanje u obogaćivanju knjižničnog fonda i uređenju prostora, čime se jača partnerstvo obitelji i vrtića. 

Suradnja s lokalnom zajednicom
Planira se suradnja s Gradskom knjižnicom Samobor, Pučkim otvorenim učilištem Samobor, Samoborskim muzejom, osnovnim školama te drugim kulturnim i obrazovnim ustanovama i pojedincima iz zajednice. Suradnja će se ostvarivati kroz posjete, gostovanja, književne i kulturne susrete, radionice te druge zajedničke aktivnosti. 
Mreža malih slobodnih knjižnica Hrvatske

     Dvije postojeće male slobodne knjižnice kod glavnih ulaza u objekt planira se uključiti u Mrežu malih slobodnih knjižnica Hrvatske. Time će se dodatno poticati dostupnost knjige, razvoj čitateljskih navika i povezivanje vrtića s lokalnom zajednicom. 

[bookmark: _Hlk241662077]Vrednovanje projekta
Provedba projekta pratit će se kontinuiranim vrednovanjem interesa djece, kvalitete aktivnosti i uključenosti djece, odgojitelja i roditelja. Koristit će se evaluacijski listići, razgovori s djecom, ankete za roditelje, dokumentacija aktivnosti, dječji radovi i zajedničke refleksije odgojitelja. 
Održivost projekta
Vrtićka knjižnica planira se kao trajni dio odgojno-obrazovnog prostora ustanove. Održivost će se osiguravati redovitom uporabom prostora, kontinuiranim obogaćivanjem knjižnog fonda i sadržaja, suradnjom s roditeljima i lokalnom zajednicom te korištenjem prostora za stručno usavršavanje odgojitelja. 
Akcija  „Pokloni knjigu vrtićkoj knjižnici“
Planira se provedba akcije prikupljanja slikovnica, dječjih enciklopedija i drugih tematskih knjiga uz uključivanje roditelja, djece i lokalne zajednice. Cilj akcije je obogatiti knjižnični fond te poticati suradnju, zajedništvo i aktivno sudjelovanje u stvaranju prostora knjižnice. 

4.4.4. [bookmark: _Toc240902014][bookmark: _Hlk241662125]Program Sigurnije škole i vrtići
Projekt „Sigurnije škole i vrtići“ edukativni je program Hrvatskog Crvenog križa usmjeren na jačanje otpornosti djece, učenika, odgojitelja i učitelja na krizne situacije. Velike nesreće i katastrofe uglavnom nastupaju neočekivano i mogu se dogoditi bilo kada i bilo gdje. Kada se katastrofa dogodi, djeca su među najosjetljivijim i najranjivijim društvenim skupinama. Podizanjem svijesti i širenjem znanja o tome što možemo očekivati i kako se možemo pripremiti iznimno je važan korak u izgradnji otpornijeg društva na krizne situacije. Sudjelovanjem u projektu djeca na njima primjeren način stječu osnovna znanja i vještine potrebne za sigurnije reagiranje u izvanrednim situacijama, razvijaju osjećaj sigurnosti i samopouzdanja te uče prepoznavati situacije u kojima je potrebno potražiti pomoć odraslih. 
Koordinatorica projekta: Andreja Hribar, zdravstvena voditeljica
Cilj programa „Sigurnije škole i vrtići“ je staviti naglasak na teme:
· Priprema za izvanredne situacije: potresi, poplave, požari, ekstremni vremenski uvjeti i sl., uz sadržaje prilagođene dobi djece;
· Prva pomoć i razvijanje osnovnih znanja o tome kako pomoći sebi i drugome;
· Sigurnost u školi i vrtiću i usvajanje ponašanja kojima se smanjuje rizik i povećava sigurnost djece
· Psihosocijalna podrška i razvijanje načina nošenja s nepredvidivim i stresnim situacijama.
Platforma registriranim školama i vrtićima pruža mogućnost prikupljanja bodova za provedene aktivnosti. Kada se prikupi 20 ili više bodova vrtić ostvaruje pravo na potvrdu „Sigurna škola/vrtić“. Bodovi se prikupljaju zajednički. U projekt će biti uključene sve vrtićke skupine kroz aktivnosti prilagođene djeci, a sadržaji će se prema mogućnostima i potrebama provoditi i u suradnji s roditeljima. Na taj način znanja i vještine stečene u vrtiću mogu se povezivati sa svakodnevnim životom djeteta i obiteljskim okruženjem.


5. [bookmark: _Toc83019860][bookmark: _Toc83372991][bookmark: _Toc148085801][bookmark: _Toc240902015]STRUČNO USAVRŠAVANJE
Sukladno čl.29. Zakona o predškolskom odgoju i obrazovanju, te čl. 26. i 29. Državnog pedagoškog standarda, svi odgojno obrazovni djelatnici dužni su se permanentno obrazovati i stručno usavršavati, na individualnoj razini sudjelovanjem na stručnom usavršavanju izvan ustanove te praćenjem stručne literature i kolektivnoj razini sudjelovanjem na stručnom usavršavanju u ustanovi. 
Prema čl.52. Državnog pedagoškog standarda, koji govori o sustavu kvalitete predškolskog odgoja i obrazovanja, DV Izvor će pratiti kvalitetu rada svih stručnih djelatnika, naročito odgojiteljica i članova stručnog tima a potom i ostalih profila djelatnika. Planira se i nadalje aktivno pratiti ponudu stručnih skupova Agencije za odgoj i obrazovanje.
STRUČNO USAVRŠAVANJE U USTANOVI
Obavezno stručno usavršavanje u ustanovi
· stručno usavršavanje kroz vodstvo stručnog suradnika (unutarnji i vanjski resursi) 
· stručno usavršavanje u ustanovi po izboru (kroz vodstvo odgojitelja)
STRUČNO USAVRŠAVANJE IZVAN USTANOVE
· stručno usavršavanje u organizaciji Agencije za odgoj i obrazovanje i drugih stručnih institucija
· praćenje stručne literature
[bookmark: _Hlk240586533]STRUČNO USAVRŠAVANJE POMOĆNIKA ZA DJECU S TEŠKOĆAMA U RAZVOJU I POMOĆNE OSOBE ZA NJEGU, SKRB I PRATNJU
· edukacija i stručna podrška pomoćnicima za djecu s teškoćama u razvoju i pomoćnim osobama za njegu, skrb i pratnju


[bookmark: _Toc241656519]Tablica 37 - Individualno stručno usavršavanje kroz vodstvo stručnog suradnika (unutarnji i vanjski resursi) 
	
TEMA
	VRIJEME ODRŽAVANJA
	
VODITELJI
	
TRAJANJE

	
Odgojitelj u procesu refleksivne prakse
	studeni 2026., veljača 2027
	Biljana Komlinović, pedagoginja
	2 susreta
x 1.30 h

	Suradnja s roditeljima – analiza i vrednovanje 
	Ožujak 2027., travanj 2027.
	Biljana Komlinović, pedagoginja
	2 susreta
x 1.30 h

	Suradnja odgojitelja i pomoćnika za djecu s teškoćama u razvoju
	listopad 2026., prosinac 2026., ožujak 2027., svibanj 2027.
	Mirjana Koluder Karačić, rehabilitatorica
	4 susreta
x 1,30 h

	Nepoželjna ponašanja – razumijevanje i podrška
	Studeni 2026.
	Nikolina Herceg Beljak, logopedinja
	1 susret
x 1,30 h

	Ekranizam i komunikacijsko zanemarivanje
	Ožujak 2027.
	Nikolina Herceg Beljak, logopedinja
	1 susret
x 1,30 h

	Prilagodba – radionica za jasličke skupine
	kolovoz 2027.
	Ema Bautović, psihologinja
	1 susret
x 1,30 h

	Edukacije EduList
	Siječanj 2027., veljača 2027., ožujak 2027., travanj 2027.
	vanjski suradnici
	4 susreta
x 2 h

	Posebne zdravstvene potrebe
	listopad 2026., svibanj 2027.
	Andreja Hribar, zdravstvena voditeljica
	2 susreta
x 1,30 h

	Tim novih odgojitelja – planiranje i vrednovanje
	
listopad 2026.
	Biljana Komlinović, pedagoginja
	1 susret x 1 h



[bookmark: _Toc241656520]Tablica 38 - Individualno stručno usavršavanje u ustanovi po izboru (kroz vodstvo odgojitelja)
	TEMA
	VRIJEME ODRŽAVANJA
	VODITELJ
	TRAJANJE

	Radionice pripovijedanja bajki 
	listopad 2026. – svibanj 2027.
	Ida Puharić, odgojiteljica
	8 susreta
x 1,30 h

	Radionice stvaranja nepredenom vunom i filcom (početna)
	listopad 2026. – svibanj 2027.
	Ida Puharić, odgojiteljica
	8 susreta
x 1,30 h

	Radionica izrade/prenamjene didaktike
	listopad 2026. – svibanj 2027.
	Tihana Čebušnik, odgojiteljica
Maja Dekanić, odgojiteljica
	8 susreta
x 1,30 h

	Gestovne i prstovne igre
	Listopad 2026., studeni 2026., ožujak 2027., travanj 2027.
	Ida Puharić, odgojiteljica
Anna Kovač Buljan, odgojiteljica
	4 susreta
x 1,30 h

	Digitalne kompetencije - Canva
	listopad 2026., studeni 2026., veljača 2027., ožujak 2027., travanj 2027.
	Tamara Honomihl, odgojiteljica
	5 susreta
x 1,30 h

	Plesovi raznih zemalja
	listopad 2026., studeni 2026., siječanj 2027., veljača 2027.
	Zdenka Ladišić, odgojiteljica
Sanja Halapa, odgojiteljica
	4 susreta
x 1,30 h

	Izrada didaktičkih igračaka od PNM
	listopad 2026. – svibanj 2027.
	Andreja Tanković, odgojiteljica
Iva Erceg, odgojiteljica
	8 susreta
x 1,30 h




[bookmark: _Toc241656521][bookmark: _Hlk241662524]Tablica 39 – stručno usavršavanje pomoćnika za djecu s teškoćama i pomoćnih osoba 
	TIM
	VRIJEME ODRŽAVANJA
	VODITELJ
	TRAJANJE

	Tim pomoćnika  “Autizam u praksi”
	listopad 2026., prosinac 2026., veljača 2027., travanj 2027., lipanj 2027.
	Nikolina Herceg Beljak, logopedinja
	5 susreta x 1,30 h

	Edukacija za pomoćnike za djecu s TUR i pomoćne radnike za njegu, pratnju i skrb
	kolovoz 2027.
	stručni tim
	1 susret x 8 h

	Suradnja odgojitelja i pomoćnika za djecu s teškoćama u razvoju
	listopad 2026., prosinac 2026., ožujak 2027., svibanj 2027.
	Mirjana Koluder Karačić, rehabilitatorica
	4 susreta
x 1,30 h




GODIŠNJI PLAN I PROGRAM RADA GRUPE STRUČNOG USAVRŠAVANJA
Pripovijedanje bajki
Voditeljica grupe:  Ida Puharić, waldorfska odgojiteljica
Dinamika održavanja. 8 susreta po 1,5 sati kroz pedagošku godinu 2026/2027.
Članovi grupe:  S. Gojšić, L. Stojčević, I.Pedisić, L. Zrinjan, M. Mezdić. I.Đajić, M.Vugrin. I.Zajić. J. Pasarić, A.Mataušić Mujkanović
Glavne zadaće: Razvijati artikulaciju i gestikulaciju, razvijati aktivno slušanje i percepciju osjećaja stvarnosti u bajkama, te ojačati pamćenje kroz razne tehnike memoriranja bajke. Usvojiti govorne tehnike i tehnike disanja potrebnih za pripovijedanje, te osnažiti se u pripovijedanju pred djecom.
Planirane aktivnosti:
10 mjesec – uvod u značenje  i osnovne osobine bajke, Sitna mala ženica, Nasrudinove priče
11 mjesec – vježbe memoriranja bajke, pripovijedanje i rad na bajci Kristalna kugla
12 mjesec – govorne vježbe i značenje simbola, pripovijedanje i rad na bajci Slika od brokata
1 mjesec – vježbe disanja, pričanja i prepričavanja, nabrajalica Mišić i mačkica
2. mjesec – pripovijedanje pomoću svilenih slika, bajka Kraljevna iz plamenog dvorca
3. mjesec – pripovijedanje pomoću zaleđenih slika, bajka Bella Manducha
4. mjesec – pripovijedanje tijeka i rad na bajci Srce u ptici
5 mjesec – stolna predstava Crvenkapica
Očekivani ishodi za članove: naučiti prepoznati i  odabrati dobru bajku, osnažiti se za pripovijedanje pred djecom kroz pravilan izgovor, ispravno držanje tijela, te držanje pažnje slušatelja. Jačanje pamćenja, uživljavanje u slike, te koristiti jezik kao alat za umirivanje i održavanje pažnje.
Vrednovanje rada grupe: Pratit će se artikulacija, gestikulacija, uživljavanje u slikama i korištenje govora kao alata za stvaranje atmosfere u tijeku pripovijedanja kroz stvaranje stolne predstave u kojoj će sve polaznice sudjelovati.
Radionica nepredenom vunom i filcom
Voditeljice grupe:  A. Kovač Buljan, Ida Puharić, waldorfske odgojiteljice
Dinamika održavanja. 8 susreta po 1,5 sati kroz pedagošku godinu 2026/2027.
Članovi grupe:  I. Grgečić, K. Fabek,  M. Dundić, I.Zajić, Kovačević, K. Celižić, l.Kuhtić, A. Baltić, M.Šturlan, 
Glavne zadaće: osvijestiti korisnost i potrebu rada sa vunom u radu sa djecom, izrada uporabnih predmeta koji će se koristiti kao dječje igračke ili  za predstave, upoznati se sa uporabom vune u aktivnostima koje se mogu provoditi sa djecom
Planirane aktivnosti:
10 mjesec – mokro filcanje plošno- Jesenska slika
11 mjesec – suho filcanje iglom- gljiva, žir, bebe u listu 
12 mjesec – modeliranje žicom i suho filcanje iglom- ovca
1 mjesec – suho filcanje iglom- snjegović i šivanje životinje od filca- vuk
2. mjesec – mokro filcanje sa obrnutim otvaranjem- cvijet
3. mjesec – mokro filcanje sa vanjskim otvaranjem- jaje
4. mjesec – izrada dječje igračke od filca- lopta
5 mjesec –uporaba napravljenih predmeta u dječjoj igri
Očekivani ishodi za članove: upoznavanje sa tehnikama koje se mogu primijeniti u radu sa djecom i tehnikom izrade predmeta koje se mogu koristiti kroz razne aktivnosti sa djecom ili u slobodnoj igri
Vrednovanje polaznika stručnog usavršavanja: 
Polaznice stručnog usavršavanja tehnike filcanja i rada s nepredenom vunom  bit će promatrane te će se bilježiti i vrednovati njihov rad i napredak kroz različite aspekte. Gledat će se tehnička izvedba, trud i zalaganje, osjećaj za lijepo, snalažljivost te praktična izvedba i primjena materijala.  Polaznice će od jednostavnijih do zahtjevnijih zadatak unapređivati svoju tehniku filcanja te obradu nepredene vune.  Vrednovanje će se vršiti kroz pisani oblik, a provodi ga edukator. 
Izrada /prenamjena didaktike
Voditeljice grupe: odgojiteljice Tihana Čebušnik i Maja Dekanić 
Dinamika održavanja: 8 susreta po 1,30 sati (listopad 2026. – svibanj 2027.)
Članovi grupe: Darija Todorović, Sara Grgat, Maja Matijaščić, Helena Tadić, Anita Mataušić Mujkanović (nestručna zamjena), Sandra Beljak, Marina Vrtar, Nikolina Brkljača, Đurđica Kahlina, Sara Kramar (nestručna zamjena)
Glavne zadaće: 
· Stvoriti funkcionalnu, poticajnu i sigurnu didaktiku koja izravno unaprjeđuje odgojno-obrazovni rad u skupini.
· Poticanje kreativnosti i inovativnosti: Razvijati vještine pronalaženja nove, pedagoške svrhe predmetima koji su izgubili primarnu funkciju.

· Individualizacija i prilagodba: Kreirati didaktiku koja izravno odgovara trenutačnim interesima, razvojnim potrebama i specifičnostima djece u pojedinim skupinama.

· Razmjena dobre prakse: Stvoriti prostor za suradnju, refleksiju i razmjenu ideja među 
· kolegama unutar ustanove.

Planirane aktivnosti: 
	Redni broj i datum 
radionice
	               Materijal za izradu didaktike

	1. termin
13. listopada
	Plastične boce (i čepovi)

	2. termin
10. studenog
	Kartonski tuljci

	3. termin
14. prosinca
	Ambalaža

	4. termin
13. siječnja
	Filc / Tkanina

	5. termin
10. veljače
	Prirodnine

	6. termin
14. ožujka
	Magnet / Čičak traka

	7. termin
12. travnja
	Drvo

	8. termin
10. svibnja
	Karton



Očekivani ishodi za članove grupe: 
· Prepoznati i selektirati pedagoški potencijal u svakodnevnim otpadnim, ambalažnim i prirodnim materijalima
· Osmisliti i izraditi minimalno osam novih, funkcionalnih didaktičkih sredstava (po jedno od svakog planiranog materijala).
· Uspješno prenamijeniti postojeći nekorišteni, oštećeni ili nepotpuni predmet/igru iz svoje odgojne skupine u novo didaktičko sredstvo.
· Proširiti vlastite pedagoške poglede i vidike kroz neposrednu razmjenu kreativnih ideja, rješenja i trikova s kolegama iz različitih skupina.

· Steći praktično iskustvo „iz prve ruke” kroz opušten rad, isprobavanje novih tehnika oblikovanja materijala i učenje na tuđim i vlastitim pogreškama.

· Izgraditi veće samopouzdanje u vlastite kreativne sposobnosti, prelazak iz uloge pasivnog promatrača u aktivnog stvaratelja koji u svakom predmetu vidi priliku za igru.

· Razviti naviku kritičkog promišljanja (refleksije) kroz opušteni razgovor, učeći kako tuđa iskustva i rješenja uspješno prilagoditi i primijeniti u svojoj sobi dnevnog boravka.

Vrednovanje rada grupe:
· Praćenje primjene u odgojnoj skupini: Kratko dokumentiranje (zapažanja odgojitelja) o tome kako su djeca prihvatila novu didaktiku i u kojoj je mjeri ona ostvarila svoj pedagoški cilj.
· Refleksivni razgovori na kraju svakog termina: Kratka usmena evaluacija i razmjena iskustava o tome s kojim su se tehničkim izazovima članovi susreli tijekom rada i kako su ih riješili.
· Završni evaluacijski upitnik: Anonimni upitnik na kraju svibnja kojim članovi procjenjuju vlastito zadovoljstvo organizacijom, atmosferom, stečenim iskustvom i primjenjivošću znanja u praksi.

Gestovne i prstovne igre
Voditeljice grupe : Ida Puharić i Anna Kovač Buljan
Članovi grupe: Tihana Pernjak, Ivona Grgečić, Lucija Zrinjan, Mateja Mezdić, Ines Đajić, Morana Vugrin, Klaudia Fabek, Ljiljana Juratović, Slavica Crnogorac, Tihana Čebušnik, Nikolina Brkljača, Nives Pešutić, Katarina Majstorović, Ana Petrić, Dijana Kos
Dinamika rada: 4 susreta u pedagoškoj godini u trajanju od 1,5 sat
Glavne zadaće :
· razvoj fine motorike prstiju i šake, 
· razvoj pamćenja kroz usvajanje novih tekstova pjesama i gestovnih igara, 
· razvoj koordinacije usklađenosti pokreta i izgovorenog teksta,
· razvoj ritma, artikulacije i gestikulacije
· razvoj samopouzdanja i vještina prezentacije

Planirane aktivnosti:
1. susret- listopad 2026.
Tema susreta: Uvod u gestovne, prstovne i dodirne igre
Upoznavanje grupe sa pravilima izvođenja gestovnih i prstovnih igara.
Prezentiranje stručne literature iz koje ćemo izvoditi većinu planiranih aktivnosti. 
Obrazložiti važnost i benefite korištenja gestovnih igara u svakodnevnom radu sa djecom.
Učenje jednostavnijih prstovnih igara i dodirnih igara primjenjivih u  jasličkoj skupini ili sa djecom s teškoćama u razvoju. 
Planirane igre : A-jip!, Pužić, Mama-minac, Mazim leđa, Radimo pizzu, Autopraonica, Boje jeseni.
2. Susret- studeni 2026
Tema susreta: Jesensko - zimski ugođaj u gestovnim igrama
Ponavljanje gestovnih  i dodirnih igara sa prvog susreta. 
Potaknuti polaznice da same pokažu omiljenu igru koju su isprobale sa djecom. 
Upoznavanje polaznica sa novim sadržajem kompleksnijeg karaktera.
Potaknuti kod kolegica rad u parovima i isprobavanje naučenog ponavljanjem sadržaja.
Planirane igre : Križ Kraž, Moto i Munu, Sveti Nikola- gestovno kolo, Kolo oko snješka, Kiša.
3. Susret- veljača 2027
Tema susreta: Razvoj mozga kroz pokret i igru
Ponavljanje gestovnih i prstovnih igara sa drugog susreta. Potaknuti polaznice na prezentaciju omiljene gestovne igre sa prošlog susreta. 
Uključiti u rad igre koje poziču aktivaciju desne i lijeve hemisfere mozga tzv. Braingym igre
Planirane gestovne igre:  Pim i Pam, Tapa ten- ritmička igra, Jaki Ivica i vitka Ana, Mali vrtlari- gestovno kolo, Kopamo vrt- dodirna igra u paru, Double double- braingym

4. Susret- ožujak 2027
Tema susreta: Proljetno- ljetni ugođaj u gestovnim igrama
Ponavljanje gestovnih i prstovnih igara sa trećeg susreta.
Potaknuti polaznice da odaberu jednu omiljenu od svih dosad naučenih i prezentiraju pred svima.
Planirane gestovne i prstovne igre:  Uskršnji zekani- gestovno kolo, gradimo kuću- gestovna ritmička igra, Bum i bač, Ove ruke mogu, Slatka kaša- gestovna priča, Prvo leto služim- gestovna pjesma nabrajalica.
Očekivani ishodi za članove grupe: 
Polaznice gestovnih i prstovnih igara trebale bi savladati kroz četiri susreta osnove izvođenja gestovnih igara te dobiti informacije o važnosti i benefitima prstovnih igara za cjelokupan razvoj djeteta.  
Polaznice će dobiti pristup materijalima nužnim za izvođenje igara. 
Kroz edukaciju će razvijati samopouzdanje u situacijama javnog nastupa te unaprijediti svoje prezentacijske vještine. 
Vježbat će usklađivanje vlastitog glasa i pokreta u jednu cjelinu. 
Osvještavati će važnost pokreta, ritma i pjesme  u djetetovom životu te naučiti kako navedeno služi kao moćan alat u svakodnevnom radu sa djecom.
Razvijat će vještine umirivanja djece glazbom i pokretom bez vikanja i bespotrebne ljutnje te bolje razumijeti djecu i njihove potrebe. 
Polaznice će imati mogućnost iskusiti sebe u nekom novom svijetlu razvijajući vještine izvedbene umjetnosti, ritma i ponavljanja te postati uzor vrijedan oponašanja. 
Vrednovanje polaznika stručnog usavršavanja:
Polaznici će se promatrati za vrijeme svakog susreta te će edukator voditi bilješke o snalaženju, napredovanju i zalaganju za vrijeme stručnog usavršavanja. U obzir će se uzimati spremnost na suradnju, isprobavanje novog sadržaja, izlaženje iz ˝zone komfora˝, arikulacija i gestikulacija za vrijeme izvođenja gestovnih i prstovnih igara te primjena naučenoj u odgojnoj skupini kroz svakodnevni rad sa djecom.  Na kraju stručnog usavršavanja polaznice će trebati prezentirati jednu odabranu gestovnu igru pred kolegicama. 
Digitalne kompetencije – CANVA
Voditelj grupe: Tamara Honomihl, odgojiteljica
Članovi grupe: Ana Nikl, Anamarija Dubić, Katarina Haberle, Ana Gambiroža, Lucija Planinčić, Ljiljana Baždar, Jasmina Križetić, Morana Zvonar, Tijana Kupres, Dora Brnčić, Ivana Skukan, Bettina Renate Moštak, Andreja Kordić, Anita Tarle, Ivana Prčić, Biljana Komlinović
Dinamika rada: pet susreta po 1,5 sati (listopad 2026., studeni 2026., veljača 2027., ožujak 2027., travanj 2027.)
Glavne zadaće: razvijanje digitalnih kompetencija u programu CANVA; izrada plakata, letaka i brošura te PowerPoint prezentacija
Planirane aktivnosti: 
LISTOPAD – osnovne informacije o programu, kreiranje računa za svakog polaznika
STUDENI – tehnike izrade plakata te aktivno izrađivanje jednostavnog primjera
VELJAČA – radionica samostalnog izrađivanja plakata na odabranu temu
OŽUJAK – tehnika izrade PowerPoint prezentacije te aktivno izrađivanje jednog primjera
TRAVANJ – ponavljanje naučenog uz aktivnu podršku kod problema, evaluacija rada grupe
Očekivani ishodi  za članove grupe: sudjelovanjem u radu grupe polaznici bi trebali usvojiti osnovne načine rada u programu CANVA te će moći samostalno izraditi plakat, letak, brošuru ili PowerPoint prezentaciju
Vrednovanje rada grupe: samostalna izrada plakata, evaluacija nakon zadnjeg susreta
Plesovi raznih zemalja
Voditeljice: Zdenka Ladišić i Sanja Halapa
Članovi grupe: Anita Tarle, Jasmina Križetić, Anja Kostić, Martina Lindić Čavlović, Sandra Kalafatić, Ana Vidović, Ines Jerković, Tijana Kupres, Valentina Babojelić, Sanja Erdelja, Snježana Klasiček, Anita Stanić, Ines Ogris, Paola Živoder, Lucija Razum, 
Duška Kričkić Suša
Glavne zadaće ove grupe su osobni razvoj odgojitelja (razvijanje kreativnog izražavanja kroz pokret, učenje novih plesnih koreografija), unapređenje odgojno obrazovnog rada i jačanje timskog duha ustanove - korištenje plesa kao alata za oslobađanje od stresa, opuštanje i podizanja razine energije.
Susreti će se održati četiri puta kroz pedagošku godinu po 1,30 sati (listopad 2026., studeni 2026., siječanj 2027., veljača 2027.) Na svakom susretu naučit ćemo četiri nova plesa.
Planirani plesovi su: Slovenska polka (Slovenija), Shoemaker (Danska), Ena Buske (Japan), Lo Brisa Pe (Francuska), Ach Ja (SAD), Chimes Of Dunkirk (Danska), Danza De Ramon (Belgija), Klapdans (Danska), Kinderpolka (Germany), De Sloepe De Rusische Zitdans (Rusija), Tant Essie (Africa), The Fly (SAD), Seven Jumps (Danska), The Praire Circle (Kanada), Tutira Nga Iwi (Novi Zeland), Siebenschrit (Njemačka).
Očekivani  ishod za članove grupe: odgojiteljice će kroz ugodno druženje usvojati pokrete plesova raznih zemalja svijeta koje će moći primijeniti u budućem radu s djecom.
Vrednovanje: na svakom druženju provest ćemo evaluaciju provedenih plesova kroz ponavljanje usvojenog, razgovor te eventualne snimke ili fotografije iz matičnih skupina članova.
Izrada didaktičkih igračaka od pedagoški neoblikovanog materijala 
Voditeljice grupe: Andreja Tanković, Iva Erceg 
Članovi grupe: Duška Kričkić Suša, Ivana Đurđević, Vesna Kartelo, Ana Gambiroža, Katarina Haberle, Lucija Planinčić, Anamarija Dubić, Laura Đekić, Darija Stupar, Ljiljana Baždar 
Dinamika održavanja: 8 susreta po 1,30 sati (listopad 2026. – svibanj 2027.) 
Glavne zadaće: 
· poticati kreativnost, inovativnost i profesionalno stvaralaštvo odgojitelja 
· istraživati mogućnosti korištenja pedagoški neoblikovanih materijala u odgojno-obrazovnom radu 
· razvijati svijest o mogućnostima ponovne uporabe i prenamjene različitih materijala 
· izrađivati jednostavna, funkcionalna i djeci zanimljiva didaktička sredstva 
· povezivati izradu didaktike s dječjim razvojnim potrebama i interesima 
· poticati razvoj različitih sposobnosti djece kroz izrađenu didaktiku – kroz sva razvojna područja 
· razmjenjivati iskustva i primjere dobre prakse među članovima grupe 
· razvijati kompetencije odgojitelja za osmišljavanje vlastitih didaktičkih materijala 
· poticati ekološku osviještenost kroz ponovnu uporabu dostupnih materijala 
Planirane aktivnosti: 
LISTOPAD: FINA MOTORIKA 
· ploča za provlačenje vezica (od kartonskih tuljaca raznih veličina, tjestenine, kaširanog kartona, filca)
· izrada ploča za zakopčavanje gumba, patentnih zatvarača i kopči (od filca, tkanine, gumba, zatvarača, drukera (pritisnih gumba))
· štipaljke – pridruživanje boja/brojeva (kotač boja, drvene/plastične štipaljke u boji, kartice s brojevima, štipaljke s točkama/brojevima)
· umetanje slamčica po veličini (kaširani karton, slamčice izrezane na različite duljine)

STUDENI: PREDMATEMATIČKE VJEŠTINE 
· tetris (kartonske kutije za jaja)
· matematička igra preslikavanja brojeva (od kaširanog kartona, kartonskih tuljaca, crnog hamer papira, predložak s brojem)
· geometrijski oblici – razvrstavanje po boji, obliku i veličini (kutija za cipele)
· „više – manje – jednako“ (vješalica, plastične posude, materijali poput gumbića, lego kockica…)

PROSINAC: GOVOR 
· kartice za pričanje priče (poklopci, karton)
· izrada lutaka od otpadnog materijala (karton, tkanina, plastične boce)

SIJEČANJ: SENZORNA DIDAKTIKA 
· taktilne ploče (poklopci od vlažnih maramica, )
· memory od drvenih štapića, poklopaca i kartonske ambalaže i tkanina (alu folija, mekani filc, brusni papir, rebrasti karton, pucketava folija, …)
· kutije iznenađenja za opipavanje 
· mirisne bočice/posudice (ljekovito i začinsko bilje iz vrta)

VELJAČA: PRIRODNI MATERIJALI 
· brojalice s kamenčićima 
· abeceda i oblici – slaganje kukuruza, graha, sjemenki po ispisanim linijama
· slagalice od grančica 

OŽUJAK: PREDPISAČKE VJEŠTINE 
· ploče za provlačenje linija 
· drveni štapići, predlošci
· taktilna abeceda 
· kutije od jaja sa zadatcima (slaganje prema predlošku) 

TRAVANJ: RAZNOVRSNE IGRE 
· stolno- manipulativne igre (logičke igre, igre zaključivanja) 
SVIBANJ: GLAZBA I ZVUK 
· zvučni memory
· zvečke od otpadnog materijala 
· instrumenti od kartonske ambalaže

Očekivani ishodi za članove grupe: 
· razviti sposobnost kreativnog korištenja pedagoški neoblikovanog materijala u 
           izradi didaktičkih sredstava 
· osmišljavanje i izrada različitih didaktičkih materijala prilagođenih potrebama i 
           interesima djece 
· razvijanje vlastite kreativnosti, inovativnost i praktičnih vještine 
· izrada didaktičkih sredstava za razvoj svih područja 
· prilagođavati izrađenu didaktiku različitoj dobi i razvojnim mogućnostima djece 
· razvijati svijest o ponovnoj uporabi i kreativnom iskorištavanju otpadnih 
           materijala 
· razmjenjivati ideje, materijale i primjere dobre prakse s drugim članovima 
           skupine 

Vrednovanje rada grupe su: 
· praćenje redovitosti sudjelovanja članova u radu grupe 
· praćenje aktivnog sudjelovanja u praktičnim aktivnostima i izradi didaktičkih 
           materijala 
· praćenje broja i raznovrsnosti izrađenih didaktičkih sredstava 
· procjena primjenjivosti izrađenih materijala u neposrednom radu s djecom 
· fotografiranje izrađenih didaktičkih materijala i vođenje zbirke primjera 
· kratka završna evaluacija na kraju pedagoške godine o korisnosti i 
           primjenjivosti radionica. 

· Praćenje neposrednog odgojno-obrazovnog rada i individualna refleksija
Tijekom pedagoške godine stručna suradnica pedagoginja kontinuirano će pratiti neposredni odgojno-obrazovni rad u odgojno-obrazovnim skupinama, s ciljem boljeg uvida u svakodnevnu odgojno-obrazovnu praksu, prepoznavanja kvalitete postojećih postupaka te uočavanja područja za daljnje unaprjeđivanje rada.
Nakon provedenog praćenja sa svakim će se odgojiteljem održati individualna refleksija koja će biti usmjerena na zajedničko promišljanje opaženih situacija, odgojno-obrazovnih postupaka, načina organizacije rada, odnosa i komunikacije s djecom te stvaranja poticajnog okruženja za učenje i razvoj. Refleksija će polaziti od konkretnih situacija iz neposredne prakse i omogućiti odgojitelju da sagleda vlastiti rad iz druge perspektive, prepozna vlastite snage te promišlja o mogućim promjenama i unapređenjima.
Individualna refleksija nakon praćenja neposrednog rada predstavlja važan oblik stručnog usavršavanja unutar ustanove, jer odgojitelju omogućuje povezivanje vlastitog iskustva s profesionalnim znanjima, osvještavanje vlastitih postupaka i kontinuirano unaprjeđivanje odgojno-obrazovne prakse. Proces će se temeljiti na partnerskom odnosu, otvorenom dijalogu i zajedničkom promišljanju, a ne na procjenjivanju rada odgojitelja.
· Odgojiteljsko vijeće
Temeljem čl. 39. Zakona o predškolskom odgoji i obrazovanju (NN10/97, 107/07, 94/13,) stručno tijelo vrtića je Odgojiteljsko vijeće. Odgojiteljsko vijeće čine svi odgojitelji, stručni suradnici i zdravstveni radnici koji ostvaruju program predškolskog odgoja u dječjem vrtiću. 
Odgojiteljsko vijeće sudjeluje u utvrđivanju plana i programa rada dječjeg vrtića, prati njegovo ostvarivanje, raspravlja i odlučuje o stručnim pitanjima rada, potiče i promiče stručni rad, te obavlja i druge stručne poslove utvrđene zakonom, Odlukom o osnivanju Vrtića, Statutom i općim aktima Vrtića. Odgojiteljsko vijeće radi na sjednicama. Sjednice se održavaju prema potrebi, a najmanje četiri puta tijekom pedagoške godine. 

[bookmark: _Toc148084029][bookmark: _Toc241656522]           Tablica 40 - Rad Odgojiteljskog vijeća
	R/B
	SADRŽAJ
	NOSITELJ
	ROK

	1.
	Razmatranje i usvajanje – Godišnjeg plana i programa rada za pedagošku godinu 2026./2027.
Plan stručnog usavršavanja odgojitelja
Pedagoška problematika
	
Ravnateljica
Stručni tim
	
rujan 2026.

	2.
	Tekuća problematika

	Ravnateljica
Stručni tim
	
prosinac 2026.

	
3.
	
Tekuća problematika

	Ravnateljica
Stručni tim
odgojiteljice
	
veljača 2027.

	
4.
	Izvješće o upisu djece za novu pedagošku godinu
Plan rada tijekom ljetnih mjeseci
Pedagoška problematika-prijedlog rada za novu pedagošku godinu
	Ravnateljica
Stručni tim
odgojiteljice
	lipanj 2027.

	5.
	Izvješće o radu za pedagošku godinu 2026.-2027. godinu
Valorizacija rada tijekom ljetnih mjeseci
Organizacija rada u novoj pedagoškoj godini 
Pedagoška dokumentacija
Prilagodba nove djece-dogovor
	Ravnateljica
Stručni tim
odgojiteljice
	kolovoz 2027.




STRUČNO USAVRŠAVANJE IZVAN USTANOVE
· stručno usavršavanje u organizaciji Agencije za odgoj i obrazovanje i drugih stručnih institucija
Stručni radnici redovito će pratiti Katalog stručnih skupova Agencije za odgoj i obrazovanje te ponudu drugih relevantnih stručnih institucija u skladu s potrebama ustanove i područjima profesionalnog interesa. 
U stručnom usavršavanju sudjelovat će aktivnim sudjelovanjem, izlaganjem i predstavljanjem vlastite prakse, kao i sudjelovanjem u ulozi polaznika, s ciljem kontinuiranog unaprjeđivanja stručnih znanja, kompetencija i kvalitete odgojno-obrazovne prakse.
Stručni skup:  Prijelaz iz predškolskog u školski sustav: interdisciplinarni pristupi i izazovi 
[bookmark: _Hlk241662662]Na inicijativu DV Izvor, a u suradnji s Agencijom za odgoj i obrazovanje, 21.10.2026. godine, organizirat će se međužupanijski stručni skup na temu “Prijelaz iz predškolskog u školski sustav: interdisciplinarni pristupi i izazovi”. Planirani stručni skup okupio bi odgojno-obrazovne djelatnike (vrtić i škola) i druge stručnjake različitih profila s ciljem razmjene znanja, iskustava i primjera dobre prakse vezanih uz pripremu djece za polazak u školu. 
Stručni skup bio bi usmjeren na unaprjeđivanje znanja i kompetencija stručnjaka uključenih u proces tranzicije djece iz ranog i predškolskog odgoja i obrazovanja u osnovnoškolski sustav. U fokusu bi bili izazovi i mogućnosti koje ovaj prijelaz donosi za dijete, roditelje i stručnjake, s naglaskom na međuresornu suradnju i profesionalnu koordinaciju.
Planirane teme skupa obuhvaćale bi : 
· specifičnosti pripreme djece za školu kroz odgojno-obrazovne programe
· razlike u funkcioniranju djece predškolske dobi i učenika prvog razreda
· ulogu učitelja u stvaranju poticajne klime za prijelaz
· razvoj kulturne osviještenosti i izražavanja u prijelaznom razdoblju
· interdisciplinarne pristupe i modele dobre prakse
· specifičnosti tranzicije u školu  djece s teškoćama u razvoju

Izlagači na stručnom skupu
U programu stručnog skupa sudjelovat će i stručnjaci Dječjeg vrtića Izvor koji će kroz svoja izlaganja predstaviti različite stručne perspektive, iskustva i primjere dobre prakse povezane s procesom prijelaza djece iz vrtića u školu.
Biljana Komlinović, stručna suradnica pedagoginja Dječjeg vrtića Izvor, predstavit će izlaganje: „Kontinuitet razvoja kulturne osviještenosti od vrtića prema školi – projekt 'Dijete u kulturi – kultura u djetetu'“
Nikolina Herceg Beljak, stručna suradnica logopedinja Dječjeg vrtića Izvor sudjelovat će i izlaganjem: „Tranzicija djece s teškoćama u razvoju iz vrtića u školu – interdisciplinarni pristup od procjene do tranzicijskog plana“
Andreja Kordić, odgojiteljica Dječjeg vrtića Izvor, predstavit će izlaganje: „Kako je dječja iskra zapalila proces? Zajedno stvarajmo put od vrtića do škole!“
[bookmark: _Toc83019865][bookmark: _Toc83372996][bookmark: _Toc148085806][bookmark: _Toc240902016]5.1. RAD S PRIPRAVNICIMA I STUDENTIMA
Dječji vrtić Izvor kontinuirano sudjeluje u procesu uvođenja budućih i novih odgojno-obrazovnih radnika u profesionalni rad te pruža podršku njihovom stručnom razvoju kroz pripravnički staž i ostvarivanje stručno-pedagoške prakse studenata ranog i predškolskog odgoja i obrazovanja. Rad s pripravnicima i studentima ostvaruje se kroz njihovo uključivanje u neposredni odgojno-obrazovni rad, praćenje i refleksiju vlastite prakse te suradnju s mentorima, odgojiteljima i članovima stručnog tima.
Cilj je osigurati kvalitetno stručno uvođenje u rad, povezivanje teorijskih znanja sa stvarnim odgojno-obrazovnim kontekstom te razvoj profesionalnih kompetencija potrebnih za odgovorno i samostalno obavljanje poslova odgojitelja.

Rad s pripravnicima
Svrha pripravničkog staža i polaganja stručnog ispita jest osposobiti odgojitelje za stručno i samostalno obavljanje odgojno-obrazovnog rada s djecom rane i predškolske dobi, odnosno za pružanje pomoći i podrške djeci u skladu s njihovim razvojnim potrebama i specifičnostima. Programom stažiranja odgojitelja pripravnika realizirat će se sadržaji propisani Pravilnikom o načinu i uvjetima polaganja stručnog ispita odgojitelja i stručnih suradnika u dječjem vrtiću.
U skladu s navedenim Pravilnikom, vrtić će tijekom pripravničkog staža osigurati potrebne organizacijske i stručne uvjete za njegovo kvalitetno ostvarivanje, uključujući prijavu stažiranja Agenciji za odgoj i obrazovanje, imenovanje Povjerenstva za stažiranje, izradu Programa stažiranja, praćenje i evidentiranje ostvarivanja programa te poduzimanje potrebnih postupaka vezanih uz prijavu stručnog ispita.
U pedagoškoj godini 2026./2027. odgojiteljica pripravnica Sara Gojšić nastavlja s ostvarivanjem pripravničkog staža do 30. 11. 2026. godine, kada završava njezin pripravnički staž.
Stručna suradnica psihologinja
U ovoj pedagoškoj godini u ustanovi će na poslovima stručne suradnice psihologinje, u svojstvu pripravnice na zamjeni, raditi psihologinja koja će svoj pripravnički staž ostvarivati uz stručnu podršku i mentorstvo mentorice iz drugog dječjeg vrtića. Tijekom godine planira se suradnja i razmjena iskustava s ostalim članovima stručnog tima te uključivanje u stručne aktivnosti, praćenje i podršku djeci, suradnju s odgojiteljima i roditeljima te ostale aktivnosti predviđene programom pripravničkog staža.
Stručna suradnica logopedinja
U slučaju da planirana zamjena za stručnu suradnicu logopedinju bude pripravnica, planira se predložiti stručnu suradnicu logopedinju NHB mentoricom pripravnici te će, u okviru mentorskog rada, pružati stručnu podršku, pratiti njezin rad i napredovanje te sudjelovati u ostvarivanju programa pripravničkog staža.

Rad sa studentima
Dječji vrtić Izvor ostvaruje suradnju s Učiteljskim fakultetom Sveučilišta u Zagrebu, Odsjekom u Petrinji i Odsjekom u Čakovcu, čime studentima ranog i predškolskog odgoja i obrazovanja omogućuje ostvarivanje stručno-pedagoške prakse u neposrednom odgojno-obrazovnom kontekstu.
Studenti će tijekom pedagoške godine, ovisno o godini studija, ostvarivati zadatke i aktivnosti propisane programom studija i uputama Učiteljskog fakulteta. U realizaciji, praćenju i vrednovanju studentske prakse sudjelovat će odgojitelji, članovi stručnog tima i zdravstvena voditeljica, u skladu sa svojim područjem stručnosti i odgovornosti.
Studentice logopedije – stručna praksa
Stručna suradnica logopedinja NHB mentorica je stručne prakse studentima Edukacijsko-rehabilitacijskog fakulteta Sveučilišta u Zagrebu, studija Logopedija, stoga će, u slučaju prijave studentica za obavljanje stručne prakse, tijekom pedagoške godine mentorirati studentice logopedije te omogućiti njihovo uključivanje u neposredni stručni rad i aktivnosti stručne službe. Ovisno o iskazanom interesu i prijavama studentica, planira se omogućiti provođenje stručne prakse studentica logopedije ERF-a, uz mentorstvo stručne suradnice logopedinje NHB. Studentice će se uključivati u aktivnosti logopedske službe u skladu s razinom studija i programom stručne prakse.

Studentice logopedije – diplomski rad
Stručna suradnica logopedinja NHB pružati će mentorsku podršku studentici F. H. u izradi diplomskog rada, uključujući stručnu podršku u planiranju i provedbi istraživanja, obradi i interpretaciji podataka te izradi završnog rada, u skladu s dogovorenim obvezama i pravilima matične ustanove.

[bookmark: _Toc240902017]5.2. TIMSKI RAD I KOORDINACIJA AKTIVNOSTI U USTANOVI
U okviru planiranja, organizacije i koordinacije rada ustanove tijekom pedagoške godine djelovat će različiti radni timovi zaduženi za pripremu, provedbu i praćenje programa, projekata, aktivnosti i drugih sadržaja važnih za kvalitetno funkcioniranje i razvoj ustanove.
[bookmark: _Toc241656523]Tablica 41 - Timovi – radni dogovori
	TIM
	VRIJEME ODRŽAVANJA
	VODITELJ
	TRAJANJE

	Tim za organizaciju Večeri matematike
	studeni 2026.
	Mirjana Koluder Karačić, rehabilitatorica
	1 susret x 1,30 h

	CAP program
	ožujak 2027.
	Andreja Hribar, zdravstvena voditeljica
	1 susret x 1,30 h

	Tim za obilježavanje Dana svjesnosti o autizmu
	ožujak 2027.
	Nikolina Herceg Beljak, logopedinja
	
1 susret x 1,30 h

	Igrom do škole
	listopad 2026.
	Ema Bautović, psihologinja
	1 susret x 1,30 h

	Sastanak voditelja
	rujan 2026. – lipanj 2027.
	Ivana Prčić, ravnateljica
	10 susreta x 1 h

	Priprema za Cvjetni korzo
	ožujak 2027., travanj 2027., svibanj 2027.
	Folklorni ansambl Mladost
	5 susreta x 2 h

	Tim za darovitu djecu
	rujan 2026., studeni 2026., siječanj 2027., ožujak 2027.
	Ema Bautović, psihologinja
	
4 susreta x 1,30 h

	Tim voditelja dramskih grupa
	rujan 2026.
	Biljana Komlinović, pedagoginja
	1 susret x 1 h

	Eko program
	listopad 2026.
	Nikolina Herceg Beljak, logopedinja
	1 susret x 1 h

	Tim koordinatora obogaćivanja života djece u vrtiću
	rujan 2026.
	Biljana Komlinović, pedagoginja
	1 susret x 1 h

	Tim za informiranje i prezentaciju rada vrtića (novinari, lektori, Ljetopis, Facebook stranica)
	rujan 2026.
	Biljana Komlinović, pedagoginja
	1 susret x 1 h

	Tim voditelja estetskih grupa
	rujan 2026.
	Biljana Komlinović, pedagoginja
	1 susret x 1 h

	Tim voditelja Kraćeg programa ranog učenja engleskog jezika
	rujan 2026.
	Biljana Komlinović, pedagoginja
	1 susret x 1 h

	Tim projekta „Dijete u kulturi-kultura u djetetu“
	rujan 2026.
	Biljana Komlinović, pedagoginja
	1 susret x 1 h

	Tim projekta Naša vrtićka knjižnica (Krklecova)
	listopad 2026., siječanj 2027.
	Biljana Komlinović, pedagoginja
	2 susreta x 1,30 h




6. [bookmark: _Toc83019866][bookmark: _Toc83372997][bookmark: _Toc148085807][bookmark: _Toc240902018]SURADNJA S RODITELJIMA
Suradnja obitelji i vrtića vrlo je važan preduvjet optimalnog razvoja i odgoja djeteta u institucionalnom kontekstu.  Polaskom djeteta u vrtić roditelji i odgojitelji postaju osobe koje najintenzivnije skrbe o djetetu i njegovoj dobrobiti te je stoga nužno osigurati kvalitetnu komunikaciju među njima koja omogućuje zajedničko razumijevanje djece koje nitko od njih ne bi mogao ostvariti sam. Suradnja s roditeljima započinje već prije uključivanja djeteta u vrtić i nastavlja se tijekom procesa prilagodbe, praćenja razvoja i sudjelovanja djeteta u životu skupine. Posebna se pažnja posvećuje pravodobnoj razmjeni informacija, uvažavanju individualnih potreba djeteta te zajedničkom planiranju podrške kada je ona potrebna.
U pedagoškoj godini 2026./2027. posebno će se planirati i provoditi stručno usavršavanje na temu „Suradnja s roditeljima – analiza i vrednovanje“, usmjereno na promišljanje kvalitete suradnje s roditeljima, prepoznavanje razvojnih potreba te unapređivanje partnerskog odnosa vrtića i obitelji.
Življenje roditelja s djetetom (u obitelji) u usporedbi s življenjem odgojitelja s djetetom (u vrtiću) podloga je posve različitih percepcija djeteta i različitih interpretacija njegova ponašanja.
Polazište:
· Odgojitelj nije izravni svjedok roditeljstvu roditelja djeteta iz skupine
· Roditelj nije nazočan za vrijeme rada odgojitelja s djetetom da se može uvjeriti u sve dimenzije profesionalne uloge odgojitelja
· Dijete je jedini svjedok uloga odgojitelja i roditelja u svojem odrastanju
Iz toga proizlazi:
· Odgojitelji i roditelji su u situaciji graditi partnerstvo s nekim o čijem djelovanju zaključujemo na osnovi posljedica (djetetovo ponašanje, njegovo zadovoljstvo, njegov razvoj…)
· Odgojitelji i roditelji su u situaciji graditi partnerstvo s nekim s kojim povremeno razmjenjuju informacije, misli, iskustva, osjećaje….
· Odgojitelji i roditelji su u situaciji graditi partnerstvo s nekim kojeg osim na vratima, ustvari, ne vide, ne vide što radi, ne vide kako radi
Drugim riječima:
· Ono što odgojitelji vide od roditeljstva roditelja jesu prizori jutarnjeg dolaska u vrtić i rastajanja odnosno popodnevnog odlaska iz vrtića. Oni jesu istiniti, oni jesu važni ali su izdvojeni iz cjelokupnog obiteljskog konteksta te nisu cjelovita slika roditeljstva
· Ono što roditelj vidi prilikom dovođenja i odvođenja djeteta iz vrtića, eventualnom nazočnošću u skupini ili na roditeljskom sastanku i individualnom razgovoru ne daje cjelovitu sliku odgojiteljeva rada
Ta različitost, ako se o njoj ne razgovara, dovodi do parcijalnog razumijevanja djeteta, što može rezultirati neprimjerenim odgojnim postupcima (s obje strane). Zato razmjena iskustava i parcijalnih razumijevanja djeteta odgojitelje i roditelje vodi zajedničkom izgrađivanju „šire slike“ o djetetu i postizanju zajedničkog, cjelovitog razumijevanja djeteta. Uzimajući ove činjenice u obzir, suradnja odgojitelja i roditelja traži veliko povjerenje, izuzetnu otvorenost i toleranciju, a prije svega objektivnost i sposobnost za razmjenu informacija. U tom odnosu glavno i jedino polazište treba biti dijete – dijete treba biti centar našeg razmišljanja, naš putokaz, a njegov razvoj i dobrobit cilj onoga što radimo. Stoga se suradnja s roditeljima promatra kao kontinuirani proces koji povezuje obitelj i vrtić u zajedničkom razumijevanju djeteta, planiranju podrške i praćenju njegova razvoja. Upravo stoga, stvaranje i održavanje kvalitetne suradnje s roditeljima kao ravnopravnim partnerima smatramo jednom od vodećih zadaća koja će se ostvarivati kroz raznolike mogućnosti i oblike suradnje kojima je cilj jačanje roditeljske funkcije, podrška roditeljima, razvijanje zajedničke suodgovornosti za razvoj djeteta, ujednačavanje odgojnih postupaka obiteljskog i izvan obiteljskog konteksta te razvijanje povjerenja u odgojitelje i vrtić.


RODITELJSKI SASTANCI I RADIONICE
Svaka odgojno-obrazovna skupina tijekom godine održati će roditeljske sastanke prema planu održavanja koji će biti donesen krajem rujna. 

[bookmark: _Toc53495703][bookmark: _Toc83019868][bookmark: _Toc83372999][bookmark: _Toc148085810]INICIJALNI RAZGOVORI S RODITELJIMA
Prvi susret roditelja i vrtića značajan je s aspekta upoznavanja - to je prilika kada roditelj treba dati osnovne informacije o zdravstvenom stanju djeteta, navikama u hranjenju, spavanju, o obiteljskim prilikama, a od odgojitelja ili članova stručnog tima dobiti informacije o grupi u kojoj će dijete boraviti, programu rada, dnevnom rasporedu aktivnosti, prehrani, načinu plaćanja i sl. Informacije dobivene tijekom inicijalnog razgovora važno su polazište za planiranje uključivanja djeteta u vrtić i, prema potrebi, individualizaciju procesa prilagodbe. Posebno se prikupljaju informacije o djetetovim potrebama, komunikaciji, navikama, interesima, iskustvima odvajanja i drugim okolnostima važnima za njegovo uključivanje u skupinu.
Ako roditelj ima potrebu, pružena je mogućnost da dodatno razgovara s članovima stručne službe o specifičnim potrebama djeteta, o mogućem individualnom planu adaptacije, o svojim potrebama u odnosu na vrtić, opravdanosti pojedinih odgojnih postupaka itd. Prema procjeni potreba djeteta i obitelji, u proces se uključuje stručni suradnik koji pruža dodatnu podršku roditelju i odgojiteljima te sudjeluje u planiranju daljnjih koraka. Također, treba istaknuti da prvi dani provedeni u kolektivu mogu biti odlučujući za stav koji se kod djeteta i njegovih roditelja gradi prema ustanovi i kolektivu, zbog čega treba poduzeti sve moguće mjere kako bi se izbjegle ili barem umanjile stresne situacije zbog stupanja u novu sredinu i od samog početka zasnovali kvalitetni partnerski odnosi.   
Svi inicijalni razgovori s roditeljima planiraju se održati prije samog polaska djeteta u kolektiv. Članovi stručnog tima bit će raspodijeljeni po objektima po dogovoru na sastanku stručnog tima, a inicijalne razgovore s roditeljima djece s teškoćama u razvoju provodit će psihologinja Bartaković, logopedinja Herceg Beljak i edukacijska rehabilitatorica Mirjana Koluder Karačić.

Suradnja s roditeljima tijekom procesa prilagodbe provodi se u skladu s Programom „Adaptacija djece na vrtić – cjeloviti program podrške“, kojim se naglašava postupnost, individualizacija i fleksibilnost uključivanja djeteta u vrtić. Roditeljima se pružaju informacije i podrška tijekom cijelog procesa, uz mogućnost redovite razmjene informacija s odgojiteljem i stručnim suradnikom zaduženim za skupinu. Prema potrebama djeteta može se dogovarati individualna dinamika prilagodbe, a roditelji se uključuju u planiranje i praćenje daljnjih koraka.

CILJ:  
1. Stjecanje što bolje i potpunije slike o svakom novoprimljenom djetetu kako bi proces uključivanja i prilagodbe bio što manje stresan za dijete.
2. Sagledavanje početnog stanja u odgojnoj skupini.
3. Podizanje kvalitete procesa prilagodbe djeteta na vrtić.
4. Pravodobno prepoznavanje potreba djeteta i planiranje odgovarajućih oblika podrške u suradnji s roditeljima, odgojiteljima i stručnim timom.

[bookmark: _Toc148084030][bookmark: _Toc241656524][bookmark: _Toc52353245]Tablica 43 - Kriteriji, indikatori i standardi razgovora s roditeljima
	KRITERIJI
	INDIKATORI
	STANDARDI

	Individualni razgovori s roditeljima uz obaveznu prisutnost djeteta radi stjecanja što bolje slike o djetetu:
- djetetova anamneza
- obiteljska anamneza
- zdravstveni status djeteta kod prijema
- psihofizički status djeteta
- djetetove potrebe i navike od kuće
- po potrebi uvid u zdravstvenu dokumentaciju djeteta
	Korektnost, točnost i uporabivost dobivenih podataka o novoprimljenom djetetu






	Pravovremena i adekvatna informiranost odgojitelja o novoprimljenom djetetu








	Pravovremena i adekvatna informiranost odgojitelja o novoprimljenom djetetu
Usklađivanje postupaka vrtića i doma s ciljem zadovoljavanja djetetovih potreba i prava
	Procjena pripremljenosti odgojitelja za proces prilagodbe 
Razmjena relevantnih informacija s roditeljima i dogovor o postupcima i prilagodbama koje će djetetu olakšati uključivanje u vrtić.
	Adekvatno pripremljen odgojitelj.
Adekvatna priprema prostora i poticaja.

	Osigurati uvjete u kojima će dijete što prije prevladati osjećaj nesigurnosti i stvoriti pozitivne socio-emocionalne odnose s drugom djecom i odgojiteljima:
-Postupno i individualizirano uključivanje djeteta u skupinu
-Prema potrebi prethodno upoznavanje djeteta i roditelja s prostorom vrtića
-Roditeljski sastanak
-Adekvatna priprema odgojitelja
-Priprema prostora i poticaja
-Zajednički boravak djeteta i roditelja
-Potpora odgojiteljima i roditeljima
	Praćenje i procjena uspješnosti procesa prilagodbe.
	Zadovoljno i adaptirano dijete:
-uspostavljena socio emocionalna veza odgojitelj-dijete, dijete-dijete





RAZGOVORI S RODITELJIMA
Razgovori s roditeljima tijekom pedagoške godine omogućuju kontinuiranu razmjenu informacija o razvoju, funkcioniranju, interesima i potrebama djeteta te zajedničko promišljanje postupaka i oblika podrške.
Izvješća o napredovanju djeteta
Razgovor odgojitelja i roditelja s ciljem izvješća o napredovanju djeteta dogovaraju se na zahtjev odgojitelja ili na zahtjev roditelja putem obavijesti na roditeljskom kutiću ili usmeno.
Na razgovoru možete saznati: razvojni status vašeg djeteta, kako i koliko dijete sudjeluje u aktivnostima, na koji način dijete dolazi do novih spoznaja, kako komunicira sa drugom djecom i odraslima, kako rješava konfliktne situacije, kako se snalazi u novim situacijama, u čemu je dijete najbolje, a u čemu mu još treba poticaja i od strane roditelja i od strane odgojitelja i slično.
Planirano trajanje razgovora s ciljem izvješća o napredovanju djeteta je 15 do 30 minuta.
Individualni razgovori
Individualni razgovori odgojitelj-roditelj dogovaraju se na zahtjev roditelja ili na zahtjev odgojitelja putem maila ili usmeno ukoliko roditelj ili odgojitelj procjenjuje da postoji problem odnosno potreba da se zajednički pronađe rješenje u najboljem interesu djeteta. Individualni razgovor može uključivati i dogovor o prilagodbama i postupcima koji će se primjenjivati u vrtiću i obiteljskom okruženju, osobito kada je riječ o djetetu s izraženim razvojnim ili drugim posebnim potrebama.
Planirano trajanje individualnog razgovora je 30 minuta.
INFO KUTIĆ ZA RODITELJE
Roditeljski kutić je mjesto putem kojeg komuniciraju odgojitelji i roditelji. Na njemu možete saznati razne obavijesti (zamjene odgojitelja, spajanje odgojnih skupina i sl.), izvješća o dostignućima i osobitostima djece u skupini kao i izvješća o životu i radu skupine / vrtića.
OKITOKI – „digitalni roditeljski kutić“
OkiToki je digitalna platforma koja se koristi kao dodatni oblik komunikacije i suradnje vrtića s roditeljima. Omogućuje pravodobno informiranje roditelja o važnim obavijestima, događanjima, aktivnostima i organizacijskim informacijama vezanima uz život odgojno-obrazovne skupine i vrtića. Korištenjem digitalnog roditeljskog kutića roditeljima se omogućuje jednostavniji i brži pristup informacijama, a odgojiteljima učinkovitije dijeljenje sadržaja i obavijesti s većim brojem roditelja istodobno. OkiToki se može koristiti i za predstavljanje aktivnosti i procesa učenja djece te približavanje svakodnevnog života skupine roditeljima.
Prednosti korištenja OkiTokija:
· pravodobno i dostupno informiranje roditelja;
· jednostavna i brza razmjena obavijesti;
· dostupnost informacija roditeljima neovisno o vremenu preuzimanja djeteta;
· mogućnost dijeljenja fotografija, sadržaja i primjera aktivnosti djece;
· veća uključenost roditelja u praćenje života i rada skupine;
· smanjenje potrebe za prenošenjem istih organizacijskih informacija pojedinačno;
· mogućnost kvalitetnijeg povezivanja vrtića i obitelji kroz kontinuirano informiranje.
Mogući izazovi i ograničenja:
· digitalna komunikacija ne može u potpunosti zamijeniti neposredan razgovor roditelja i odgojitelja;
· postoji mogućnost preopterećenosti roditelja većim brojem obavijesti i sadržaja;
· različita razina dostupnosti i korištenja digitalnih tehnologija među roditeljima;
· potrebno je jasno razlikovati informativnu komunikaciju od razgovora o razvojnim, odgojnim ili drugim osjetljivim pitanjima djeteta;
· komunikacija putem platforme zahtijeva odgovorno postupanje s fotografijama, osobnim podacima i drugim sadržajima koji se odnose na djecu.
OkiToki se stoga koristi kao dopunski oblik suradnje s roditeljima, dok se individualni razgovori, konzultacije i razmjena informacija o razvoju i potrebama pojedinog djeteta ostvaruju neposredno, prema potrebi i u skladu s pravilima ustanove.
WEB STRANICA VRTIĆA
Vrtićka web-stranice jedan je od sustava komunikacije i informiranja roditelja putem koje će se objavljivati korisni savjeti za roditelje i djecu, najave događanja u vrtiću, tjedni jelovnici i prezentacije odgojno obrazovnog rada svih odgojnih skupina foto zapisima. 
RAZGOVOR ODGOJITELJA I RODITELJA PRILIKOM DOVOĐENJA I ODVOĐENJA DJETETA 
Ujutro - informacije od roditelja prema odgojitelju: 
· zdravstveno stanje djeteta ako nešto nije u redu
· najava o dolasku po dijete osoba koje ne dolaze svakodnevno
· najava o ranijem odlasku kući
Popodne - informacije od odgojitelja prema roditelju:
· zdravstvena promjena djeteta
· jelo, dnevni odmor
UKLJUČIVANJE RODITELJA U NEPOSREDAN RAD
Uključivanje roditelja u neposredan rad odgojne skupine vašeg djeteta dogovara se putem pismenog poziva na roditeljskom kutiću ili usmenim dogovorom s odgojiteljem.
Ovaj oblik suradnje s roditeljima vam omogućuje:
· potpunije upoznavanje odgojno-obrazovnog procesa u skupini
· upoznavanje vašeg djeteta u odgojnoj skupini - u uvjetima vrtića
· stvaranje kvalitetnijeg odnosa s djetetom i odgojiteljem
· stvaranje kvalitetnije komunikacije, razumijevanja, tolerancije i međusobnog uvažavanja dijete - roditelj – odgojitelj
Uključivanje roditelja u život skupine doprinosi boljem međusobnom upoznavanju, razumijevanju djeteta u različitim kontekstima te razvoju partnerskog odnosa obitelji i vrtića.
RODITELJ - GOST ODGOJNE SKUPINE
Roditelj se u neposredan rad odgojne skupine može uključiti i kao gost predstavljanjem svog zanimanja (policajac, frizer...), predstavljanjem osobnih vještina (tata carinik poučava nogomet) i slično.
Ovaj oblik suradnje dogovara se usmeno sa odgojiteljem a vezano uz plan i program rada odgojne skupine.
PROSLAVA ROĐENDANA UZ AKTIVNO UKLJUČIVANJE RODITELJA 
	Roditeljima starijih odgojnih skupina nudimo mogućnost organiziranja proslave rođendana djeteta u skupini. Roditelj unaprijed dogovara s odgojiteljima aktivnosti u kojima će sudjelovati (likovne aktivnosti, čitanje priče, i sl.) te tijek proslave rođendana.

RADIONICE ZA RODITELJE RASTIMO ZAJEDNO
Ove pedagoške godine planira se nastaviti suradnju s roditelja putem radionica Rastimo zajedno. Radionice „Rastimo zajedno“ nastale su kao dio UNICEF-ova Programa za rani razvoj i poticajno roditeljstvo „Prve tri su najvažnije“. 
Program radionica Rastimo zajedno namijenjen je roditeljima djece u dobi od 1. do 4. godine života. Mnogi roditelji često se pitaju: Postupam li ispravno? Jesam li prestrog ili preblag, dosljedan ili nedosljedan? Što mojem djetetu zaista treba? Pružam li mu dovoljno? Što činiti da svi u obitelji budemo zadovoljni, da uspješno prevladamo svakodnevne probleme? Odgovore na ta i slična pitanja i dileme zajednički tražimo na „Rastimo zajedno“ radionicama. U poticajnom i osnažujućem okruženju roditelji će s voditeljicama i drugim roditeljima: izmjenjivati iskustva o rješavanju problema s djetetom, preispitivati vrijednosti na kojima roditeljstvo počiva, učiti o potrebama djece i roditelja, steći nova znanja i vještine za bolji odnos s djetetom, postati sigurniji i samopouzdaniji u roditeljskoj ulozi, tražiti odgovore na razna odgojna pitanja za koja iskažu interes. Program se sastoji od 11 radionica koje se održavaju jednom tjedno u trajanju od dva sata. Radionice su besplatne za roditelje, a provodit će ih tri educirane voditeljice.

GRUPE PODRŠKE RODITELJIMA
Grupe podrške roditeljima organizirat će se kao oblik stručne i međusobne podrške roditeljima djece s teškoćama u razvoju i drugim razvojnim potrebama. Cilj grupa je omogućiti roditeljima razmjenu iskustava, informacija i praktičnih iskustava, pružiti stručnu podršku u razumijevanju potreba i funkcioniranja djeteta te zajednički promišljati postupke i načine podrške koji se mogu primjenjivati u svakodnevnom životu. Teme i dinamika susreta oblikovat će se prema potrebama roditelja i aktualnim potrebama djece, uz uključivanje članova stručnog tima i, prema potrebi, drugih stručnjaka. Posebna pažnja posvetit će se temama vezanim uz komunikaciju, ponašanje, razvojnu podršku, uključivanje djeteta u svakodnevne aktivnosti te prijelaze i promjene u djetetovu životu.
Grupe podrške predstavljaju nadogradnju individualnim oblicima suradnje s roditeljima i pridonose stvaranju zajednice podrške unutar vrtića. 

Svi navedeni oblici suradnje međusobno se povezuju i nadopunjuju s ciljem osiguravanja kontinuiteta podrške djetetu od prvog kontakta s vrtićem, preko procesa prilagodbe i svakodnevnog uključivanja u život skupine, do praćenja razvoja i planiranja daljnje podrške. U tom se procesu posebno potiče povezivanje informacija, postupaka i odgovornosti roditelja, odgojitelja i stručnog tima, što predstavlja jedno od polazišta daljnjeg razvoja inkluzivne prakse kroz koncept „Mostovi inkluzije“.

Suradnja Dječjeg vrtića Izvor s društvenim čimbenicima važan je dio ostvarivanja kvalitetnog i cjelovitog odgojno-obrazovnog rada. Otvorenost vrtića prema stručnim ustanovama, odgojno-obrazovnim institucijama, zdravstvenim i socijalnim službama, kulturnim ustanovama, lokalnoj zajednici, udrugama i drugim partnerima omogućuje povezivanje različitih izvora znanja, iskustava i podrške u najboljem interesu djeteta.

Suradnja će se tijekom pedagoške godine ostvarivati prema potrebama djece, obitelji i ustanove, kroz razmjenu informacija, stručne konzultacije, zajedničko planiranje i praćenje podrške, edukacije, stručne skupove, projekte, radionice, posjete, gostovanja i druge oblike zajedničkog djelovanja.

Suradnja u području njege, zdravlja i razvoja djece
U okviru praćenja rasta, razvoja i dobrobiti djece vrtić će prema potrebi ostvarivati suradnju s pedijatrima, logopedima, psiholozima, edukacijskim rehabilitatorima, drugim zdravstvenim i stručnim djelatnicima te ustanovama izvan vrtića. Posebna pažnja posvetit će se pravodobnoj razmjeni relevantnih informacija i usklađivanju postupaka kada je djetetu potrebna dodatna razvojna, zdravstvena ili druga stručna podrška. Prema potrebi ostvarivat će se suradnja s Obiteljskim centrom, Hrvatskim zavodom za socijalni rad, zdravstvenim ustanovama te drugim institucijama nadležnima za zaštitu prava, dobrobiti i potreba djeteta.

Suradnja u području inkluzije i podrške djeci s teškoćama u razvoju
Uključivanje djece s teškoćama u razvoju ostvaruje se kroz suradnju vrtića, obitelji, vanjskih stručnjaka i ustanova koje sudjeluju u podršci djetetu. Suradnja obuhvaća razmjenu informacija, stručne konzultacije, planiranje i praćenje individualizirane podrške, usklađivanje postupaka te, prema potrebi, zajedničko promišljanje prilagodbi okruženja, komunikacije i sudjelovanja djeteta u životu skupine. U području tranzicije djece s teškoćama u osnovnu školu suradnja s osnovnim školama i drugim relevantnim stručnim službama usmjerena je na pravodobno planiranje prijelaza i osiguravanje kontinuiteta podrške, uključujući razmjenu informacija o potrebama djeteta, njegovim sposobnostima, načinima komunikacije, potrebnim prilagodbama i oblicima podrške. U okviru razvoja inkluzivne prakse postojeći oblici suradnje i stručne podrške međusobno se povezuju i razvijaju u skladu s potrebama djece i obitelji, što predstavlja jedan od smjerova razvoja koncepta „Mostovi inkluzije 2026.–2029.“

Suradnja u provedbi razvojnih, preventivnih i posebnih programa
· „Mostovi inkluzije 2026.–2029.“
Program se razvija uz povezivanje postojećih oblika inkluzivne podrške i suradnje s različitim dionicima izvan ustanove. Suradnja s vanjskim stručnjacima i ustanovama uključuje razmjenu informacija i stručne konzultacije s terapeutima i drugim stručnjacima koji sudjeluju u podršci pojedinom djetetu, usklađivanje preporuka i postupaka s vrtićkim okruženjem te povezivanje različitih oblika podrške.

U okviru programa poticat će se i razmjena znanja i iskustava s vanjskim stručnjacima, uključivanje stručnjaka u edukacije i stručne skupove za odgojitelje, pomoćnike i članove stručno-razvojne službe te sudjelovanje djelatnika vrtića na kongresima, konferencijama, seminarima i drugim oblicima stručnog usavršavanja iz područja inkluzije, razvoja djece i podrške djeci s teškoćama u razvoju. Suradnja će se, prema potrebama, ostvarivati s terapeutima djece, zdravstvenim i socijalnim službama, stručnjacima različitih profila, odgojno-obrazovnim ustanovama, fakultetima i drugim relevantnim institucijama, s ciljem povezivanja stručnih perspektiva i osiguravanja kontinuiteta podrške djetetu.

Posebna vrijednost ovakve suradnje je prijenos stručnih znanja u svakodnevnu praksu vrtića, odnosno povezivanje preporuka vanjskih stručnjaka s postupcima koje provode odgojitelji, pomoćnici i stručni suradnici.

· DUK „Dijete u kulturi – kultura u djetetu“
Program se ostvaruje u suradnji s knjižnicama, kazalištima, muzejima, galerijama, kinima, umjetničkim udrugama, umjetnicima i drugim kulturnim institucijama i stvarateljima. Suradnja uključuje posjete, gostovanja, radionice, sudjelovanje u kulturnim programima i manifestacijama te druge oblike neposrednog susreta djece s kulturom i umjetnošću.
	
Cilj suradnje je djeci omogućiti aktivno i neposredno iskustvo različitih oblika kulturnog i umjetničkog stvaralaštva te povezivanje sadržaja kulture s njihovim svakodnevnim iskustvima, interesima i načinima izražavanja.

· Eko program – Eko-vrtić
Eko program provodi se u suradnji s Osnivačem, Udrugom „Lijepa naša“, Eko-kumovima, TD Komunalac, Šumarijom Samobor, udrugama, lokalnim partnerima i drugim dionicima uključenima u zaštitu okoliša i održivi razvoj. Suradnja obuhvaća zajedničko planiranje i provedbu ekoloških aktivnosti, edukacije, radionice, akcije, projekte, uređenje i korištenje vanjskih prostora te druge aktivnosti kojima se razvija ekološka osviještenost djece i zajednice.

Vanjski partneri uključivat će se prema području djelovanja i potrebama pojedinih aktivnosti, čime se djeci omogućuje neposredno iskustvo održivog odnosa prema okolišu i povezivanje odgojno-obrazovnog rada s lokalnom zajednicom.

· „Sigurnije škole i vrtići“
Program se provodi u suradnji s Hrvatskim Crvenim križem i drugim relevantnim službama i stručnjacima. Suradnja uključuje edukativne aktivnosti za djecu i djelatnike u području sigurnosti, prve pomoći, pripreme za izvanredne situacije i psihosocijalne podrške, kao i uključivanje vrtića u aktivnosti i sadržaje programa. Djeci se kroz njima primjerene aktivnosti omogućuje stjecanje osnovnih znanja i vještina za sigurnije reagiranje u nepredvidivim situacijama, razvijanje osjećaja sigurnosti i kompetentnosti te prepoznavanje situacija u kojima je potrebno potražiti pomoć odraslih.

Suradnja u području stručnog usavršavanja
Vrtić će tijekom pedagoške godine ostvarivati suradnju s Agencijom za odgoj i obrazovanje, sveučilištima i visokim učilištima, stručnim centrima, ustanovama i drugim organizacijama koje provode stručna usavršavanja. Vanjski stručnjaci prema potrebi će biti uključeni u predavanja, radionice, edukacije, konzultacije i druge oblike stručne podrške. Posebno će se poticati edukacije povezane s inkluzijom, razvojnim potrebama djece, komunikacijom, socio-emocionalnim razvojem, sigurnošću i drugim područjima koja proizlaze iz potreba prakse.

Suradnja u području stručnog usavršavanja ostvarivat će se i kroz sudjelovanje djelatnika na kongresima, konferencijama, seminarima, stručnim skupovima i drugim oblicima profesionalnog razvoja, uz prijenos relevantnih znanja i iskustava u svakodnevnu praksu ustanove.

Suradnja s odgojno-obrazovnim ustanovama
Važan oblik suradnje ostvarivat će se s osnovnim školama, osobito u području pripreme i tranzicije djece u osnovnu školu. Prema potrebi će se ostvarivati razmjena informacija i stručne konzultacije s učiteljima, stručnim suradnicima i drugim djelatnicima škola, uz poštivanje prava djeteta i pravila zaštite osobnih podataka. Posebna pažnja posvetit će se suradnji u planiranju prijelaza djece s teškoćama u razvoju, uključujući razmjenu informacija važnih za nastavak podrške i prilagodbu novom obrazovnom okruženju.

Vrtić će nastaviti suradnju sa sveučilištima i visokim učilištima kroz omogućavanje stručno-pedagoške prakse studenata, stručnu podršku pripravnicima te druge oblike profesionalnog povezivanja i razmjene iskustava.

Suradnja s lokalnom zajednicom
DV Izvor nastavit će razvijati suradnju s Gradom Samoborom, gradskim ustanovama, mjesnim odborima, udrugama, kulturnim i umjetničkim društvima, sportskim klubovima, institucijama sigurnosti i drugim organizacijama u lokalnoj zajednici. Djeci će se omogućavati neposredan kontakt s različitim sadržajima zajednice kroz posjete, gostovanja, radionice, javna događanja, obilježavanje važnih datuma i sudjelovanje u zajedničkim aktivnostima. Na taj se način potiče aktivno sudjelovanje djece u životu zajednice, razvoj osjećaja pripadnosti i razumijevanje vlastitog okruženja.

Posebno će se razvijati suradnja s lokalnim partnerima u područjima kulture, ekologije, sigurnosti, sporta, inkluzije i drugih sadržaja koji pridonose obogaćivanju života djece u vrtiću.

[bookmark: _Toc240902020]7.1. DIONICI SURADNJE

Zdravstvene i stručne ustanove
· Dom zdravlja Samobor i pedijatri
· zdravstvene ustanove, bolnice i specijalizirane ordinacije
· logopedi, psiholozi, edukacijski rehabilitatori i drugi stručnjaci
· COO „Lug“ i druge ustanove koje pružaju stručnu podršku djeci
· terapeuti i stručnjaci koji sudjeluju u individualnoj podršci djeci

Socijalne i obiteljske institucije
· Obiteljski centar
· Hrvatski zavod za socijalni rad
· druge nadležne službe prema potrebama djeteta i obitelji

Odgojno-obrazovne i stručne institucije
· osnovne škole na području Samobora
· Agencija za odgoj i obrazovanje
· Ministarstvo znanosti, obrazovanja i mladih
· sveučilišta, fakulteti i visoka učilišta
· stručni razvojni centri i druge ustanove za stručno usavršavanje

Kulturne i umjetničke institucije
· Gradska knjižnica i čitaonica Samobor
· Samoborski muzej
· Galerija Prica
· Pučko otvoreno učilište Samobor
· kina i kazališta
· muzeji, galerije i druge kulturne ustanove
· umjetničke udruge i nezavisni umjetnici
· kulturno-umjetnička društva

Lokalna zajednica i društveni čimbenici
· Grad Samobor i nadležni gradski upravni odjeli
· mjesni odbori i lokalne zajednice
· udruge građana i organizacije civilnog društva
· sportska društva i klubovi
· Hrvatski Crveni križ
· policija
· vatrogasci
· druge službe i partneri iz lokalne zajednice

Eko partneri
· Osnivač
· Udruga „Lijepa naša“
· Eko-kumovi
· TD Komunalac
· Šumarija Samobor
· udruge i drugi partneri uključeni u pojedine Eko aktivnosti i projekte

Suradnja s društvenim čimbenicima planira se kao dinamičan proces koji se tijekom pedagoške godine prilagođava potrebama djece, obitelji i ustanove. Cilj je povezivanjem različitih stručnih i društvenih resursa osigurati kvalitetniju podršku djeci, obogatiti njihova iskustva, razvijati kompetencije djelatnika te povezivati vrtić s lokalnom i širom stručnom zajednicom. Na taj se način vrtić razvija kao otvorena, uključiva i povezana zajednica koja aktivno sudjeluje u životu lokalne sredine.

Svrha suvremeno koncipiranog ranog i predškolskog odgoja i obrazovanja je osiguravanje optimalnih uvjeta za uspješan odgoj i cjelovit razvoj svakog djeteta kako bi u potpunosti razvilo sve svoje potencijale, svoje vještine, sposobnosti učenja i druge kapacitete, te kao kako bi razvilo dostojanstvo, samopoštovanje i samopouzdanje.
Kvaliteta sustava predškolskog odgoja i obrazovanja određuje se kao rezultat djelovanja niz subjektivnih i objektivnih čimbenika koji u sinergiji omogućuju uspješno zadovoljavanje potreba svih sudionika odgojno-obrazovnog procesa u ozračju prijateljskih i suradničkih odnosa uz stalnu tendenciju rasta. Predodžba vrtića kao zajednice subjekata koji uče, koji su stalni istraživači, zahtjeva kontinuirano vrednovanje usmjereno na istraživanje, razumijevanje i usavršavanje odgojno-obrazovne prakse.
Dva su glavna pristupa vrednovanja kvalitete odgojno-obrazovnog sustava: vanjsko i unutarnje, odnosno samovrednovanje. Smatramo da je vrednovanje, i vanjsko i unutarnje, nezaobilazan dio odgojno obrazovnog procesa, no posebno bismo se fokusirali na osvješćivanje važnosti i nužnosti unutarnjeg vrednovanja, jer upravo je to put prema mijenjanju pojedinca i cijele ustanove na bolje.
Definicija kvalitete odgojno-obrazovne prakse nije nepromjenjivo, statično pitanje sa samo jednim ispravnim odgovorom. Zahtjevi za kvalitetom temelje se na živoj razmjeni znanja, iskustava i sklonosti svih sudionika odgojno-obrazovnog procesa. Kvalitetno vrednovanje i samovrednovanje je najmoćnije sredstvo za poticanje na bolje, to je utvrđivanje trenutnog stanja, detektiranje problema i/ili dobre prakse, određivanje prioritetnih zadaća, pronalaženje ideja za rješavanje problema i/ili unapređivanje odgojne prakse i utvrđivanje pozitivnih postignuća i njihovo osnaživanje.
Kvaliteta programa kontinuirano će se unapređivati od svih sudionika. Analizom rezultata vrednovanja i dekodiranjem procesa program će se poboljšavati u smislu primjerenijeg zadovoljavanja potreba i interesa djeteta, korištenja suvremenih oblika i metoda rada s djecom s naglaskom na slobodu i uključivanje svakog djeteta i zajedničko učenje, kao i obogaćivanje ponude i uvjeta u kojima djeca žive i uče. Za vrednovanje i samovrednovanje koristi se propisana pedagoška dokumentacija, te razni oblici dokumentiranja aktivnosti s djecom koje odgojitelji koriste s ciljem analize stanja odgojno-obrazovne prakse, traženja primjerenijih i/ili drugačijih načina zadovoljavanja djetetovih razvojnih i drugih potreba te izgrađivanje zajedništva.
Vrednovanju programa pridonijet će raznolika dokumentacija koja će se prikupljati tijekom godine: plakati dječjih projekata, foto i video zapisi, dječji radovi, bilješke odgojitelja, mape odgojnih skupina, mape područja posebnog interesa i dr. Ovu dokumentaciju odgojitelji će koristiti na nekoliko načina: u radu s djecom kako bi im pružili prilike da promatraju i elaboriraju svoje prijašnje radnje, traže logičke poveznice, preispituju svoje hipoteze i valoriziraju ih, uspoređuju prijašnje radnje i aktualne te buduće postupke i na taj način kreiraju vlastite teorije o nečemu. 
Dokumentacija će biti dostupna i roditeljima na roditeljskim kutićima te će im svakodnevno biti dostupna mapa područja posebnog interesa, projekata i slično. Na taj način roditelji će imati prilike, s jedne strane, steći iskustva o onom dijelu djetetova života koji im je nepoznat (jer ne dijele isti prostor i vrijeme dnevnog života i odrastanja djeteta), i s druge strane, upoznati se s načinima rada u vrtiću, važnim razvojnim aspektima i procesima izgradnje djetetovih kompetencija za život i učenje. Odgojiteljima ova vrsta praćenja i dokumentiranja procesa učenja i razvoja djeteta pomaže da dobiju bolji uvid u načine kako pojedino dijete izražava svoje potrebe ili stvaralačka svojstva što pomaže procesu individualizacije pristupa i interakcije s pojedinim djetetom, kao i kreiranju prilika za zajedništvo.
[bookmark: _Toc241656525]Tablica 44 - Praćenje  i vrednovanje odgojno-obrazovnog rada
	ŠTO
	KAKO
	KADA
	TKO

	Praćenje neposrednog odgojno-obrazovnog rada prema područjima djelovanja
	Neposrednim uvidom prema području djelovanja, analizom pedagoške dokumentacije, individualnim i zajedničkim refleksijama, na sastancima stručnog tima
	

tijekom godine u kontinuitetu

	

stručni tim

	Vrednovanje odgojno-obrazovnog rada
	Neposrednim uvidima, analizom pedagoške dokumentacije, individualnim i zajedničkim refleksijama, na sastancima stručnog tima
	
tijekom godine kontinuirano 
	
odgojitelji, stručni tim

	Izrada  novih instrumenata praćenja i vrednovanja
	
Protokoli praćenja, upitnici i ankete, skale
	
tijekom godine
	
odgojitelji, stručni tim

	
Praćenje rasta i razvoja svakog djeteta i ostvarivanja razvojnih zadataka kroz odgojno-obrazovni rad

	Neposrednim uvidima u skupinama, analizom pedagoške dokumentacije, primjenom raznih instrumenata praćenja (upitnici, testovi, crteži…) i analizom rezultata, prikupljanjem informacija od roditelja
	


tijekom godine kontinuirano

	
odgojitelji, stručni tim prema području djelovanja


	Identifikacija djece s posebnim potrebama i teškoćama u razvoju
	Tijekom inicijalnih intervjua, neposrednim uvidom u skupinama, konzultacijama s odgojiteljima 
	
svibanj, lipanj, 
tijekom godine

	
odgojitelji,
stručni tim


	Stvaranje uvjeta za boravak djeteta s posebnim potrebama u skupini i praćenje rasta i razvoja
	Analiza liječničke dokumentacije, konzultacije i upute odgojiteljima, neposredni uvidi u skupini, individualni razgovori s roditeljima 
	

svibanj, 
lipanj,  
tijekom godine 

	
odgojitelji, stručni tim prema području djelovanja 




[bookmark: _Toc241656526]Tablica 45 - Vrednovanje stručnog usavršavanja
	VRSTA STRUČNOG USAVRŠAVANJA
	NAČIN VREDNOVANJA

	Obavezno stručno usavršavanje u ustanovi

	Individualno stručno usavršavanje kroz vodstvo stručno suradnika (unutarnji i vanjski resursi)
	Izvješće voditelja stručnog usavršavanja

	Individualno stručno usavršavanje u ustanovi po izboru

	[bookmark: _Hlk20119968]Individualno stručno usavršavanje kroz vodstvo odgojitelja

	Izvješće voditelja stručnog usavršavanja



Individualne refleksije
Individualne refleksije održavat će se redovito tijekom cijele pedagoške godine te će ih provoditi svi stručni suradnici s odgojiteljima izvan neposrednog rada vezano uz aktualna zbivanja u odgojno-obrazovnim skupinama s ciljem unapređivanja odgojno-obrazovnog rada te zadovoljavanja potreba djece.



[bookmark: _Toc148085817][bookmark: _Toc240902022]9. RAD UPRAVNOG VIJEĆA

Na temelju Zakona o predškolskom odgoju i obrazovanju (NN 57/22) dječjim vrtićem upravlja Upravno vijeće.  Upravno vijeće ima 5 članova i biraju se na mandat od četiri godine.- tri člana imenuje Osnivač, jednog člana biraju roditelji djece korisnika usluga, jednog člana biraju odgojitelji i stručni suradnici iz svojih redova.
Upravno vijeće donosi odluke prema  članku 39. Statuta Dječjeg vrtića Izvor.


[image: ]Slika 1 – odluka UV o donošenju GPP-a ustanove

KLASA: 601-03/26-01/01
URBROJ: 238-27-80-02-26-2
Samobor, 22.09.2026.

‘Temeljem Slanka 21. i 36. Zakona o predskolskom odgoju i obrazovanju (NN 10/97,
107/07, 94/13, 98/19, 57/22, 101/23, 22/26) Upravno vijeée Djegjeg vrtica Lzvor, nakon
rasprave i zaklju¢aka Odgojiteljskog vijeca od 22.9.2026. godine i na prijedloga ravnateljice
itica, na svojoj 26. sjednici odrZanoj 25.9.2026. godine donijelo je

~ ODLUKU
0 DONOSENJU GODISNJEG PLANA I PROGRAMA RADA
DIECJEG VRTICA IZVOR ZA PEDAGOSKU GODINU 2026,/2027.

Upravno Vijece utvrdilo je da je predlozeni Godisnji plan i program rada u skladu sa
Zakonom i Driavnim pedagoskim standardom predskolskog odgoja i naobrazbe te je
jednoglasno donijelo odluku kojom se donosi Godisnji plan i program rada Djcgjeg vitica Izvor
za pedagosku godinu 2026./2027.

Predsjednica Upravnog vijeda:
Tati

